title: অঞ্চল

text: অঞ্চল : ইংরেজি "region" শব্দটি ল্যাটিন "regio" ("regere", to rule) থেকে উদ্ভুত, যার বাংলা প্রতিশব্দ অঞ্চল। অনেক দেশ এ শব্দটি রাষ্ট্রের উপবিভাগগুলোর প্রথাগত সত্তা হিসেবে গ্রহণ করেছে। ইংরেজিতে এ শব্দটি অন্যান্য ভাষায় রীতিসম্মত অনুবাদের সমার্থক শব্দ হিসেবেই ব্যবহৃত হয়। অনেক দেশ অঞ্চল শব্দটি প্রশাসনিক একক হিসেবে ব্যবহার করে।


title: অঞ্চল

text: অঞ্চল হচ্ছে একটি বৃহৎ ভূভাগ যা অন্যান্য এলাকা থেকে ভিন্নতর, যেমন- এটি নিজের রীতিনীতি ও বৈশিষ্ট্য, অথবা এর নির্দিষ্ট ভৌগোলিক অবয়বের কারণে দেশের অন্যান্য অঞ্চল থেকে ভিন্নতর। ব্রিটিশ ভূগোলবিদদের ধারণা অনুযায়ী, একটি বৃহৎ, অনির্দিষ্ট এবং ভূপৃষ্ঠের অবিরত অংশ বা পরিসর হচ্ছে অঞ্চল। অঞ্চল হচ্ছে এমন একটি এলাকা যাকে ভৌগোলিক, কার্মিক, সামাজিক অথবা সাংস্কৃতিক কারণে একটি একক হিসেবে বিবেচনা করা হয়। এটি হতে পারে দেশের একটি প্রশাসনিক এলাকা। অঞ্চল হতে পারে কর্মকাণ্ড বা আগ্রহের একটি এলাকা বা পরিমণ্ডল। অপরদিকে আমেরিকার ভূগোলবিদদের ধারণা অনুযায়ী, একটি বৃহৎ এবং পৃথিবী পৃষ্ঠের অনির্দিষ্ট অংশ হচ্ছে অঞ্চল। অঞ্চল হচ্ছে পৃথিবীর এমন একটি বিভাগ যা নির্দিষ্ট ধরনের উদ্ভিদ বা প্রাণির দ্বারা বৈশিষ্ট্যমণ্ডিত। অঞ্চল হচ্ছে একটি এলাকা, স্থান, পরিসর। অঞ্চল হতে পারে পৃথিবী বা মহাবিশ্বের একটি নির্দিষ্ট অংশ।


title: অঞ্চল

text: অক্সফোর্ড ডিক্সেনারি অনুযায়ী, অঞ্চল হচ্ছে এমন একটি এলাকা, বিশেষ করে একটি দেশের বা পৃথিবীর অংশবিশেষ যার রয়েছে শনাক্তযোগ্য বৈশিষ্ট্য, কিন্তু সবসময় নির্দিষ্ট সীমানা না-ও থাকতে পারে।


title: অঞ্চল

text: অঞ্চল বলতে প্রাকৃতিক, মানবীয় বৈশিষ্ট্যাবলি এবং মানুষ-পরিবেশ মিথষ্ক্রিয়া দ্বারা বিভক্ত ব্যাপক বিস্তৃত এলাকাকে বোঝায়। ভৌগোলিক অঞ্চল ও উপ-অঞ্চলগুলো অধিকাংশ ক্ষেত্রে অযথার্থভাবে নির্ধারিত এবং কখনো কখনো স্বল্পকালস্থায়ী সীমানা দ্বারা বর্ণনা করা হয়। অবশ্য, মানবীয় ভূগোলে জাতীয় সীমানার মতো অধিকারভুক্ত এলাকা আইনের মাধ্যমে নির্ধারণ করা হয়ে থাকে।


title: অঞ্চল

text: বৈশ্বিক মহাদেশীয় অঞ্চলগুলো ছাড়াও রারিমণ্ডল যা মহাসাগরগুলো আবৃত করে ও বায়ুমণ্ডলীয় অঞ্চল রয়েছে, যা গ্রহমণ্ডলের স্থল ও জলভাগের উপরে পৃথক জলবায়ু অঞ্চলের সৃষ্টি করে। স্থল ও জলভাগের বৈশ্বিক অঞ্চলগুলো বিভিন্ন উপঅঞ্চলে বিভক্ত। এ উপ-অঞ্চলগুলো ভৌগোলিকভাবে ব্যাপক ভূতাত্তি¡ক অবয়ব দ্বারা সীমাবদ্ধ, যা ব্যাপকভবে বাস্তুতন্ত্রের ওপর প্রভাব বিস্তার করে থাকে।


title: অঞ্চল

text: পারিসরিক এলাকা বর্ণনার ক্ষেত্রে অঞ্চলের ধারণা গুরুত্বপূর্ণ এবং ভূগোলের বিভিন্ন শাখায় এটি ব্যাপকভাবে ব্যবহৃত হয় এবং প্রতিটি শাখায় এলাকাকে অঞ্চল হিসেবে বর্ণনা করা যেতে পারে। যেমন, পরিবেশ ভূগোলে ব্যবহৃত বাস্তুঅঞ্চল, সাংস্কৃতিক ভূগোলে সাংস্কৃতিক অঞ্চল, জীবভূগোলে জীবঅঞ্চল ইত্যাদি। ভূগোলের যে ক্ষেত্র নিজেই অঞ্চলকে সমীক্ষা করে, তাকে আঞ্চলিক ভূগোল বলা হয়।


title: অঞ্চল

text: প্রাকৃতিক ভূগোল, বাস্তুবিদ্যা, জীবভূগোল, প্রাণিভূগোল এবং পরিবশ ভূগোলের ক্ষেত্রে অঞ্চলগুলো প্রাকৃতিক অবয়ব, যেমন- বাস্তুতন্ত্র, বায়োম, নিষ্কাশন অববাহিকা, প্রাকৃতিক অঞ্চল, পর্বতমালা, মৃত্তিকার ধরন ইত্যাদির ওপর ভিত্তি করে গড়ে উঠে। অপরদিকে, মানবয়ী ভূগোলে অঞ্চল ও উপঅঞ্চলগুলো মানবজাতির বিবরণসম্পর্কিত (ethnography) জ্ঞানের সাথে সম্পর্কিত করে বর্ণনা করা হয় ।


title: অঞ্চল

text: একটি অঞ্চলের নিজস্ব প্রকৃতি রয়েছে, যা স্থানান্তর করা যায় না। এর প্রথম প্রকৃতিটি হচ্ছে এর প্রাকৃতিক পরিবেশ (ভূগঠন, জলবায়ু, মৃত্তিকা স্তর ইত্যাদি)। এর দ্বিতীয় প্রকৃতিটি হচ্ছে ভৌত উপাদানগুলোর যৌগ, যা অতীতে মানুষ নির্মাণ করেছিলো। তৃতীয় প্রকৃতি হচ্ছে এর সামাজিক-সাংস্কৃতিক প্রসঙ্গ, যা নবাগতদের দ্বারা পুনঃস্থাপন করা সম্ভব নয়।


title: অঞ্চল

text: প্রাকৃতিক সম্পদ অঞ্চল (Natural resource regions) : প্রাকৃতিক সম্পদ প্রায়শ সহজে চিহ্নিতকরণযোগ্য অঞ্চলে উৎপত্তি হয়ে থাকে। প্রাকৃতিক সম্পদ অঞ্চল প্রাকৃতিক ভূগোল বা পারিবেশিক ভূগোলের বিষয়বস্তু হতে পারে, কিন্তু এতে মানবীয় ভূগোল ও অর্থনৈতিক ভূগোলেরও জোড়ালো উপাদান রয়েছে। উদাহরণ হিসেবে বলা যায়, একটি কয়লা অঞ্চল হচ্ছে একটি প্রাকৃতিক বা ভূরূপতাত্তি¡ক অঞ্চল, কিন্তু এর উন্নয়ন এবং উত্তোলন একে একটি অর্থনৈতিক ও সাংস্কৃতিক অঞ্চলে পরিণত করতে পারে।


title: অঞ্চল

text: ঐতিহাসিক অঞ্চল (Historical regions) :  ঐতিহাসিক ভূগোলের ক্ষেত্রটিতে কোনো স্থান বা অঞ্চলের সাথে মানুষের ইতিহাস জড়িত থাকায়, অথবা সময়ের সাথে সাথে স্থান ও অঞ্চলগুলো কীভাবে পরিবর্তীত হয় তা সমীক্ষা করার জন্য এটি অন্তর্ভুক্ত করা হয়। ঐতিহাসিক ভূগোলবিদ ডি.ডব্লিউ. মেইনিং (D. W. Meinig) তার `The Shaping of America: A Geographical Perspective on 500 Years of History' নামক পুস্তকে অনেকগুলো ঐতিহাসিক অঞ্চলের বর্ণান দিয়েছেন। উদাহরণ হিসেবে বলা যায়, আমেরিকার প্রাথমিক উপনিবেশ স্থাপনের জন্য যেসব ইউরোপীয়রা প্রচেষ্টা করেছিলো, তাদের উৎস অঞ্চল শনাক্তকরণ করতে যেয়ে তিনি উত্তর-পশ্চিম ইউরোপের আটলান্টিক উপকূলের প্রটেস্টাইন ধর্মালম্বি অধ্যুষিত অঞ্চলকে চিহ্নিত এবং সেগুলোর বর্ণনা করেছেন। এ অঞ্চলগুলোর মধ্যে কতকগুলো উপাঞ্চল রয়েছে, যেমন- ‘ওয়েস্টার্ন চ্যানেল কমিউনিটি’ যার রয়েছে আরও কতিপয় উপ-উপাঞ্চল, যেমন- কর্নওয়েল, ডেভন, সমরসেট, ডরসেট প্রভৃতি।


title: অঞ্চল

text: আমেরিকার ঐতিহাসিক অঞ্চল বর্ণনা করতে যেয়ে মেইনিং নিউফাউন্ডল্যান্ড ও নিউ ইংল্যান্ড উপকূলের গ্রান্ড ব্যাঙ্কসহ মহাসাগরীয় অঞ্চলে ব্যাপক মৎস্যচারণের কথা বর্ণনা করেছেন। তিনি আমেরিকার ইতিহাস বর্ণনার ক্ষেত্রে প্রচলিত অঞ্চল, যেমন- ‘নিউ ফ্রান্স’, ‘ওয়েস্ট ইন্ডিজ’, ‘মিডল কলোনিস’ ইত্যাদি বর্জন করেন। এর পরিবর্তে তিনি লেখেন “পৃথক উপনিবেশ এলাকা”, সম্ভবত এগুলোর নামকরণ কলোনি স্থাপনের পরে করা হয়েছিলো। এসব অঞ্চল অনেক ক্ষেত্রে রাজনৈতিক সীমানার সাথে যুক্ত ছিলো না। মেইনিং তার লেখায় “গ্রেটার নিউ ইংল্যান্ড” এবং এর প্রধান উপাঞ্চল “প্লেমাউথ”, “নিউ হ্যাভেন উপকূল” (লং আইল্যান্ডের অংশসহ), “রোড আইল্যান্ড”, “ম্যাসাচোসেট বে”, “কানেকটিকাট উপত্যকা” ইত্যাদি ঐতিহাসিক অঞ্চল সম্পর্কিত বর্ণনা তুলে ধরেছেন।


title: অঞ্চল

text: পর্যটন অঞ্চল (Tourism region) : পর্যটন অঞ্চল এক ধরনের ভৌগোলিক অঞ্চল। অঞ্চলগুলো সচরাচর সরকারী সংস্থা বা পর্যটন ব্যুরো কর্তৃক সাধারণ সাংস্কৃতিক বা পারিবেশিক বৈশিষ্ট্যসম্বলিত অঞ্চল হিসেবে ঘোষণা করে থাকে। এ অঞ্চলগুলো প্রায়শ ভৌগোলিক, ভূতপূর্ব বা বর্তমান প্রশাসনিক অঞ্চল, বা পর্যটনের জন্য আকর্ষণীয় হয় এমনভাবে নামকরণ করা হয়ে থাকে। কখনো কখনো এলাকার গুণগত মানবৃদ্ধির জন্য স্মৃতি জাগানিয়া এবং দর্শনার্থীদের পর্যটনের অভিজ্ঞতা লাভে আগ্রহী করে তুলে এরূপ নাম রাখা হয়। দেশ, রাজ্য, প্রদেশ এবং অন্যান্য প্রশাসনিক অঞ্চল প্রায়শ পর্যটকদের আকর্ষণীয় সুবিধা দিয়ে পর্যটন অঞ্চল হিসেবে প্রতিষ্ঠা লাভের জন্য ব্যাপক প্রয়াস চালিয়ে থাকে।


title: অঞ্চল

text: প্রাকৃতিক সম্পদ অঞ্চল (Natural resource regions) : প্রাকৃতিক সম্পদ প্রায়শ সহজে চিহ্নিতকরণযোগ্য অঞ্চলে উৎপত্তি হয়ে থাকে। প্রাকৃতিক সম্পদ অঞ্চল প্রাকৃতিক ভূগোল বা পারিবেশিক ভূগোলের বিষয়বস্তু হতে পারে, কিন্তু এতে মানবীয় ভূগোল ও অর্থনৈতিক ভূগোলেরও জোড়ালো উপাদান রয়েছে। উদাহরণ হিসেবে বলা যায়, একটি কয়লা অঞ্চল হচ্ছে একটি প্রাকৃতিক বা ভূরূপতাত্তি¡ক অঞ্চল, কিন্তু এর উন্নয়ন এবং উত্তোলন একে একটি অর্থনৈতিক ও সাংস্কৃতিক অঞ্চলে পরিণত করতে পারে। বাংলাদেশের প্রাকৃতিক সম্পদ অঞ্চলের উদাহরণ হচ্ছে তিতাস গ্যাস ক্ষেত্র, বড় পুকুরিয়া কয়লা ক্ষেত্র ইত্যাদি।


title: অঞ্চল

text: ধর্মীয় অঞ্চল (Religious regions) : কখনো কখনো একটি অঞ্চল একটি ধর্মের নামের সাথে সম্পর্কযুক্ত হতে পারে, যেমন- খ্রিস্টানজগৎ, শব্দটি মধ্যযুগ ও রেনেসাঁর সাথে সম্পর্কিত খ্রিষ্টবাদ, যা ছিলো খানিকটা সামাজিক ও রাজনৈতিক রাষ্ট্রব্যবস্থা। আবার মুসলিম বিশ্ব শব্দটি কখনো কখনো বিশ্বের মুসলিম প্রধান অঞ্চলগুলো বোঝানোর জন্য ব্যবহার করা হয়। এ ধরনের ব্যাপকার্থক শব্দ অঞ্চল বোঝানোর ক্ষেত্রে খুবই দ্ব্যর্থবোধক হয়ে থাকে।


title: অঞ্চল

text: কতিপয় ধর্মের মধ্যে পরিষ্কারভাবে অঞ্চল সংজ্ঞায়িত করা আছে। রোমান ক্যাথলিক চার্চ, চার্চ অব ইংল্যান্ড, ইস্টার্ন অর্থোডক্স চার্চ এবং এ ধরনের অন্যান্য গির্জাগুলোর নামের মধ্যেই যাজক সম্পর্কীয় অঞ্চল নির্ধারণ করা থাকে, যেমন- বিশপের এলাকা (diocese), ইপারচি (eparchy), যাজকীয় প্রদেশ (ecclesiastical provinces) এবং প্যারিস (parish) ইত্যাদি।


title: অঞ্চল

text: উদাহরণ হিসেবে বলা যায়, আমেরিকা যুক্তরাষ্ট্র ৩২টি রোমান যাজকীয় প্রদেশে বিভক্ত। লুথারিয়ান চার্চ মিসৌরি যাজকসভা ৩৩টি ভৌগোলিক জেলায় বিভক্ত, যেগুলো আবার অনেকগুলো আঞ্চলিক সংঘে উপবিভক্ত।


title: অঞ্চল

text:
মানুষ মাত্রই কোন না কোন রূপ রাজনৈতিক এলাকা বা অঞ্চলে বাস করে।রাজনৈতিক পরিচিতি বা অস্তিত্ব রয়েছে ভূপৃষ্ঠের এমন অংশবিশেষকে রাজনৈতিক অঞ্চল বলে।রাজনৈতিক অঞ্চলের বৈশিষ্টসমূহঃ
১.অবস্থান
২.অভিগম্যতা
৩.আয়তন
৪.আকৃতি
৫.সীমানা


title: অঞ্চল

text: রাজনৈতিক অঞ্চল (Political regions) : রাজনৈতিক ভূগোলের ক্ষেত্রে অঞ্চলগুলো রাজনৈতিক এককের ভিত্তিতে গড়ে ওঠে, যেমন- সার্বভৌম রাষ্ট্র, রাষ্ট্রের ক্ষুদ্র এককসমূহ, যেমন- প্রশাসনিক অঞ্চল, প্রদেশসমূহ, অঙ্গরাজ্যসমূহ, জেলা, উপজেলা, শহর, পৌরসভা ইত্যাদি এবং নির্দিষ্ট অঞ্চল নিয়ে গঠিত বহুজাতিক গ্রুপ যেমন- ইউরোপীয় ইউনিয়ন, দক্ষিণ এশিয় জাতিসমূহের সংঘ, ন্যাটো, অনির্ধারিত অঞ্চল, যেমন- তৃতীয় বিশ্ব, পশ্চিম ইউরোপ, মধ্যপ্রাচ্য ইত্যাদি।


title: অঞ্চল

text: সামরিক ক্ষেত্রে অঞ্চল হলো আর্মি গ্রুপ হতে বৃহৎ এবং আর্মি থিয়েটার হতে ক্ষুদ্রতর সামরিক ফরমেশনের সংক্ষেপ। এই ফরমেশনের পূর্ণ নাম হলো সামরিক অঞ্চল। একটি সামরিক অঞ্চল সাধারণত দুই থেকে পাঁচটি আর্মি গ্রুপ নিয়ে গঠিত। সামরিক অঞ্চলের আয়তন বিভিন্ন হতে পারে, তবে সাধারণত ১ থেকে ৩ মিলিয়ন সৈন্যের সমন্নয়ে এটি গঠিত হয়। দুই বা ততোধিক সামরিক অঞ্চল দ্বারা একটি সামরিক থিয়েটার গঠিত হতে পারে। একটি সামরিক অঞ্চলের অধিনায়কত্ব করেন প্রধানত একজন পূর্ণাঙ্গ জেনারেল (ইউএস- চার তারা), একজন ফিল্ড মার্শাল বা জেনারেল অফ দ্য আর্মি (ইউএস- পাঁচ তারা), জেনারেলিসিমো (সোভিয়েত ইউনিয়ন) বা জেনারেল অফ দ্য আর্মিস (ইউএস-ছয় তারা) বা ছয় তারা জেনারেলের সমমর্যাদার একজন জেনারেল অফিসার (যেসকল রাষ্ট্রে এই মর্যাদার জেনারেল আছেন তাদের ক্ষেত্রে)। এই ফরমেশনের বিশাল আয়তনের জন্য এর ব্যবহার দূর্লভ। সামরিক অঞ্চলের কিছু উদাহরণ হলো দ্বিতীয় বিশ্বযুদ্ধ কালিন ইউরোপের পূর্ব. পশ্চিম ও দক্ষিণ (প্রধানত ইতালি) রনাঙ্গণ। এই ফরমেশনের (দেখুন সামরিক সংগঠন ও এপিপি-৬এ)সামরিক মানচিত্র প্রতীক হলো ছয়টি "X"।


title: অঞ্চল

text: আমাদের পৃথিবীকে ভালোভাবে বোঝার বা জানার প্রয়োজনে অঞ্চল তৈরি করা হয়। কথিত অঞ্চলের বিদ্যমান পরিবেশ ও সংস্কৃতির মধ্যে আমাদের জীবন গড়ে তোলার ক্ষেত্রে বিদ্যমান সীমারেখা সাহায্য করে থাকে।


title: অঞ্চল

text: একটি অঞ্চলকে অপর একটি অঞ্চল থেকে কতিপয় নির্দেষ্ট ও স্বাতন্ত্রসূচক বৈশিষ্ট্য দ্বারা পৃথকভাবে শনাক্ত করা হয়। একটি অঞ্চলের সীমানা কতিপয় নির্বাচিত প্রাকৃতিক ও মানবসৃষ্ট বৈশিষ্ট্যের উপস্থিতি বা অনুপস্থিতির ওপর ভিত্তি করে নির্ধারণ করা হয়। অঞ্চলগুলো আকার-আকৃতিতে পৃথক এবং সেগুলো স্থানীয় বা বিশ্বব্যাপী হতে পারে; পরস্পরকে আবৃত করতে পারে, বা পৃথক থাকতে পারে; সমগ্র পৃথিবীকে ভাগ করতে পারে, অথবা এর মধ্যে নির্বাচিত অংশে আলোকপাত করতে পারে।


title: অঞ্চল

text: অঞ্চলকে প্রধান তিনটি শ্রেণিতে ভাগ করা যায়, যথা- প্রথাগত (formal), কার্মিক (functional) ও উপলব্ধিগত বা উপভাষা (perceptual/vernacular)।


title: অঞ্চল

text: প্রথাগত বা নিয়মানুগ বা আনুষ্ঠানিক অঞ্চল (formal region) : ভৌগোলিক দিক থেকে প্রথাগত বা নিয়মানুগ অঞ্চল হচ্ছে এমন একটি ভৌগোলিক এলাকা যার প্রাতিষ্ঠানিকভাবে স্বীকৃত নির্দিষ্ট সীমানা রয়েছে। যেমন, শহর, জেলা, অঙ্গরাজ্য ও দেশের জন্য সীমানা দ্বারা প্রথাগত অঞ্চল গঠিত হয়। এ অঞ্চলগুলোকে প্রায়শ সাধারণ জ্ঞান হিসেবে গণ্য করা হয় এবং এগুলোর সীমানা স্থানীয় বা জাতীয় সরকার দ্বারা নির্ধারিত হয়। একটি অঞ্চলের রূপ দানের জন্য বিভিন্ন মানদণ্ড ব্যবহার করা হয়।  প্রাতিষ্ঠানিক অস্তিত্বের কতিপয় মানদণ্ড, যেমন- রাজনৈতিক অধিভুক্তি, জাতীয়তা, সংস্কৃতি, সাধারণ ভাষা, ধর্ম, ভৌগোলিক অবয়ব ইত্যাদি অঞ্চল সৃজনে ব্যবহার করা যেতে পারে।


title: অঞ্চল

text: প্রথাগত বা নিয়মানুগ অঞ্চলের সংজ্ঞায় এমন এলাকার কথা বলা হয়েছে যা সরকারীভাবে নির্ধারিত। একটি প্রথাগত অঞ্চলে একটি শহর, জেলা, রাজ্য বা যেকোনো ধরনের ভৌগোলিক এলাকা অন্তর্ভুক্ত থাকতে পারে। এ ধরনের অঞ্চল পরিষ্কারভাবে সীমানা দ্বারা নির্ধারিত এবং জনসাধারণের বোধগম্য হিসেবে বিবেচনা করা হয়।


title: অঞ্চল

text: নি¤েœাক্ত বৈশিষ্ট্যগুলোর মধ্য থেকে এক বা একাধিক বৈশিষ্ট্য নিয়ে প্রথাগত অঞ্চল গঠিত হয় :


title: অঞ্চল

text: ১. সর্বজনীন ভাষা,


title: অঞ্চল

text: ২. ধর্ম


title: অঞ্চল

text: ৩. জাতীয়তা


title: অঞ্চল

text: ৪. রাজনৈুতিক অধিভুক্তি


title: অঞ্চল

text: ৫. সংস্কৃতি ও


title: অঞ্চল

text: ৬. ভৌগোলিক অবয়ব (জলবায়ু, উদ্ভিজ্জ, উচ্চতা, ভ‚প্রকৃতি ইত্যাদি)।


title: অঞ্চল

text: এক বা একাধিক সনাক্তকরণযোগ্য অবয়ব ব্যবহার করে একটি অঞ্চলকে অন্য অঞ্চল থেকে পৃথক করা যায় এবং প্রাতিষ্ঠানিক পরিচয় ব্যবহার করে সৃষ্ট অঞ্চলগুলোর সীমানা তৈরি করা যায়। কোনো ভৌগোলিক অঞ্চল নির্ধারণের সময় যখন প্রাসঙ্গিক বৈশিষ্ট্য হিসেবে জনগণের আয় বা ভাষা উপাদান হিসেবে ব্যবহার করা হয়, তখন অঞ্চলটির প্রাকৃতিক বৈশিষ্ট্যও গুরুত্বপূর্ণ চলক হিসেবে বিবেচনা করতে হয়। নদনদী, পর্বতমালা, উপত্যকা এবং হ্রদগুলোর মতো প্রাকৃতিক সীমানা প্রায়শ কোনো ভৌগোলিক অঞ্চলের সীমানা নির্দেশ করে থাকে।


title: অঞ্চল

text: প্রথাগত অঞ্চল বৈশিষ্ট্যসূচকভাবে এক বা একাধিক নির্দিষ্ট বৈশিষ্ট্য দ্বারা নির্ধারিত হয়, যেগুলো একে চারপাশের এলাকা থেকে পৃথক করে থাকে। স্থানীয় মানুষের সাথে সম্পর্কিত বৈশিষ্ট্য ভাষা, আয়, ধর্ম ছাড়াও প্রথাগত অঞ্চল ভ‚প্রকৃতি, জলবায়ু, উদ্ভিজ্জ প্রভৃতি বৈশিষ্ট্যের ওপর ভিত্তি করে গড়ে উঠতে পারে। উদাহরণ হিসেবে বলা যায়, সমুদ্র দ্বারা বেষ্টিত থাকার কারণে দ্বীপগুলোর রয়েছে প্রাকৃতিক সীমারেখা।


title: অঞ্চল

text: প্রথাগত অঞ্চল প্রকৃতির দিক থেকে গতিশীল হতে পারে, বলা যেতে পারে এগুলো রাজনৈতিক সিদ্ধান্ত, বিশ্বায়ন, বা বাস্তুতন্ত্রের প্রাকৃতিক স্থানান্তরের কারণে পরিবর্তনের ভিতর দিয়ে যেতে পারে।


title: অঞ্চল

text: মানদণ্ড নির্বাচনের ওপর একটি প্রথাগত বা আনুষ্ঠানিক অঞ্চল নির্ধারণ সহজ বা কঠিন হতে পারে। যখন একটি ভৌগোলিক অঞ্চল ভূভাগের স্থির অবয়বের বদলে অধিক পরিবর্তনশীল মানবীয় উপাদানের (যেমন- ভাষা) ওপর নির্ভর করে, সেখানে অঞ্চল নির্ধারণ কঠিন হতে পারে। উদাহরণ হিসেবে বলা যায়, একটি অঞ্চলের প্রতিবেশীদের মধ্যে ৫০% ইংরেজিতে কথা বলে, এ জনসংখ্যা সারা বছরই একই ধরনের না-ও থাকতে পারে, বরং সময়ে সময়ে পরিবর্তিত হয়ে কম-বেশি হতে পারে। তবু, নীতিগতভাবে, প্রতিটি প্রথাগত অঞ্চল কতিপয় গণনাযোগ্য চলকের ভিত্তিতে নির্ধারণ করা হয়।


title: অঞ্চল

text: কার্মিক বা প্রায়োগিক বা ক্রিয়ামূলক অঞ্চল (Functional regions) : কার্মিক অঞ্চল হচ্ছে এমন একটি অঞ্চল যা অন্যান্য এলাকা থেকে নির্দিষ্ট মানদণ্ড অনুসারে ভিন্নতর। অন্য কথায়, এটি এমন একটি এলাকা যা প্রাকৃতিক, সাংস্কৃতিক দিক থেকে সমসত্ববিশিষ্ট, যেমন- ক্রান্তীয় অঞ্চল, মেরু অঞ্চল, মেরু অঞ্চল ইত্যাদি। এখানে জলবায়ুকে মানদণ্ড ধরে দুটি এলাকা পৃথকভাবে শনাক্ত করা যায়। কার্মিক অঞ্চল প্রায়শ নুড বা গ্রন্থি নামে পরিচিত একটি কেন্দ্রীয় বিন্দুর চারদিকে গড়ে ওঠে। উদাহরণ হিসেবে একটি সপিং সেন্টার চারদিকে প্রতিবেশিদের দ্বারা ঘেরাও থাকে, অথবা উপশহরগুলো একটি শহরকে চারদিক থেকে ঘেরাও করে থাকে। কার্মিক অঞ্চলের ধারণা মানুষের মধ্যে পারস্পরিক নির্ভরশীলতার যে সংযোগ ও প্রবাহ সৃষ্টি হয়, সেগুলো পরীক্ষানিরীক্ষার পথ প্রদর্শন করে থাকে।


title: অঞ্চল

text: ফোবার্গ, মর্ফি এবং দ্য ব্লিজের মতে, ‘একটি নির্দিষ্ট সেট কর্মকাণ্ডের দ্বারা অথবা, এগুলোর মধ্যে উদ্ভুত মিশস্ক্রিয়া দ্বারা কার্মিক অঞ্চল নির্দিষ্ট করে দেখানো যায়।' সুতরাং, নিম্নোক্তগুলোকে কার্মিক অঞ্চল বিবেচনা করা যায় :


title: অঞ্চল

text: ১. বৃষ্টিবহুল অরণ্য, যেখানে বৃক্ষ, পাখি ও স্তন্যপায়ী স¤প্রদায় বহু শতাব্দিব্যাপী অবিরতভাবে বসবাস করছে।


title: অঞ্চল

text: ২.একটি কৃষিজীবী সম্প্রদায়কে কৃষিভিত্তিক জীবনযাপন এবং সাংস্কৃতিক উত্তরাধিকার দ্বারা নির্দিষ্ট করা যায়।


title: অঞ্চল

text: ৩. একটি কর্পোরেট প্রধান কার্যালয়, যেখানে একটি সংগঠিত জনসংখ্যা উৎপাদন বা সেবার সাধারণ লক্ষ্য ও উদ্দেশ্য নিয়ে কাজ করে।


title: অঞ্চল

text: একটি কার্মিক বা প্রায়োগিক অঞ্চল একটি কেন্দ্রস্থল বা কেন্দ্রবিন্দুর চারদিক ঘিরে গড়ে ওঠে। চারপাশের এলাকা নির্ভর করে কেন্দ্রস্থলের রাজনৈতিক, সামাজিক ও অর্থনৈতিক বন্ধন, যেমন- বাণিজ্য পথ, রেডিও, টেলিভিশন নেটওয়ার্ক, ইনটানেট সংযোগ ও পরিবহনব্যবস্থার উন্নয়নের ওপর। একটি কার্মিক অঞ্চলের শ্রেণিভুক্ত হওয়ার জন্য সমগ্র এলাকায় অবশ্যই একটি সাধারণ বৈশিষ্ট্যপূর্ণ কর্মকাণ্ড প্রচলিত থাকতে হবে। এসব কর্মকাণ্ড সর্বাধিক সংঘটিত হবে অঞ্চলটির কেন্দ্রবিন্দুতে এবং এবং কেন্দ্র থেকে দূরবর্তী অঞ্চলে পর্যায়ক্রমে কর্মকাণ্ডের প্রগাঢ়তা কমে আসতে থাকবে। কার্মিক অঞ্চলের কেন্দ্রবিন্দু থেকে অবিরত ধারা এর চারপাশের অঞ্চলে প্রবাহিত হয়। এরূপ অবস্থায় নির্দিষ্ট কর্মকাণ্ড সংশ্লিষ্ট সমগ্র এলাকাটিই একটি ইউনিটের মতো আচরণ করবে।


title: অঞ্চল

text: কার্মিক অঞ্চলের সীমানা এলাকাটির অবকাঠামো এবং সেবার উন্নয়নের ওপর ভিত্তি করে সময় সময়ে পরিবর্তিত হয়। ভূগোলে পৃথিবীকে বিভিন্ন অঞ্চলে বিভক্ত করা হয়। এসব অঞ্চলের রয়েছে কৃত্রিম সীমানা, যা সীমানার বাইরের অপেক্ষা ভিতরের অধিক প্রাধান্যবিশিষ্ট গুণাবলিকে পৃথক করার জন্য ব্যবহার করা হয়।   তিন ধরনের অঞ্চল রয়েছে, যথা- প্রথাগত বা নিয়মানুগ, কার্মিক বা প্রায়োগিক এবং ভ্যানাকিউলার বা উপলব্ধিগত। প্রথাগত অঞ্চলগুলোর অফিসিয়াল সীমানা রয়েছে, যেমন- দেশের, রাজ্যের, শহরের সীমানা। উপলব্ধিগত অঞ্চল বলতে বোঝায় কোনো নির্দিষ্ট অঞ্চলের সাংস্কৃতিক উপস্থাপন এবং যা মানুষের মতামতের ওপর প্রতিষ্ঠিত।


title: অঞ্চল

text: উপলব্ধিগত/উপভাষা অঞ্চল (Perceptual/vernacular regions) : উপলব্ধিগত অঞ্চলকে কখনো কখনো উপভাষা অঞ্চলও বলা হয়। যদিও অনেক ভ‚গোলবিদ এ শব্দগুলোকে পরস্পরের পরিবর্তে ব্যবহার করেন না, বরং ভিন্ন ভিন্ন ধারণা নির্দেশের জন্য এগুলোকে ব্যবহার করে থাকেন। যেখানে একটি উপভাষা অঞ্চল কোনো এলাকার লোকজনের মধ্যে বিভিন্ন পদ্ধতিতে যোগাযোগের ওপর নির্ভর করে, সেখানে উপলব্ধিগত অঞ্চল প্রায়শ একটি নির্দিষ্ট এলাকার লোকদের নিশ্চিত বিশ্বাস/অনুভ‚তি/মনোভাবের ওপর ভিত্তি করে গড়ে ওঠে।


title: অঞ্চল

text: উপভাষা/উপলব্ধিগত অঞ্চল মনোভাব, উপলব্ধি এবং যোগাযোগের পদ্ধতির ওপর নির্ভরশীল, একারণে তারা প্রাকৃতিক ভৌগোলিক অবয়বভিত্তিক অঞ্চলের সাথে এর পরিবর্তন করতে অধিক পছন্দ করে থাকেন। ঢাকা উত্তরাঞ্চল, ঢাকা দক্ষিণাঞ্চল, পূর্ব ইউরোপ, পশ্চিম ইউরোপ, মধ্যপ্রাচ্য, দূরপ্রাচ্য ইত্যাদি উপলব্ধিগত অঞ্চলের উদাহরণ।


title: ভূতাত্ত্বিক সময়

text: ভূতাত্ত্বিক সময় বলতে পৃথিবীর উৎপত্তি থেকে শুরু করে বর্তমান পর্যন্ত পুরো সময়কে বোঝায়। ভূতাত্ত্বিক সময় বা ভূতাত্ত্বিক সময়সীমা (টাইম স্কেল) ব্যবহার করে ভূবিজ্ঞানীরা পৃথিবীতে এ পর্যন্ত সংঘটিত সকল ঘটনা এবং তাদের মধ্যে সম্পর্ক স্থাপনের গবেষণা করে থাকেন। বিজ্ঞানীরা এই সময়কে বিভিন্ন সীমায় বিভক্ত করেছেন এবং প্রতিটি সীমার পৃথক পৃথক নাম দেয়া হয়েছে। বিভিন্ন যুগান্তকারী ঘটনার মাধ্যমে এই সীমাগুলো নির্ণয় করা হয়েছে। এই নিবন্ধে ভূতাত্ত্বিক সময়ের যে সীমা ছক দেয়া হয়েছে তার সবগুলো নাম ও তারিখ ইন্টারন্যাশনাল কমিশন অন স্ট্র্যাটিগ্রাফি কর্তৃক প্রস্তাবিত নামকরণ ব্যবস্থা অনুযায়ী উল্লেখ করা হয়েছে।


title: ভূতাত্ত্বিক সময়

text:
তেজস্ক্রিয়মিতি অনুযায়ী বয়স পরীক্ষা করে দেখা গেছে, পৃথিবীর বয়স আনুমানিক ৪৫৭ কোটি বছর। আগেই বলা হয়েছে, সীমা নির্ধারণ করেছে বিভিন্ন যুগান্তকারী ভূতাত্ত্বিক ও জীবাশ্মবিদ্যাগত ঘটনা। এ ধরনের ঘটনার মধ্যে উল্লেখযোগ্য হচ্ছে গণ বিলুপ্তি। উদাহরণস্বরূপ, ক্রিটেশিয়াস যুগ এবং প্যালিওজিন যুগের সীমা নির্ধারণ করেছে একটি বিলুপ্তি ঘটনা যার নাম ক্রিটেশিয়াস-টার্শিয়ারি বিলুপ্তি ঘটনা। এই বিলুপ্তি ঘটনার মাধ্যমে পৃথিবী থেকে ডাইনোসর বিলুপ্ত হয়ে যায়। অতীতে যেতে যেতে যে সময়ের আর কোন নির্ভরযোগ্য জীবাশ্ম রেকর্ড পাওয়া যায় না সে যুগের সীমা নির্ধারণ করা হয় পরম যুগের নীতি অবলম্বন করে।
ভূতাত্ত্বিক সময়কে সামগ্রিকভাবে বলা যায় মহাকাল। মহাকালের প্রাথমিক বিভাজন হল মহাকল্প (supereon), এটিকে আবার পর্যায়ক্রমে কল্প (eon), মহাপর্যায় (era), পর্যায় (period), মহাযুগ (epoch) এবং শেষ পর্যন্ত যুগ (age) নামক এককে বিভক্ত করা হয়েছে।


title: ভূতাত্ত্বিক সময়

text: প্রথম ও দ্বিতীয় কালপঞ্জি দুটি প্রথমটিরই শাখা। অ্যাসটেরিক্স চিহ্ন দ্বারা তা-ই বোঝানো হয়েছে।


title: ভূতাত্ত্বিক সময়

text: হলোসিন যুগটি এতো কম সময়ের যে এই কালপঞ্জিতে দেখানো সম্ভব নয়।


title: আন্তর্জাতিক স্তরবিদ্যা কমিশন

text: ইন্টারন্যাশনাল কমিশন অন স্ট্র্যাটিগ্রাফি (ইংরেজি ভাষায়: International Commission on Stratigraphy) ভৌগোলিক পরিমণ্ডলে স্ট্র্যাটিগ্রাফি গবেষণা এবং এ সংক্রান্ত সকল আদর্শ ও নামকরণের উদ্দেশ্যে প্রতিষ্ঠিত একটি বিজ্ঞান সংগঠন। এটি ইন্টারন্যাশনাল ইউনিয়ন অফ জিওলজিক্যাল সাইন্সেসের অধীনে গঠিত সর্ববৃহৎ বিজ্ঞান সংস্থা। এর মূল উদ্দেশ্য হচ্ছে, একটি প্রমিত ভূতাত্ত্বিক সময়সীমার প্রস্তুত করা। এটি করতে গিয়ে বিশ্বব্যাপী সকল জীবাশ্ববিজ্ঞানীদের মধ্যে সমঝোতা প্রতিষ্ঠার কাজটিও করতে হয় একে।


title: স্থাপত্য

text: স্থাপত্য (লাতিন "architectura", গ্রিক পরবর্তী ἀρχιτέκτων – arkhitekton – ἀρχι- "chief" এবং τέκτων "নির্মাতা, ছুতার, রাজমিস্ত্রি" থেকে) হল দালান এবং অন্যান্য বাস্তব কাঠামো নির্মাণের পরিকল্পনা, নকশা এবং নির্মাণ প্রক্রিয়া ও কাজ। স্থাপত্য দালানের মূল উপাদান হিসেবে কাজ করে, যা সাংস্কৃতিক প্রতীক এবং শিল্পকর্ম হিসেবে অনুভূত হয়। ঐতিহাসিক সভ্যতা প্রায় স্থাপত্যগত অর্জনকে প্রকাশ করে থাকে।


title: স্থাপত্য

text: "স্থাপত্য"এর অর্থ হতে পারেঃ


title: স্থাপত্য

text: স্থাপত্যে নকশা এবং গঠনমূলক আকার, স্থান এবং পরিবেশগত কার্যকরী প্রতিফলন, প্রযুক্তিগত, সামাজিক ও নান্দনিক বিবেচ্য বিষয় পরিকল্পনা বিবেচনায় আনতে হয়।। এর জন্য প্রয়োজন সৃজনশীল হস্তকর্ম, উপকরণের সমন্বয়, প্রযুক্তি এবং আলো ও ছায়ার। প্রায়শই, এতে পরস্পরবিরোধী প্রয়োজনীয়তা সমাধান করা আবশ্যক। স্থাপত্য চর্চা, ভবন এবং কাঠামোর সময় নির্ধারণ, প্রাক্কলন খরচ, নির্মাণ প্রশাসন সহ প্রয়োগিক বা রাষ্ট্রীয় দিক নিরূপণ করে। স্থাপতি দ্বারা তৈরি ডকুমেন্টেশন, ভবন ও অন্যান্য জিনিসের আচরণ, কাঠামো, চিত্র, পরিকল্পনা ও প্রযুক্তিগত বিবরণকে সংজ্ঞায়িত করে।


title: স্থাপত্য

text:
সাম্প্রতিক লেখক গন রোমান স্থাপতি vitruvius এর খ্রিস্টপুর্ব প্রথম শতাব্দীর প্রথম্ভাগের দিকে লেখা "De architectura" গ্রন্থের একটি বিষয়ের উপর কাজ করছে। Vitruvius এর মতে, একটি ভাল দালান কাঠিন্য(firmness), উপযোগ বা প্রয়োজনীয় জিনিস(commodity), আকর্ষণীয়(delight) এই তিনটি নীতি মেনে চলে।
Vitruvius এর মতে, স্থাপতিকে যতটুকু সম্ভব এই তিনটি নীতিকে তার কর্য ক্ষেত্রে প্রয়োগ করার চেষ্টা চালিয়ে যেতে হবে। লিওন বাতিস্তা আলবার্ট(Leone Battista Alberti) Vitruvius এর এই গ্রন্থের ধারণা ব্যাখ্যা করেন। De Re Aedificatoria, গ্রন্থে দেখিয়েছে, প্রথমিক সৌন্দর্য অনুপাতের একটি বিষয়, যদিও অলঙ্কার একটি ভুমিকা পালন করে। লিও বাতিস্তা আলবার্টের জন্য নিয়মের অনুপাত ছিল সেগুলি, যেগুলি মানব চিত্রের আদর্শ নিয়ন্ত্রিত করে। সৌন্দর্যের একটি গুরুত্বপূর্ণ দৃষ্টিকোণ ছিল, তাই এটি বিষয়বস্তুর সহজাত অংশ ছিল,


title: আবু সিম্‌বেল

text: আবু সিম্‌বেল (Arabic أبو سنبل or أبو سمبل) মিশরের দক্ষিণাংশে অবস্থিত একটি পুরাতাত্ত্বিক স্থাপনা, যা দুইটি বিশাল পাথর-নির্মিত মন্দির নিয়ে গঠিত। এটি আসওয়ান এর ২৯০ কিমি দক্ষিণ-পশ্চিমে লেক নাসের এর পাড়ে অবস্থিত।


title: আবু সিম্‌বেল

text: এই স্থাপনাটিকে ইউনেস্কো ওয়ার্ল্ড হেরিটেজ সাইট হিসাবে ঘোষণা করেছে। আবু সিম্‌বেল সহ সম্পূর্ণ এলাকাটি নুবিয়ান মনুমেন্টস নামে খ্যাত।


title: আবু সিম্‌বেল

text: মন্দিরদুটি শুরুতে তৈরি করা হয়েছিলো পাহাড়ের গা খোদাই করে। খ্রিস্টপূর্ব ১৩শ শতকে ফারাও ২য় রামসেসের আমলে তাঁর ও রাণী নেফারতারির সম্মানে ও কাদেশের যুদ্ধ এর স্মৃতির উদ্দেশ্যে মন্দিরদুটি নির্মিত হয়। আরেকটি উদ্দেশ্য ছিলো প্রতিবেশি নুবিয়দের মিশরের জাঁকজমক দেখানো। বিংশ শতকে ১৯৬০ এর দশকে মন্দির দুটিকে সম্পূর্ণভাবে স্থানান্তর করা হয়, কেননা ঐ সময় নীল নদের উপরে আসওয়ান বাঁধ তৈরীতে সৃষ্ট লেক নাসের মন্দিরদুটির পূর্বের এলাকাকে গ্রাস করে নেয়া শুরু করে।


title: আবু সিম্‌বেল

text: বর্তমানে স্থাপনাটি আসওয়ান বাঁধ এলাকার অনেক উপরে একটি কৃত্রিম পাহাড়ের উপরে সরিয়ে নেয়া হয়েছে। আবু সিম্‌বেল মিশরের অন্যতম জনপ্রিয় পর্যটন এলাকা।


title: আবু সিম্‌বেল

text: মন্দির স্থাপনার নির্মাণ শুরু হয় আনুমানিক ১২৪৪ খ্রিস্টপূর্বাব্দে, এবং পরের ২০ বছর ধরে তা অব্যাহত থাকে। ২য় রামসেসের আমলে নুবিয়াতে যে ছয়টি পাথরের মন্দির তৈরি করা হয়, এটি ছিলো তার অন্যতম। এই মন্দির স্থাপনাটির অন্য নাম ছিলো "আমুন এর প্রিয় রামসেসের মন্দির"। মন্দির নির্মাণের মূল উদ্দেশ্য ছিলো মিশরের দক্ষিণী প্রতিবেশিদেরকে মিশর ও তার ধর্মের জাঁকজমক দেখিয়ে বিমোহিত করে দেয়া, এবং ঐ অঞ্চলে মিশরীয় ধর্মের প্রভাব বৃদ্ধি করা।


title: আবু সিম্‌বেল

text: সময়ের সাথে সাথে মন্দিরটি পরিত্যক্ত হয়ে পড়ে। ধীরে ধীরে এটি বালুর তলায় চাপা পড়ে যায়। ৬ষ্ট খ্রিস্টপূর্বাব্দ নাগাদ মূল মন্দিরটির মূর্তিগুলির হাঁটু পর্যন্ত বালুর তলায় চলে যায়। মন্দিরটির কথা আস্তে আস্তে সবাই ভুলে যায়। ১৮১৩ সালে সুইস প্রাচ্যবিশেষজ্ঞ ইয়োহান লুডভিগ বার্কহার্ড মন্দিরের উপরের অংশ খুঁজে পান। এই আবিস্কারের কথা তিনি ইতালীয় পরিব্রাজক জিওভান্নি বাতিস্তা বেলজোনিকে জানান। বেলজোনি মন্দির এলাকায় যান, কিন্তু মন্দিরে ঢোকার পথটি খুঁজে পাননি। ১৮১৭ সালে বেলজোনি ফিরে আসেন, এবং এই বার মন্দির এলাকায় প্রবেশের পথ বের করেন। তিনি মন্দির এলাকায় মূল্যবান সব ধনসম্পদ লুটে নেন।


title: আবু সিম্‌বেল

text: মন্দির এলাকার নামকরণ "আবু সিম্বেল" হওয়ার পিছনের কাহিনীটি হলো - আবু সিম্বেল ছিলো ঐ এলাকার এক বালকের নাম, যে ঊনবিংশ শতকের অভিযাত্রীদের পথ প্রদর্শক হিসাবে কাজ করতো। বালুর নিচে হারিয়ে যাওয়া মন্দিরটির অবস্থান এই বালক সবচেয়ে ভালো করে জানতো। তাই এক সময় অভিযাত্রীরা মন্দির এলাকাটিকে এই বালকের নামানুসারে "আবু সিম্বেল" নামকরণ করে।


title: আবু সিম্‌বেল

text: ১৯৫৯ সালে নুবিয়ার পুরাকীর্তিসমূহকে রক্ষার জন্য আন্তর্জাতিক প্রচেষ্টা শুরু হয়। আসওয়ান বাঁধ নির্মাণের ফলে সৃষ্ট লেক নাসের এর পানির তলায় এই পুরাকীর্তিগুলো তলিয়ে যাওয়ার আশঙ্কা দেখা দিয়েছিলো। আবু সিম্বেলের মন্দিরগুলো রক্ষার কাজ শুরু হয় ১৯৬৪ সালে। প্রায় ৪০ মিলিয়ন মার্কিন ডলার খরচে ১৯৬৪ হতে ১৯৬৮ সালের মধ্যে এই মন্দিরগুলোকে উঁচু স্থানে সরিয়ে নেয়া হয়। এজন্য পুরো মন্দির এলাকার সব স্থাপনাকে বড় বড় টুকরা করে কেটে আলাদা করে নীল নদের বর্ধমান তীর হতে ২০০ মিটার দূরে ও প্রায় ৬৫ মিটার উচ্চস্থানে সরিয়ে নেয়া হয়। সফলভাবে মন্দির স্থাপনাকে স্থানান্তর করার এই প্রকল্পকে পুরাতাত্ত্বিক প্রকৌশলের সেরা সাফল্যগুলোর মধ্যে গণ্য করা হয়। বর্তমানে প্রতিদিন হাজার হাজার পর্যটক এই মন্দিরগুলো দেখতে আসে। দিনে দুই বার নিকটতম শহর আসওয়ান থেকে বাস ও গাড়িতে করে পর্যটকেরা আসে। এছাড়া বিমান পথেও অনেক পর্যটক এখানে এসে থাকে।


title: আবু সিম্‌বেল

text: মন্দির স্থাপনাতে দুইটি মন্দির রয়েছে। এদের মধ্যে বড়টি মিশরের তদানিন্তন প্রধান তিন উপাস্য দেবতা রা হারখতি, প্‌তাহ, এবং আমুন এর উদ্দেশ্যে নিবেদিত। এই মন্দিরটিতে রামসেসের চারটি বড় মূর্তি রয়েছে। ছোট মন্দিরটি দেবী হাথর এর উদ্দেশ্যে নিবেদিত। হাথরের প্রতিমূর্তি হিসাবে রামসেসের প্রিয় স্ত্রী নেফেরতারির মূর্তি এই মন্দিরে শোভা পাচ্ছে।


title: আবু সিম্‌বেল

text: আবু সিম্বেলের বৃহত্তর মন্দিরটি তৈরি করতে সময় লেগেছিলো ২০ বছর। ফারাও মহান রামসেসের রাজত্বের ২৪তম বছরে ১২৬ খ্রিস্টপূর্বাব্দে এর নির্মাণ কাজ শেষ হয়। আমুন রা, রা-হোরাখতি, এবং পতাহ দেবতা, এবং রামসেসের উদ্দেশ্যে এই মন্দিরটি উৎসর্গ করা হয়। রামসেসের রাজত্বকালে নির্মিত মন্দিরসমূহের মধ্যে এটিকেই সবচেয়ে সুন্দর ও রাজকীয় বলে গণ্য করা হয়।


title: আবু সিম্‌বেল

text: উচ্চ ও নিম্ন মিশরের দ্বৈত মুকুট খচিত ফারাও রামসেসের ২০ মিটার উঁচু চারটি মূর্তি মন্দির এলাকায় অবস্থিত। মন্দির এলাকাটি ৩৫ মিটার প্রশস্ত। সবার উপরে সূর্যের উপাসক ২২টি বেবুনের মূর্তি প্রবেশপথকে ঘিরে রেখেছে। ফারাওয়ের এই বিশালাকার মূর্তিগুলো যে পাহাড় কেটে মন্দির তৈরি হয়েছিলো, সেই পাহাড়ের পাথর কেটেই নির্মাণ করা হয়েছে। সবগুলো মূর্তি সিংহাসনে বসে থাকা রামসেসের প্রতিনিধিত্ব করছে। প্রবেশপথের বাম দিকের মূর্তিটি একটি ভূমিকম্পে ক্ষতিগ্রস্ত হয়, বর্তমানে কেবল মূর্তিটির নিচের অংশ অক্ষত রয়েছে। এর সামনেই ভেঙে পড়া মূর্তির মাথা ও দেহ পড়ে রয়েছে।


title: আবু সিম্‌বেল

text: ফারাওয়ের বড় মূর্তিগুলোর পাশেই রয়েছে ছোট ছোত কিছু মূর্তি, যাদের উচ্চতা ফারাওয়ের হাঁটুর চেয়ে কম। এগুলো রামসেসের প্রধান স্ত্রী নেফারতারি, এবং রাজমাতা রাণী মুত-তুই, রামসেসের প্রথম দুই পুত্র আমুন-হের-খেপেশেফ ও রামসেস বি, এবং ফারাওয়ের প্রথম ছয় কন্যা বিন্তানাথ, বেকেতমুত, নেফেরতারি, মেরিতামেন, নেবেত্তাউই, এবং ইসেত্নোফ্রেত এর মূর্তি।


title: আবু সিম্‌বেল

text: প্রবেশদ্বারটিতে রয়েছে বাজপাখির মতো মাথাবিশিষ্ট দেবতা রা হারাখতিকে উপাসনারত ফারাও রামসেসের ছবি ।


title: আবু সিম্‌বেল

text: মন্দিরের ভিতরে প্রাচীন মিশরের অন্যান্য মন্দিরের মতোই ত্রিকোণাকার কাঠামো ব্যবহার করা হয়েছে, যাতে কক্ষগুলোর আকার প্রবেশ পথ থেকে মূল শবকক্ষ পর্যন্ত আস্তে আস্তে কমতে থাকে। মন্দির অঙ্গণের গঠন বেশ জটিল ও বহু পার্শ্বকক্ষবিশিষ্ট। প্রোনাস বা হাইপোস্টাইল হল হলো ১৮ মিটার দীর্ঘ ও ১৬.৭ মিটার প্রশস্ত, এবং আটটি প্রকাণ্ড মূর্তিসদৃশ স্তম্ভ বিশিষ্ট। এই স্তম্ভগুলোতে পরজগতের দেবতা অসিরিস এর চেহারা খোদাই করা, যা ফারাও এর অমরত্বের প্রতীক। বাম দিকের দেয়ালের কাছের বড় মূর্তিগুলো ঊর্ধ্ব মিশরের সাদা মুকুটখচিত, আর ডান দিকের মূর্তিগুলো নিম্ন মিশরের দ্বৈত মুকুট পরে আছে।


title: আবু সিম্‌বেল

text: প্রোনাস হলের দেয়ালচিত্রগুলো ফারাওয়ের বিভিন্ন সামরিক অভিযানের উপরে অঙ্কিত। অধিকাংশ ছবিতেই প্রকাশ পেয়েছে কাদেশের যুদ্ধের কথা, সিরিয়ার ওরন্তেস নদীর পারে যেখানে মিশরের ফারাও হিট্টীয় বাহিনীড় সাথে যুদ্ধ করেছিলেন। সবচেয়ে বিখ্যাত চিত্রটিতে দেখানো হয়েছে, ফারাও তাঁর রথে বসে পলায়নোদ্যত শত্রুদের দিকে তীর নিক্ষেপ করছেন। অন্য ছবিতে লিবিয়া ও নুবিয়ার সাথে যুদ্ধে মিশরের বিজয় দেখানো হয়েছে।


title: আবু সিম্‌বেল

text: আবু সিম্বেল মন্দির এলাকায় অবস্থিত হাথর ও নেফারতারির মন্দিরটি (যা ক্ষুদ্রতর মন্দির নামে পরিচিত) মূল রামসেসের বৃহত্তর মন্দির হতে প্রায় ১০০ মিটার উত্তর-পূর্বে অবস্থিত। এটি দেবী হাথর, এবং ২য় রামসেসের প্রধান স্ত্রী নেফারতারির উদ্দেশ্যে নিবেদিত। রাণীর উদ্দেশ্যে মন্দির উৎসর্গ করার এই ঘটনাটি মিশরের ইতিহাসে দ্বিতীয় - এর আগে আখনাতেন তাঁর স্ত্রী নেফারতিতির উদ্দেশ্যে মন্দির নির্মাণ করেছিলেন।


title: আবু সিম্‌বেল

text: মন্দিরটির সম্মুখভাগের দেয়াল পাথর খোদাই করে নির্মিত। দুই পাশে রয়েছে দুই গুচ্ছ মূর্তি, আর তাদের মাঝে রয়েছে বৃহৎ প্রবেশদ্বার। মূর্তিগুলো প্রায় ১০ মিটার উচু। এগুলো ফারাও ও রাণীর মূর্তি।


title: আবু সিম্‌বেল

text: প্রবেশ দ্বারের অন্য পাশে রয়েছে ফারাওয়ের দুইটি মূর্তি। রাণী ও রাজার আরো কয়েকটি মূর্তি দিয়ে পরিবেষ্টিত এই দুইটি মূর্তিতে ফারাওয়ের মাথায় ঊর্ধ্ব মিশরের সাদা মুকুট, এবং নিম্ন মিশরের দ্বিমুকুট রয়েছে। এই মন্দিরেই মিশরের ইতিহাসে প্রথমবারের মতো রাজা ও রাণীর মূর্তি সমান আকারে নির্মিত হয়েছে। অন্যান্য মন্দিরে রাণীর মূর্তি থাকলেও সেগুলো কখনোই ফারাওয়ের হাঁটুর চেয়ে উচু আকারে নির্মিত হয়নি। ব্যতিক্রমধর্মী এই মূর্তিগুলো রাণী নেফারতারির প্রতি ফারাও রামসেসের বিশেষ সম্মান ও গুরুত্ব প্রদানের পরিচায়ক। শাসনকালের ২৪ তম বছরে ফারাও রামসেস রাণী নেফারতারিকে নিয়ে আবু সিম্বেলের মন্দিরে গিয়েছিলেন।


title: আবু সিম্‌বেল

text: ফারাও ও রাণীর মূর্তিগুলোর পাশেই রয়েছে রাজপুত্র ও রাজকণ্যাদের ক্ষুদ্রতর মূর্তি। দক্ষিণ পাশে রয়েছে (বাম থেকে ডানে) রাজপুত্র মেরিয়াতুম, ও মেরাইরি, রাজকণ্যা মেরিতামেন ও হেনুত্তাউই, এবং রাজপুত্র হাহিরুয়েনেমেফ ও আমুন-হার-খেপেশেফের মূর্তি। উত্তর পাশে একই মূর্তিগুলো রয়েছে বিপরীতক্রমে রয়েছে। ক্ষুদ্রতর মন্দিরটির স্থাপত্য কাঠামো বৃহত্তর মন্দিরটিরই ছোট সংস্করণ।


title: ওয়ার্ল্ড ট্রেড সেন্টার

text: ওয়ার্ল্ড ট্রেড সেন্টার বা "বিশ্ব বাণিজ্য কেন্দ্র" () মার্কিন যুক্তরাষ্ট্রের নিউ ইয়র্ক শহরের ম্যানহাটান এলাকায় অবস্থিত ৭টি ভবনের একটি স্থাপনা। স্থপতি মিওরু ইয়ামাসাকির নকশায় প্রণীত এই স্থাপনাটি সবচেয়ে উঁচু দুটি ভবনের নামানুসারে টুইন টাওয়ার নামেও খ্যাত ছিলো। নিউ ইয়র্ক ও নিউ জার্সির বন্দর কর্তৃপক্ষের জমিতে তাদের অর্থায়নে এই স্থাপনাটি নির্মিত হয়। ১৯৬০ সালে ডেভিড রকফেলার, এবং তাঁর ভাই নিউ ইয়র্কের গভর্নর নেলসন রকফেলারের উদ্যোগে এর কাজ শুরু হয়। ২০০১ সালের জুলাই মাসে ল্যারি সিলভারস্টেইন স্থাপনাটিকে বন্দর কর্তৃপক্ষের কাছ থেকে ইজারা নেন। স্থাপনাটির মোট ব্যবহারযোগ্য দাপ্তরিক এলাকা ছিলো ১৩.৪ মিলিয়ন বর্গফুট (1.24 million m²), যা ম্যানহাটানের মোট দাপ্তরিক এলাকার চার শতাংশের কাছাকাছি।


title: ওয়ার্ল্ড ট্রেড সেন্টার

text: স্থাপনাটির সর্বোচ্চ দুটি টাওয়ার ১১০ তলা বিশিষ্ট ছিলো। ১৯৭৫ সালের ১৩ই ফেব্রুয়ারি স্থাপনাটিতে আগুন ধরে গিয়েছিলো। পরে ১৯৯৩ সালের ২৬শে ফেব্রুয়ারি মূল টাওয়ারদুটি বোমা হামলার শিকার হয়।


title: ওয়ার্ল্ড ট্রেড সেন্টার

text: ওয়ার্ল্ড ট্রেড সেন্টারের মূল ৭টি ভবন ২০০১ সালের ১১ই সেপ্টেম্বর আল-কায়েদার সাথে জড়িত সন্ত্রাসবাদীদের বিমান হামলায় ধ্বংসপ্রাপ্ত হয়। এর মধ্যে ৩টি ভবন ভেঙে পড়ে - ওয়ান ওয়ার্ল্ড ট্রেড সেন্টার (1 WTC, বা North Tower), টু ওয়ার্ল্ড ট্রেড সেন্টার (2 WTC, বা South Tower), এবং সেভেন ওয়ার্ল্ড ট্রেড সেন্টার (7 WTC)। ম্যারিয়ট ওয়ার্ল্ড ট্রেড সেন্টার (3 WTC) ভবনটি 1 WTC ও 2 WTC ভেঙে পড়ার সময় ধ্বংসপ্রাপ্ত হয়। 4 WTC, 5 WTC, এবং6 WTC ভবনগুলো ক্ষতিগ্রস্ত হয় এবং পরে ভেঙে ফেলা হয়।


title: বেইজিং সাবওয়ে

text: বেইজিং সাবওয়ে (চীনা ভাষায়: 北京地鐵 "পেইচিং তিথিয়ে" "বেইজিং পাতাল রেল") চীনের রাজধানী বেইজিং ও তার আশেপাশের এলাকাকে সেবা প্রদানকারী দ্রুত রেল পরিবহন ব্যবস্থা। বর্তমানে এটিতে ৫টি লাইন আছে, যাদের মোট দৈর্ঘ্য ১৪২ কিমি এবং স্টেশনসংখ্যা ৯৩। প্রতিদিন প্রায় ৩০ লক্ষ লোক এই ব্যবস্থা ব্যবহার করেন। সাংহাই সাবওয়ে-র পরে এটি চীনের ২য় দীর্ঘতম সাবওয়ে ব্যবস্থা। ২০১৫ সালের মধ্যে এর দৈর্ঘ্য বাড়িয়ে ৫৬১ কিমি করার পরিকল্পনা নেয়া হয়েছে।


title: ছুংছিং মেট্রো

text: ছুংছিং মেট্রো (চীনা ভাষায়: 重庆轨道交通 "ছুংছিং কুয়েইতাও চিয়াওথোং" "ছুংছিং রেল পরিবহন") চীনের ছুংছিং শহরের একটি মনোরেল ব্যবস্থা। এটি চীনের একমাত্র মনোরেল এবং পশ্চিম চীনের একমাত্র দ্রুত পরিবহন ব্যবস্থা। বর্তমানে এতে কেবল একটি লাইন চালু আছে: লাইন নং ২। লাইনটি শহরের তিনটি প্রশাসনিক এলাকার মধ্য দিয়ে চলে গেছে। রেলপথের দৈর্ঘ্য ১৯.১৫ কিমি। ছুংছিং একটি পাহাড়ি শহর বলে এই রেল ব্যবস্থাটির বেশির ভাগই ভূ-পৃষ্ঠে অবস্থিত, তবে প্রায় ২.২ কিমি পথ এবং ৩টি স্টেশন ভূগর্ভস্থ। এতে ব্যবহৃত ট্রেনগুলির আরোহণ ক্ষমতা সাধারণের চেয়ে বেশি। ব্যবস্থাটি প্রতি ঘন্টায় ৩০,০০০ যাত্রী পরিবহনে সক্ষম।


title: তেহরান মেট্রো

text: তেহরান মেট্রো (ফার্সি ভাষায় متروی تهران "মেত্রোয়ে থেহ্‌রন্") ইরানের রাজধানী তেহরানকে সেবা প্রদানকারী দ্রুত পরিবহন ব্যবস্থা। এতে তিনটি লাইন ও ৫১টি স্টেশন আছে। ১৯৯৯ সালে এটি চালু হয়।


title: গুয়াহাটি

text: গুয়াহাটি ( "গুয়াহাটি") উত্তর পূর্ব ভারতের অসম অঙ্গরাজ্যের বৃহত্তম শহর ও রাজধানী শহর। শহরটি পশ্চিম অসমে ব্রহ্মপুত্র নদের তীরে, মেঘালয় অঙ্গরাজ্যের সাথে সীমান্তের কাছে অবস্থিত।


title: গুয়াহাটি

text:
গুয়াহাটি একটি শিল্পশহর, গুরুত্বপূর্ণ নদীবন্দর এবং অসমের বাণিজ্যিক কেন্দ্র। এখানে পাট, তুলা, চাল এবং চায়ের বাজার আছে। এখানকার কলকারখানার মধ্যে ভোজ্য তেল পরিশোধন, সাবান ও কাঠ উৎপাদন, বস্ত্র বয়ন, এবং ময়দা পেষার কল। খ্রিস্টীয় ৫ম শতকের শুরুর দিকে গৌহাটি হিন্দু বর্মণ এবং পাল রাজবংশের অধীনে প্রাচীন প্রাগজ্যোতিষপুর এবং দুর্জয় (উত্তর গুয়াহাটি) নগরী প্রাচীন কামরূপ রাজ্যের রাজধানী ছিল।
এখানে বহু প্রাচীন মন্দির দেখতে পাওয়া যায় এবং বহুদিন ধরেই হিন্দুদের একটি তীর্থস্থান, এজন্য এটাকে "মন্দিরের শহর" বলা হয়। এদের মধ্যে কামাখ্যা ও ঊমানন্দা মন্দির দুইটি বিশেষভাবে উল্লেখযোগ্য। শহরের কেন্দ্রস্থলে ১০ম শতকে নির্মিত জনার্দন মন্দির দাঁড়িয়ে আছে; এই হিন্দু মন্দিরটিতে বুদ্ধের একটি চিত্র আছে। দিসপুর, আসামের রাজধানী, গুয়াহাটির ভিতরে হচ্ছে একটা প্রধান শহর এবং আসাম সরকারের একটি আসন।


title: গুয়াহাটি

text: গুয়াহাটিতে ১৯৪৮ সালে গুয়াহাটি বিশ্ববিদ্যালয় স্থাপিত হয়।


title: গুয়াহাটি

text: ১৯শ শতকে গুয়াহাটি সাময়িকভাবে বার্মার অধীনে ছিল। ১৮২৬ সাল থেকে ১৮৭৪ সাল পর্যন্ত এটি ব্রিটিশ শাসনাধীন অসমের রাজধানী ছিল। বর্তমানে এখানে ৮ লক্ষেরও বেশি লোক বাস করেন।


title: গুয়াহাটি

text:
গুয়াহাটি নামটি অসমীয়া ভাষার দুটি শব্দ 'গুয়া' (অর্থ-সুপারি) এবং 'হাট' (অর্থ-বাজার)-এর থেকে উদ্ভব হয়েছে। ব্রিটিশ উপনিবেশ কালে এই নামটি "গৌহাটী" করা হয়েছিল এবং ১৯৮০-র দশকের শেষভাগ থেকে এটি বর্তমান রূপ পায়।
গুয়াহাটির কিংবদন্তী এবং ইতিহাস কয়েকহাজার বছরের পুরনো। যদিও নগরীটির উৎপত্তির সঠিক ইতিহাস জানা যায়নি, তবে মহাকাব্য, পুরাণ এবং অন্যান্য পরম্পরাগত ইতিহাসে উল্লেখ করা কাহিনীসমূহের থেকে এটাকে এশিয়ার একটি অন্যতম পুরনো নগর হিসেবে অনুমান করা হয়। ইতিহাসের মতে গুয়াহাটিতে কয়েকটি প্রাচীন রাজ্যের রাজধানী ছিল। মহাভারতের মতে এটি নরকাসুর এবং ভগদত্ত রাজ্যের রাজধানী ছিল। নীলাচল পাহাড়ে অবস্থিত কামাখ্যা দেবীর প্রাচীন শক্তিপীঠ (তান্ত্রিক এবং ভাজ্যারন বৌদ্ধের একটি গুরুত্বপূর্ণ আসন), চিত্রাচল পাহাড়ে অবস্থিত প্রাচীন এবং জ্যোতিষ্কচর্চার মন্দির নবগ্রহ, বশিষ্ঠ-তে প্রত্নতাত্বিক সম্পদ এবং অন্যান্য স্থানের কিংবদন্তীমূলক ইতিহাস গুয়াহাটির কথাকে সমর্থন করে।


title: গুয়াহাটি

text: ইন্দিরা গান্ধী অ্যাথলেটিক স্টেডিয়াম শহরের প্রধান ফুটবল স্টেডিয়াম।


title: গুয়াহাটি

text: নবনির্মিত বর্ষাপাড়া স্টেডিয়াম উত্তর-পূর্ব ভারতের একমাত্র আন্তর্জাতিক স্টেডিয়াম।


title: গুয়াহাটি

text: লোকপ্রিয় গোপীনাথ বরদলৈ আন্তর্জাতিক বিমানবন্দর ভারতের উত্তর-পূর্বাঞ্চলের মুখ্য আন্তর্জাতিক বিমান বন্দর।


title: নুরিস্তানি ভাষাসমূহ

text: নুরিস্তানি ভাষাসমূহ () ইন্দো-ইউরোপীয় ভাষাপরিবারের ইন্দো-ইরানীয় শাখার একটি উপদল। এগুলি আফগানিস্তানে এবং পাকিস্তানের অংশবিশেষে প্রচলিত।


title: নুরিস্তানি ভাষাসমূহ

text: নুরিস্তানি ভাষাগুলি মূলত হিন্দুকুশ পর্বতমালার দুর্গম অঞ্চলে বসবাসকারী অনেকগুলি গোত্রের মুখের ভাষা। দার্দীয় ভাষাগুলি নুরিস্তানি ভাষাগুলিকে প্রভাবিত করেছে। বেশির নুরিস্তানি ভাষাতেই কয়েক হাজারের বেশি বক্তা নেই। ভাষাগুলিকে তাই বিপন্ন হিসেবে চিহ্নিত করা যায়।


title: হার্ভার্ড কলেজ মানমন্দির

text: হার্ভার্ড কলেজ মানমন্দির হার্ভার্ড ইউনিভার্সিটির জ্যোতির্বিজ্ঞান বিভাগের দ্বারা পরিচালিত জ্যোতির্বিজ্ঞানের গবেষণায় ব্যবহৃত একটি প্রতিষ্ঠান।


title: অ্যাপোলো ১৩

text: অ্যাপোলো ১৩ চাঁদের ভূত্বকে অবতরণের উদ্দেশ্যে প্রেরিত তৃতীয় মনুষ্যবাহী মহাকাশ অভিযান। এটি মার্কিন যুক্তরাষ্ট্রের নাসা পরিচালিত অ্যাপোলো প্রোগ্রামের একটি অংশ। অভিযানের ক্রু ছিলেন কমান্ডার জেমস লভেল, পরিচালনা মডিউলের পাইলট জ্যাক সুইগার্ট ও চান্দ্র মডিউলের পাইলট ফ্রেড হেইজ। ১৯৭০ সালের ১১ই এপ্রিল এই নভোযানকে পৃথিবী থেকে উৎক্ষেপণ করা হয়। যাত্রা শুরুর দুই দিন পর অর্থাৎ ১৩ই এপ্রিল অ্যাপোলোর অক্সিজেন ট্যাংকে একটি ফুটো হয়ে যাওয়ায় বিস্ফোরণ ঘটে। এই বিস্ফোরণে সার্ভিস মডিউল বিপুল ক্ষতিগ্রস্ত হয় এবং অক্সিজেন ও বিদ্যুৎশক্তি সরবরাহে ভয়াবহ বিঘ্ন দেখা দেয়। ক্রূরা তখন চান্দ্র মডিউলটিকে মহাকাশে একটি লাইফবোট হিসেবে ব্যবহার করে। পরিচালনা মডিউল তখনও সক্রিয় ছিল, কিন্তু পৃথিবীর বায়ুমণ্ডলে প্রবেশে পুনঃপ্রবেশের মত ক্ষমতা ধরে রাখার খাতিরে সেই মডিউলটিও নিষ্ক্রিয় করে দেয়া হয়। শক্তি, কেবিনের তাপমাত্রা এবং বহনযোগ্য জল সংক্রান্ত প্রচুর সমস্যা সত্ত্বেও ক্রূরা অবশেষে পৃথিবীতে ফিরে আসতে সক্ষম হয়েছিল। এজন্যই এই অভিযানটিকে "সফল ব্যর্থতা" হিসেবে আখ্যায়িত করা হয়।


title: স্কটিশ চার্চ কলেজ

text: স্কটিশ চার্চ কলেজ ভারতের প্রাচীনতম ক্রমাগত চলমান খৃস্টান আর্টস অ্যান্ড সায়েন্সেস কলেজ। পশ্চিমবঙ্গের উচ্চ শিক্ষার একটি প্রধান আসন হচ্ছে এই মর্যাদাপূর্ণ কলেজ,যা National Assessment and Accreditation Council কর্তৃক সর্বোচ্চ গ্রেড 'A' দেওয়া হয়েছে। বিশ্ববিদ্যালয় মঞ্জুরি কমিশন (ভারত) কর্তৃক College with Potential for Excellence হিসাবে স্বীকৃত হয়েছে। এখানে undergraduate এবং postgraduate পড়ান হয়। কলকাতার স্কটিশ চার্চ কলেজ তার সমৃদ্ধ ঐতিহ্য, উচ্চ একাডেমিক মান এবং তার শিক্ষার পরিবেশের জন্য উচ্চ প্রশংসিত।


title: স্কটিশ চার্চ কলেজ

text: মিডিয়া জরিপ হার দ্বারা ভারতের শীর্ষ পঞ্চাশ কলেজ এর এক হিসাবে স্কটিশ চার্চ কলেজ স্বীকৃত হয়েছে। কলকাতা বিশ্ববিদ্যালয়র অধীনে পঞ্চম প্রতিষ্ঠান এবং দ্বিতীয় খ্রিস্টান সংখ্যালঘু সম্প্রদায়ের কলেজ যেখানে ২০১৭ সালের মধ্যে স্বশাসিত শিক্ষা ব্যবস্থা চালু হবে।


title: রুদ্রপ্রসাদ সেনগুপ্ত

text:
রূদ্রপ্রসাদ সেনগুপ্ত: বাঙালি অভিনেতা ও থিয়েটার পরিচালক। তার জন্ম পশ্চিমবঙ্গের কলকাতায় । তার পিতা ও মাতার নাম যথাক্রমে শ্রী অনন্ত সেনগুপ্ত এবং শ্রীমতী ঊষাপ্রভা সেনগুপ্ত।কলকাতা বিশ্ববিদ্যালয়-এর অধীনে উত্তর কলকাতার স্কটিশ চার্চ কলেজ থেকে ইংরেজি বিভাগে এম.এ পাশ করেন। এরপর তিনি কিছুদিন ইংরেজি শিক্ষকতা করেন।
১৯৬১ সালে তিনি কলকাতায় নান্দিকার নামের এক নাট্য গোষ্ঠীতে যোগদান করেন। ১৯৭০ সাল থেকে উনি ঐ নাট্য সংগঠনের পরিচালক হিসেবে অনেক নাটক পরিচালনা করেন ও ওই বছর থেকেই উনি ঐ নাট্য সংগঠনের প্রধান হন। ১৯৮০ সালের শ্রেষ্ঠ জাতীয় পুরস্কার, যা উনি সঙ্গীত নাটক একাদেমি থেকে লাভ করেন। তার স্ত্রী স্বাতীলেখা সেনগুপ্ত - যিনি সত্যজিৎ রায় পরিচালিত ঘরে বাইরে (চলচ্চিত্র)-এ অভিনয় করার জন্য বিখ্যাত।


title: কলেজ স্ট্রিট (কলকাতা)

text: কলেজ স্ট্রিট হল মধ্য কলকাতার একটি ১.৫ কিলোমিটার দীর্ঘ রাস্তা। বউবাজার অঞ্চলের গণেশচন্দ্র অ্যাভিনিউ-এর মোড় থেকে মহাত্মা গান্ধী রোড মোড় পর্যন্ত এই রাস্তাটি প্রসারিত। কলকাতা শহরের কয়েকটি প্রধান শিক্ষা প্রতিষ্ঠান এবং প্রধান বই প্রকাশনা ও বিক্রয় কেন্দ্রটি এই রাস্তার ধারে অবস্থিত।


title: কলেজ স্ট্রিট (কলকাতা)

text: কলেজ স্ট্রিট কলকাতার প্রধান বই প্রকাশনা ও বিক্রয় কেন্দ্র। তাই এই অঞ্চলটিকে বইপাড়া বলা হয়। আনন্দ পাবলিশার্স, দে'জ পাবলিশিং, রুপা অ্যান্ড কোং, দেব সাহিত্য কুটীর, সাহিত্যম, পত্র ভারতী প্রভৃতি প্রধান বাংলা প্রকাশনা সংস্থাগুলির প্রধান কার্যালয় এখানেই অবস্থিত। রাস্তার দুধারে বই-এর অনেক ছোটো ছোটো দোকান আছে। এখানে পুরনো ও নতুন বই পাওয়া যায়। "স্মিথসোনিয়ান" পত্রিকার একটি নিবন্ধে কলেজ স্ট্রিট সম্পর্কে বলা হয়েছে, "...(কলেজ স্ট্রিট) আধ-কিলোমিটার লম্বা বইয়ের দোকানে ভরা রাস্তা। এর দুপাশের ফুটপাথে প্রত্যেকটি ভারতীয় ভাষায় প্রকাশিত বইপত্র পাওয়া যায়। এমনকি ফ্রান্স, জার্মানি, রাশিয়া ও ইংল্যান্ডে আউট-অফ-প্রিন্ট হয়ে যাওয়া অনেক বইই এখানে পাওয়া যায়।"


title: কলেজ স্ট্রিট (কলকাতা)

text: ২০০৭ সালে টাইম ম্যাগাজিন-এর "বেস্ট অফ এশিয়া" তালিকায় ভারতের উল্লেখযোগ্য স্থানের স্বীকৃতি পায় কলেজ স্ট্রিট।


title: কলেজ স্ট্রিট (কলকাতা)

text: এই রাস্তার ধারে অবস্থিত উল্লেখযোগ্য শিক্ষাপ্রতিষ্ঠানগুলি হল:


title: ইউএসএ ১৯৩

text: ইউএসএ ১৯৩ ("এনআরওএল-২১" বা "এনআরও লাউঞ্চ-২১" নামেও পরিচিত) একটি মার্কিন সামরিক গোয়েন্দা উপগ্রহ। ২০০৬ সালের ১৪ই ডিসেম্বর এটি উৎক্ষেপণ করা হয়। এটি ইউনাইটেড লাউঞ্চ অ্যালায়েন্স কর্তৃক উৎক্ষেপণকৃত প্রথম নভোযান ছিল। এই কৃত্রিম উপগ্রহটির মালিকানা ছিল মার্কিন ন্যাশনাল রিকনেসাঁ অফিসের হাতে এবং এর গঠন প্রণালী ও উদ্দেশ্য ছিল অনেকটাই গোপনীয়। বিশেষ বিশেষ শ্রেণীর লোকেরাই কেবল এ সম্বন্ধে ভালো জানে।


title: ইউএসএ ১৯৩

text: উৎক্ষেপণের পরপরই এই কৃত্রিম উপগ্রহটির অভ্যন্তরে গোলযোগের সৃষ্টি হয়। অনেক ঝামেলার কথা বিবেচনা করে ২০০৮ সালের ১১ই ফেব্রুয়ারি অবশেষে এটি ইচ্ছাকৃতভাবে ধ্বংস করে ফেলা হয়। এটি ধ্বংস করা হয় বর্তমানে হাওয়াইয়ের পশ্চিমে ভাসমান ইউএসএস লেক এরি নামক যুদ্ধ জাহাজ থেকে উৎক্ষিপ্ত এসএম-৩ নামক ক্ষেপণাস্ত্রের মাধ্যমে। এই ঘটনার মাধ্যমে যুক্তরাষ্ট্র ও চীনের মাঝে বিরাজমান সন্দেহ আরও ঘনীভূত হয়। অনেকেই মনে করেছেন এ ধরনের ধ্বংসলীলা যুক্তরাষ্ট্র, চীন ও রাশিয়ার মধ্যে সম্ভাব্য মহাকাশ যুদ্ধকে উস্কে দেবে।


title: সিটি কলেজ অব কমার্স অ্যান্ড বিজনেস অ্যাডমিনিস্ট্রেশন

text: সিটি কলেজ (বাণিজ্য): উত্তর কলকাতার কলেজ স্ট্রীট চত্তরের এই শিক্ষা প্রতিষ্ঠানটিতে স্নাতক পর্যায়ে বাণিজ্য পড়ান হয়। কলেজটি কলকাতা বিশ্ববিদ্যালয়ের আওতায় পড়ে।


title: সংস্কৃত কলেজ ও বিশ্ববিদ্যালয়

text: সংস্কৃত কলেজ: উত্তর কলকাতার কলেজ স্ট্রীট চত্তরের এই শিক্ষা প্রতিষ্ঠানটিতে স্নাতক পর্যায়ে পড়ান হয়। কলেজটি কলকাতা বিশ্ববিদ্যালয়ের আওতায় পড়ে।


title: সংস্কৃত কলেজ ও বিশ্ববিদ্যালয়

text: স্থাপিত হয় ১৮২৪ সালে। ১৮২৩ সালের ১৭ জুলাই গভর্নর জেনারেল কর্তৃক গৃহীত এক প্রস্তাবে ইতঃপূর্বে বেঙ্গল প্রেসিডেন্সির জন্য জনশিক্ষা সংক্রান্ত একটি সাধারণ কমিটি গঠনের কাজ সক্রিয় বিবেচনাধীন ছিল। কমিটিতে এইচ.টি প্রিন্সেপ , মেকলে ও এইচ.এইচ উইলসনএর মতো প্রাচ্যবিদ সহ দশজন সদস্য অন্তর্ভুক্ত ছিলেন। কমিটির সংখ্যাগরিষ্ঠ সদস্যগণ প্রাচ্যদেশীয় বিদ্যা শিক্ষাদানের পক্ষপাতী ছিলেন এবং কলকাতায় সংস্কৃত কলেজ প্রতিষ্ঠার জন্য একটি প্রস্তাব গৃহীত হয়।প্রস্তাবটি রামমোহন রায় এর প্রচণ্ড বিরোধিতার সম্মুখীন হয়। তিনি ১৮২৩ সালের ১১ ডিসেম্বর তারিখে গভর্নর জেনারেলের নিকট দাখিলকৃত এক স্মারকলিপিতে কমিটির সিদ্ধান্তের ব্যাপারে প্রচণ্ড আপত্তি তোলেন। এর পরিবর্তে তিনি প্রস্তাব করেন যে, সরকারের উচিত ইউরোপে শিক্ষালাভকারী বিদ্বান ব্যক্তিদের নিয়োজিত করার মাধ্যমে অন্যান্য উপযোগী বিজ্ঞানের সাথে গণিত, প্রাকৃতিক দর্শন, রসায়ন শাস্ত্র ও অঙ্গব্যবচ্ছেদবিদ্যাকে অন্তর্ভুক্ত করে অধিক উদারবাদী ও জ্ঞানালোকপূর্ণ শিক্ষা ব্যবস্থাকে সম্মুখপানে এগিয়ে নেওয়া এবং প্রয়োজনীয় বই-পুস্তক, সরঞ্জাম ও অন্যান্য যন্ত্রপাতি দ্বারা সজ্জিত একটি কলেজ গড়ে তোলা।


title: সংস্কৃত কলেজ ও বিশ্ববিদ্যালয়

text: লর্ড আমহার্স্ট অবশ্য এ স্মারকলিপিতে তেমন একটা কর্ণপাত করেন নি এবং ১৮২৪ সালের ১লা জানুয়ারি কলকাতার বউবাজার স্ট্রীটে একটি ভাড়া করা বাড়িতে সংস্কৃত কলেজ যাত্রা শুরু করে। প্রারম্ভে শুধু ব্রাহ্মণ ও বৈদ্যদের সংস্কৃত কলেজের ক্লাসে উপস্থিত থাকার অনুমতি দেওয়া হয়। ১৮২৭ সালের ১লা মে প্রথমবারের মতো ইংরেজি ক্লাস, যদিও ঐচ্ছিক ভিত্তিতে, প্রবর্তন করা হয়। বিশিষ্ট শিক্ষাবিদ রামমাণিক্য বিদ্যালঙ্কারের মৃত্যুর পর পণ্ডিত ঈশ্বরচন্দ্র বিদ্যাসাগর ১৮৪৬ সালে সহকারী সচিব হিসেবে দায়িত্বভার গ্রহণ করেন। সচিব রসময় দত্তের অবসরগ্রহণের পর শিক্ষা পরিষদ সংস্কৃত কলেজকে কলকাতা মাদ্রাসার সম মর্যাদা দেয় এবং বিদ্যাসাগরকে প্রথম অধ্যক্ষ নিয়োগ করে।


title: সংস্কৃত কলেজ ও বিশ্ববিদ্যালয়

text: প্রতিষ্ঠার সময় থেকে কলকাতা সংস্কৃত কলেজকে এদেশীয় হিন্দু শিক্ষা প্রদান করার জন্য একটি সরকারি প্রতিষ্ঠান হিসেবে কল্পনা করা হয়েছিল। পাঠ্যসূচি ও ছুটির তালিকা প্রণয়ন এবং ব্রাহ্মণ ও বৈদ্যদের ছাড়া অন্য সকল জাতকে শিক্ষার্থী হিসেবে এ বিদ্যাপীঠে প্রবেশ করতে না দেওয়া ইত্যাদি বিষয়ে কলেজটি সনাতন ধারার প্রতি এর অনমনীয় আনুগত্য প্রদর্শন করেছে। প্রাকৃতিক দর্শন, ভূগোল ও ইতিহাসের ওপর লিখিত গ্রন্থাবলি বাংলায় অনুবাদের ব্যবস্থা গ্রহণ করা হয়েছিল। শিক্ষাদান কার্যে যে পদ্ধতি অনুসরণ করা হতো তা ছিল ইউরোপীয় ধরনের। উদাহরণস্বরূপ, অঙ্গ ব্যবচ্ছেদ-বিদ্যায়, প্রাণিকুলের নরম অংশসমূহের ব্যবচ্ছেদসহ তৎকালে ইউরোপীয় চিকিৎসা-শাস্ত্রগত মূলনীতিসমূহের আদলে ক্লাসে শিক্ষাদান করা হতো। ১৮৩৫ সালে কলকাতা মেডিকেল কলেজ প্রতিষ্ঠার পর এ বিভাগটি তুলে দেওয়া হয়।


title: সংস্কৃত কলেজ ও বিশ্ববিদ্যালয়

text: কলেজের অধ্যক্ষ হিসেবে ঈশ্বরচন্দ্র বিদ্যাসাগর প্রতিষ্ঠানটিতে অনেক সংস্কার প্রবর্তন করেন। ১৮৫১ সালের জানুয়ারি মাসে কায়স্থদের এবং ১৮৫৪ সালের ডিসেম্বর মাসে সকল সম্মানিত হিন্দুদের জন্য কলেজের দ্বার উন্মুক্ত করা হয়। পরিমিত শিক্ষা ফি প্রবর্তন করা হয় এবং এর সঙ্গে শৃঙ্খলার ও নিয়মিত উপস্থিতির উপর অধিক গুরুত্ব দেওয়া হয়। একটি আবশ্যিক বিষয় হিসেবে আরও বেশি জোর প্রদান করে ইংরেজি পুনঃপ্রবর্তন করা হয় এবং গণিত বিষয়টি ইংরেজি মাধ্যমে পড়ানোর ব্যবস্থা করা হয়। উপযোগিতার ওপর ভিত্তি করে পাঠক্রম পুরোপুরিভাবে ঢেলে সাজানো হয়। এ কলেজের স্নাতকগণ ডেপুটি ম্যাজিস্ট্রেট পদের জন্য উপযুক্ত বলে সিদ্ধান্ত গৃহীত হয়। এতদিন যাবৎ নবীন শিক্ষার্থীদের নিকট প্রতিবন্ধক বলে প্রমাণিত মুল্যবোধ-কে প্রতিস্থাপন করতে বিদ্যাসাগর নিজেই সংস্কৃত ব্যাকরণের ওপর দুটি পাণ্ডিত্যপূর্ণ গ্রন্থ রচনা করেন। তাঁর সংস্কারসমূহ একদিক থেকে সংস্কৃত কলেজকে খাঁটি ও গভীর জ্ঞানপূর্ণ সংস্কৃত শিক্ষার আবাস এবং একই সঙ্গে মাতৃভাষায় শিক্ষালাভের উন্নত প্রতিষ্ঠান হিসেবে গড়ে তোলার ব্যাপারে তাঁর স্বপ্নকে বাস্তবায়িত করার উদ্দেশ্যে চালিত হয়। সাধারণ জনগণের মধ্যে ঐ বিদ্যা ছড়িয়ে দিতে শিক্ষকবৃন্দকে পুরোপুরিভাবে যোগ্যতাসম্পন্ন হতে হতো।


title: সংস্কৃত কলেজ ও বিশ্ববিদ্যালয়

text: এ কলেজের অধ্যাপকবৃন্দ ও প্রাক্তন ছাত্রদের কৃতিত্বসমূহ জরিপ করলে দেখা যায় যে, তারা শুধু বাংলা সাহিত্য ও সংস্কৃত ভাষাকে সমৃদ্ধই করেন নি, বরং কলেজটি প্রতিক্রিয়াশীল চিন্তাধারায় নিমজ্জিত জনসাধারণের মধ্যে প্রচলিত ভ্রান্ত ধারণারও অপনোদন করে। বাংলা ভাষায় প্রথম অভিধান সঙ্কলক রামচন্দ্র তর্কবাগীশ বিধবা বিবাহের ব্যাপারে বিদ্যাসাগরের মতকে পূর্ব থেকেই সমর্থন জানিয়ে আসছিলেন। যিনি এটা প্রথম পালন করেন তিনি হলেন শ্রীশচন্দ্র বিদ্যারত্ন। প্রথম বাংলা সাময়িকী সমাচারদর্পণ প্রকাশিত হওয়ার ব্যাপারে পণ্ডিত জয়গোপাল তর্কালঙ্কারের সাহিত্য প্রচেষ্টার গুরুত্ব অনেক। একজন নামজাদা সংস্কৃত কবি প্রাণকৃষ্ণ বিদ্যাসাগর সাফল্যের সঙ্গে ভবানীচরণ বন্দ্যোপাধ্যায় কর্তৃক প্রতিষ্ঠিত সমাচার চন্দ্রিকা সম্পাদনা করেন। ন্যায় ক্ষেত্রে জয়নারায়ণ তর্কপঞ্চাননের মতো জ্ঞানী ব্যক্তি, বিহারীলাল চক্রবর্তী, ভূদেব মুখোপাধ্যায় ও তারানাথ তর্কবাচষ্পতির মতো সাহিত্যিক, শিবনাথ শাস্ত্রীর মতো সমাজ সংস্কারক এবং এরূপ আরও নাম এ প্রতিষ্ঠানটিকে গৌরবান্বিত করেছে।


title: সংস্কৃত কলেজ ও বিশ্ববিদ্যালয়

text: ১৮৫৭ সালের সিপাহি বিপ্লব এর অব্যবহিত পরে কলেজের চতুষ্পার্শ্বস্থ অঙ্গনাদিসহ মূল ভবনকে সাময়িকভাবে যুদ্ধকালীন হাসপাতাল ও শুশ্রূষা কেন্দ্রে পরিণত করা হয়। ১৮৫৮ সালে ঈশ্বরচন্দ্র বিদ্যাসাগর অধ্যক্ষের পদ থেকে ইস্তফা দেন এবং দীনবন্ধু শর্মা তাঁর স্থলাভিষিক্ত হন। ব্রিটিশ ইন্ডিয়ান অ্যাসোসিয়েশনের মতো দেশীয় প্রতিষ্ঠানসমূহের নিকট থেকে প্রবল আপত্তি আসা সত্ত্বেও ১৮৭২ সাল নাগাদ কলেজটির তৃতীয় ও চতুর্থ বর্ষের ক্লাসসমূহ প্রেসিডেন্সি কলেজে স্থানান্তরিত করা হয়। হিন্দু আইনের অধ্যাপকের পদটি বিলুপ্ত করতে হয়। জনশিক্ষা পরিচালকের নিকট লেখা তাঁর চিঠিসমূহে (১৮৭২ সালের ১৩ ও ২৩ এপ্রিল তারিখে) অধ্যক্ষ তাঁর আশঙ্কা ব্যক্ত করেন যে, ইংরেজি লোপ করা হলে তা ছাত্রদের দলবদ্ধভাবে অন্যত্র চলে যেতে প্ররোচিত করবে। মহামহোপাধ্যায় মহেশচন্দ্র ন্যায়রত্ন ২৫ জন অবৈতনিক ছাত্র নিয়ে কলেজের টোল বিভাগটি পুনরায় চালু করেন, যা সনাতন পদ্ধতিতে পবিত্র গ্রন্থসমূহের ব্যাখ্যা প্রদান করত। ১৯০৮ সালে বিশিষ্ট পণ্ডিতদের নিয়ে সংস্কৃত পরীক্ষার একটি বোর্ড গঠন করা হয়। ১৯১০ সাল নাগাদ এর ছাত্রসংখ্যা বৃদ্ধি পেতে শুরু করে এবং বঙ্গে সংস্কৃত শিক্ষার উন্নতিসাধনে গুরুত্বপূর্ণ প্রেরণা যোগাতে কলেজটির ভূমিকা কলকাতা বিশ্ববিদ্যালয় কমিশনের রিপোর্টে (১৯১৭-১৯১৯) প্রশংসিত হয়। এফ.এ পরীক্ষায় ইংরেজি, গণিত, সংস্কৃত, ইতিহাস ও যুক্তিবিদ্যার মতো বিষয়াবলি আবশ্যিক পাঠক্রমে অন্তর্ভুক্ত হয়। যে সকল ছাত্র রসায়ন অথবা পদার্থবিদ্যার মতো বিষয় পড়ার সিদ্ধান্ত নিত, তাদেরকে অবশ্য প্রেসিডেন্সি কলেজে ক্লাস করতে হতো।


title: সংস্কৃত কলেজ ও বিশ্ববিদ্যালয়

text: ১৯৩০-এর দশকব্যাপী দার্শনিক ও ইংরেজি ভাষায় সুপণ্ডিত ডক্টর সুরেন্দ্রনাথ দাশগুপ্ত কলকাতা সংস্কৃত কলেজের অধ্যক্ষ পদে অধিষ্ঠিত ছিলেন। কলা বিভাগটি ইতঃপূর্বেই কলকাতা বিশ্ববিদ্যালয়ের অধিভুক্ত হয় এবং কলেজটিতে পালি , প্রাচীন ভারতীয় ও বিশ্ব ইতিহাস এবং ভাষাতত্ত্বের কোর্সসমূহ পড়ানো হতো। সংস্কৃত ছাড়াও প্রাচ্যদেশীয় অথবা টোল বিভাগসমূহ এই কলেজের অবিচ্ছেদ্য অঙ্গ ছিল।


title: হিন্দু স্কুল

text: হিন্দু স্কুলঃ ভারতের পশ্চিমবঙ্গ রাজ্যের কলকাতা শহরে অবস্থিত একটি বিদ্যালয়। এটি কলকাতার প্রাচীনতম আধুনিক বিদ্যালয় এবং ভারতের প্রাচীনতম বিদ্যালয়গুলির অন্যতম। একইসঙ্গে এটি পশ্চিমবঙ্গের অন্যতম শ্রেষ্ঠ ও ভারতের শ্রেষ্ঠতম সরকারি বিদ্যালয়গুলির মধ্যে একটি। এটি কলকাতার কলেজ স্ট্রিট (কলকাতা) অঞ্চলে অবস্থিত। এটি ইংরাজি ১৮১৭ সালে প্রতিষ্ঠিত হওয়ার পরে বহু কৃতিবিদ্য ছাত্র উপহার দিয়েছে। ইংরাজি ১৮১৭ খ্রীষ্টাব্দে প্রতিষ্ঠিত এই বিদ্যায়তনকে প্রাচ্যের ইটন নামে অভিহিত করা হয়।


title: এশিয়াটিক সোসাইটি (কলকাতা)

text: দ্য এশিয়াটিক সোসাইটি (ইংরেজি: The Asiatic Society) কলকাতার একটি অগ্রণী গবেষণা সংস্থা। ১৭৮৪ সালের ১৫ জানুয়ারি ভারততত্ত্ববিদ স্যার উইলিয়াম জোনস ব্রিটিশ ভারতের তদানীন্তন রাজধানী কলকাতার ফোর্ট উইলিয়ামে এই সংস্থাটি প্রতিষ্ঠা করেন। ভারতের তদানীন্তন গভর্নর-জেনারেল ওয়ারেন হেস্টিংস ছিলেন এই সংস্থার প্রধান পৃষ্ঠপোষক। ১৮০৮ সালে দক্ষিণ কলকাতার পার্ক স্ট্রিটের একটি ভবনে সংস্থাটি স্থানান্তরিত হয়। ১৯৬৫ সালে এই ঐতিহাসিক ভবনটির পাশেই সোসাইটির দ্বিতীয় ভবনটির দ্বারোদ্ঘাটন করা হয়। বর্তমানে সোসাইটির একটি নিজস্ব গ্রন্থাগার ও নিজস্ব সংগ্রহালয়ও রয়েছে। এই গ্রন্থাগার ও সংগ্রহশালায় সংরক্ষিত আছে অনেক প্রাচীন পুঁথি, বইপত্র, তাম্রসনদ, মুদ্রা, প্রতিকৃতি, ছবি ও আবক্ষ মূর্তি। উল্লেখ্য, কলকাতার এশিয়াটিক সোসাইটি সমজাতীয় সংস্থাগুলির মধ্যে প্রাচীনতম।


title: এশিয়াটিক সোসাইটি (কলকাতা)

text: অষ্টাদশ শতাব্দীর অন্তিম ভাগে উইলিয়াম জোনস প্রাচ্য সম্বন্ধে গবেষণার উদ্দেশ্যে কলকাতা শহরে একটি উচ্চশিক্ষা সংস্থা প্রতিষ্ঠার জন্য উদ্যোগী হন। ১৭৮৪ খ্রিষ্টাব্দের ১৫ জানুয়ারি তাঁর পাঠানো একটি আমন্ত্রণপত্রে সাড়া দিয়ে বিচারপতি জন হাইড, জন কার্নাক, হেনরি ভ্যান্সিট্রাট, জন শোর, চার্লস উইল্কিন্স, ফ্রান্সিস গ্ল্যাডউইন, জোনাথন ডানকান প্রভৃতি তিরিশ জন ইউরোপীয় বিদগ্ধ ব্যক্তি কলকাতা শহরের পুরাতন সুপ্রিম কোর্ট ভবনের এক সভায় মিলিত হন। এই সভার সভাপতিত্ব করেন মুখ্য বিচারপতি স্যার রবার্ট চেম্বার্স। এই সভায় জোনসের পরিকল্পনা মতো "দ্য এশিয়াটিক সোসাইটি" নামে একটি প্রতিষ্ঠান স্থাপিত হয়। এই প্রতিষ্ঠান স্থাপনের মূল উদ্দেশ্য ছিল, এশিয়ার ভৌগোলিক সীমার মধ্যে মানুষ ও প্রকৃতি দ্বারা সৃষ্ট সমস্ত বিষয় সম্বন্ধে অনুসন্ধান ও অধ্যয়ন করা। সংস্থার প্রথম সভায় তৎকালীন গভর্নর জেনারেল ওয়ারেন হেস্টিংস সভাপতিত্ব করেন এবং উইলিয়াম জোনস সহসভাপতির পদ অলঙ্কৃত করেন। ওয়ারেন হেস্টিংস এই সংস্থার উদ্দেশ্য সম্বন্ধে সহানুভূতিশীল হলেও তিনি এই প্রতিষ্ঠানের সভাপতি পদে অধিষ্ঠিত হতে অস্বীকার করেন এবং তাঁর অনুরোধে জোনস ১৭৮৪ খ্রিষ্টাব্দের ৫ ফেব্রুয়ারি এই পদে অধিষ্ঠিত হন এবং আমৃত্যু এই পদে থাকেন। প্রথম দিকে এই প্রতিষ্ঠানের কার্যকতী (?) সমিতি ছিল না এবং শুধুমাত্র সভাপতি ও সম্পাদক নামক দুইটি পদ ছিল যারা সমস্ত বিষয় দেখাশোনা করতেন। জোনসের মৃত্যুর পর সভার কাজ অনিয়মিত হয়ে পড়ে এবং হেনরি ট্রেল সহ বেশ কয়েকজন কার্যনির্বাহী সদস্য পদত্যাগ করলে প্রতিষ্ঠানটি কয়েক বছরের জন্য গুরুত্বহীন হয়ে পড়লেও ঊনবিংশ শতাব্দীর শুরু থেকে আবার ঘুরে দাঁড়াতে সক্ষম হয়। ১৮০৮ খ্রিষ্টাব্দে চিকিৎসাশাস্ত্র, ভৌতবিজ্ঞান প্রভৃতির উন্নতি সাধনের জন্য "ফিজিক্যাল কমিটি" এবং সাহিত্য, দর্শন, ইতিহাস, শিল্পকলা প্রভৃতি বিষয়ের উন্নতি সাধনের জন্য "লাইব্রেরি কমিটি গঠিত হয়।


title: এশিয়াটিক সোসাইটি (কলকাতা)

text: প্রতিষ্ঠাকালে এশিয়াটিক সোসাইটির ইংরেজি নামের বানানটি ছিল "Asiatick Society"। ১৮২৫ সালে কোনওপ্রকার আনুষ্ঠানিক ঘোষণা ছাড়াই নামটির আধুনিকীকরণ করে ইংরেজি "k" অক্ষরটি বাদ দেওয়া হয়। এই সময় এশিয়াটিক সোসাইটির প্রাতিষ্ঠানিক নামকরণ হয় "দ্য এশিয়াটিক সোসাইটি" ("The Asiatic Society")। ১৮৩২ সালে নাম পরিবর্তন করে রাখা হয় "দ্য এশিয়াটিক সোসাইটি অব বেঙ্গল" ("The Asiatic Society of Bengal")। ১৯৩৬ সালে পুনরায় নাম পরিবর্তন করে রাখা হয় "দ্য রয়্যাল এশিয়াটিক সোসাইটি অফ বেঙ্গল" ("The Royal Asiatic Society of Bengal")। অবশেষে ১৯৫১ সালের ১ জুলাই এশিয়াটিক সোসাইটির বর্তমান নামটি প্রবর্তিত হয়।


title: এশিয়াটিক সোসাইটি (কলকাতা)

text: প্রতিষ্ঠার পর থেকে এশিয়াটিক সোসাইটিতে শুধু ইউরোপিয়রাই এর সদস্য পদ গ্রহণ করতে পারতেন। জন হাইড, জন কার্নাক, হেনরি ভ্যান্সিট্রাট, জন শোর, চার্লস উইল্কিন্স, ফ্রান্সিস গ্ল্যাডউইন, জোনাথন ডানকান প্রভৃতি এই প্রতিষ্ঠানের প্রথম সদস্য ছিলেন। কিন্তু ১৮২৯ খ্রিষ্টাব্দে প্রতিষ্ঠানের তৎকালীন সম্পাদক হোরেস হেম্যান উইলসনের পরিকল্পনা মতো ভারতীয়রা এই প্রতিষ্ঠানের সদস্য পদের অধিকারী হন। প্রসন্নকুমার ঠাকুর, দ্বারকানাথ ঠাকুর, রসময় দত্ত এবং রামকমল সেন এই প্রতিষ্ঠানের প্রথম ভারতীয় সদস্য ছিলেন। ১৮৩২ খ্রিষ্টাব্দের ডিসেম্বর মাসে রাধাকান্ত দেবকে সদস্য হওয়ার জন্য আমন্ত্রণ জানানো হয়। ১৮৩৩ খ্রিষ্টাব্দে রামকমল সেন প্রথম ভারতীয় সম্পাদক এবং ১৮৮৫ খ্রিষ্টাব্দে রাজেন্দ্রলাল মিত্র এই প্রতিষ্ঠানের প্রথম ভারতীয় সভাপতি হিসেবে দায়িত্ব গ্রহণ করেন।


title: এশিয়াটিক সোসাইটি (কলকাতা)

text: এশিয়াটিক সোসাইটির গ্রন্থাগারে ছাব্বিশটি ভাষা ও লিপিতে লিখিত প্রায় ৪৭,০০০ পুঁথি এবং প্রায় ১,৪৯,০০০ খণ্ড ছাপা পুস্তকের সম্ভার রয়েছে। এই গ্রন্থাগারটি প্রতিষ্ঠানের সদস্য ছাড়াও বহু ইউরোপিয় ও ভারতীয়দের দেওয়া উপহার সংগ্রহ করে গড়ে উঠেছে। ১৭৮৪ খ্রিষ্টাব্দের ২৫শে মার্চ হেনরি রিচার্ডসন সাতটি ফারসি পুঁথি এবং ১০ নভেম্বর উইলিয়াম মার্সডেন তাঁর লেখা সুমাত্রা দ্বীপের ইতিহাস গ্রন্থটি দান করে এই গ্রন্থাগারের সূচনা করেন। ১৮০৮ খ্রিষ্টাব্দে এই গ্রন্থাগার জনগণের জন্য খুলে দেওয়া হয়। ১৮০৮ খ্রিষ্টাব্দে টিপু সুলতানের প্রাসাদের গ্রন্থাগার থেকে বহু দুর্মূল্য পুঁথি এই গ্রন্থাগারকে দান করা হয়, যার মধ্যে গুলিস্তান গ্রন্থের একটি পুরাতন পুঁথি এবং মুঘল সম্রাট শাহ জাহানের স্বাক্ষর করা বাদশাহনামা নামক গ্রন্থ ছিল উল্লেখযোগ্য। ফোর্ট উইলিয়াম কলেজ বন্ধ হয়ে গেলে এই কলেজের সমস্ত সংস্কৃত, আরবি, উর্দু ও ফারসি ভাষার পুথিগুলি এশিয়াটিক সোসাইটির তত্ত্বাবধানে নিয়ে আসা হয়।


title: এশিয়াটিক সোসাইটি (কলকাতা)

text: এই প্রতিষ্ঠানের সংগৃহীত পুঁথিগুলির মধ্যে উল্লেখযোগ্য হল সপ্তম শতাব্দীতে রচিত কুব্জিকামাতম, ১৩৬২ খ্রিষ্টাব্দে রচিত ঋগবেদপদপাঠ, কিরণাবলি, চারুচর্য, পরাসিকাপ্রকাশ, ললিতবিস্তার, দায়ভাগ, কালচক্রটীকা, কালচক্রাবেতার, দেবীমাহাত্ম্যম্, সন্ধ্যাকর নন্দী রচিত রামচরিত মানস, শ্রীনিবাস রচিত ভট্টিকাব্যটীকা, দ্বাদশ শতাব্দীতে রচিত কালাইদ-আল-ইকুয়াইন-ওয়া-মহসিন-আল-আয়ান ও খারিদাত আল-কাস্র, ত্রয়োদশ শতাব্দীতে রচিত আ-মাদখুল ও তাফসির-ই-কুরান, পঞ্চদশ শতাব্দীতে রচিত তুহফাত-আল-আহবার-ফি-উসুল-আত-হাদিথ-ওয়া'ল-আখবর, অষ্টাদশ শতাব্দীতে রচিত কিতাব আল-ই'লান ও আদাব-ই-আলমগিরি, অষ্টসহস্রিকা প্রজ্ঞাপারমিতা, অপরিমিতায়ুর্নাম মহাযান সূত্র, পঞ্চরক্ষ, পরমার্থনাম সঙ্গতি, বিবেক পঞ্চামৃত, শাহনামা, ফরং-ই-ঔরং শাহী, দিওয়ান-ই-মখফি, কিসসা-ই-নুশ-আফারিন, আমির নামা তুতিনামা, ইয়ার-ই-দনেশ, তফ্রিবুল-ইমরাহ, ইমারাতুত-আকবর প্রভৃতি।


title: এশিয়াটিক সোসাইটি (কলকাতা)

text: ১৮১৪ খ্রিষ্টাব্দে এশিয়াটিক সোসাইটির সংগ্রহালয় আনুষ্ঠানিকভাবে শুরু হয়। ১৮৩৯ খ্রিষ্টাব্দে এই প্রতিষ্ঠান থেকে সরকারের নিকট কলকাতা শহরে জনগণের জন্য উন্মুক্ত একটি সংগ্রহালয় নির্মাণের জন্য আবেদন করা হয়। ১৮৬৬ খ্রিষ্টাব্দে ভারতীয় সংগ্রহালয় প্রতিষ্ঠিত হয়। এরপর এশিয়াটিক সোসাইটির সংগ্রহালয় থেকে সংগৃহীত বহু সামগ্রী নবনির্মিত ভারতীয় সংগ্রহালয়ে স্থানান্তরিত করা হয়।


title: এশিয়াটিক সোসাইটি (কলকাতা)

text: উইলিয়াম জোনস "এশিয়াটিক মিসচ্যালেনি" নামক একটি বার্ষিক গবেষণা পত্রিকা চালু করেন। কিন্তু প্রতিষ্ঠানের আর্থিক সামর্থ্য ভালো না হওয়ায় এই পত্রিকা অনিয়মিতভাবে ছাপা হত। অবশেষে ম্যানুয়েল ক্যান্টোফার নামক ব্রিটিশ ইস্ট ইন্ডিয়া কোম্পানির ছাপাখানার এক কর্মচারী এই পত্রিকা ছাপাতে রাজি হন। গবেষণা পত্রিকাটির নাম পাল্টে রাখা হয় "এশিয়াটিক রিসার্চার্স" এবং এর প্রথম সংস্করণ ১৭৮৮ খ্রিষ্টাব্দে বের হয়। ১৮২৯ খ্রিষ্টাব্দে ডেপুটি সার্ভেয়ার জেনারেল ক্যাপ্টেন হার্বার্ট "গ্লিনিংস ইন সায়েন্স" নামক একটি মাসিক পত্রিকা চালু করলে জেমস প্রিন্সেপ এই পত্রিকার নাম পরিবর্তন করে "দ্য জার্নাল অব দ্য এশিয়াটিক সোসাইটি" রাখার প্রস্তাব করেন। ১৮৩২ খ্রিষ্টাব্দের মার্চ মাসে এই প্রস্তাব গৃহীত হয়।


title: নো কান্ট্রি ফর ওল্ড মেন

text: নিচের যেকোনটিকে বোঝাতে পারে:


title: নো কান্ট্রি ফর ওল্ড মেন (চলচ্চিত্র)

text: নো কান্ট্রি ফর ওল্ড মেন () ২০০৭ সালে মুক্তিপ্রাপ্ত একটি মার্কিন চলচ্চিত্র যা পরিচালনা করেছেন জোয়েল এবং ইথান কোয়েন। এটি সেরা চলচ্চিত্র হিসেবে একাডেমি পুরস্কার লাভ করে এবং সেই সাথে আরও তিনটি ক্ষেত্রে একাডেমি পুরস্কার জিতে নেয়। করম্যাক ম্যাকা‌র্থি রচিত একই নামের একটি উপন্যাস অবলম্বনে এই চলচ্চিত্রটি নির্মিত হয়েছে। পশ্চিম টেক্সাসের মরু অঞ্চলে মাদক ব্যবসা থেকে উদ্ভূত সহিংসতাকে কেন্দ্র করে এর কাহিনী আবর্তিত হয়েছে। তিনটি চরিত্র একে অন্যকে ধাওয়া করতে গিয়ে জটিলতায় জড়িয়ে পড়ে। ১৯৮০ সালের পটভূমিতে এটি নির্মিত হয়েছে।


title: নো কান্ট্রি ফর ওল্ড মেন (চলচ্চিত্র)

text: সমালোচকদের দ্বারা এই ছবিটি ব্যাপক প্রশংসিত হয়েছে। "শিকাগো সান-টাইম্‌স"-এর "রজার এবার্ট" বলেন, "এটি কোয়েন ভ্রাতৃদ্বয়ের করা সেরা চলচ্চিত্র।" গার্ডিয়ান সাংবাদিকদের মতে এই সিনেমার মাধ্যমে কোয়েন ভ্রাতৃদ্বয় কৌশলগত ক্ষেত্রে তাদের দক্ষতা প্রমাণ করেছেন এবং পশ্চিমা ধ্রুপদি পটভূমিতে তাদের অনুভূতির সফল বহিঃপ্রকাশ ঘটিয়েছেন। তাদের মতে খুব অল্প সংখ্যক পরিচালকই এই দিকটি স্পষ্টভাবে বুঝতে পেরেছিলেন।ছবি করতে গিয়ে কোয়েন ভ্রাতৃদ্বয় মূল উপন্যাসের প্রতি সম্পূর্ণ বিশ্বস্ত থেকেছেন। মূল উপন্যাসে ভাগ্যকেন্দ্রিক যে বিষয়গুলো প্রাধান্য পেয়েছিল সিনেমাতেও সেগুলো প্রাধান্য পেয়েছে। ভাগ্যকে কেন্দ্র করে আবর্তিত হয়েছে কাকতাল, স্বাধীন ইচ্ছা এবং গন্তব্য নির্ধারণ। অ্যান্টন শিগার এমনই দূর্ধর্ষ হিটম্যান যাকে ধরার সাধ্য কারও নেই। কোয়েনদের ছবিতে এমন চরিত্র প্রায়শই দেখা যায়।


title: নো কান্ট্রি ফর ওল্ড মেন (চলচ্চিত্র)

text: দ্য ভিলেজ ভয়েসের স্কট ফাউন্ডাস বলেন, ব্যাপারটা এমন যে, এক বিলুপ্তপ্রায় জাতি প্রাকৃতিকভাবে বিলুপ্ত হয়ে যাওয়ার আগে নিজেরাই নিজেদের বিলুপ্ত করে দেয়ার অভিযানে নেমেছে। রজার ইবার্ট বলেন, চূড়ান্ত অবিচারের সামনে মানবিক অনুভূতি কতটা নির্মমভাবে সাধারণ হয়ে উঠে তা-ই যেন দেখানো হয়েছে।


title: নো কান্ট্রি ফর ওল্ড মেন (চলচ্চিত্র)

text: ভ্যারাইটির সমালোচক, টড ম্যাক্‌কার্থির বলেন, শিগার যেখানেই যায় মৃত্যু তার সাথে সাথে যায়। সে ভিন্ন কোন সিদ্ধান্ত না নিলে এই মৃত্যু কার্যকর হবেই, সামনে যে থাকে তারই উপর।


title: নো কান্ট্রি ফর ওল্ড মেন (চলচ্চিত্র)

text: প্রযোজক স্কট রুডিন করম্যাক ম্যাকা‌র্থির উপন্যাসের সত্ত্ব কিনে কোয়েনদেরকে সিনেমা বানানোর আহ্বান জানান। উপন্যাসের নিজেদের পছন্দনীয় কিছু উপাদান পেয়ে কোয়েনরা রাজি হয়ে যান। উপাদানগুলো হল: মানুষের আস্থাকে পরাহত করার ক্ষমতা, ভাল মানুষের সাথে সত্যিকার অর্থে কখনও খারাপ মানুষের দেখা হয় না এমন ধারণা এবং উপন্যাসের নির্মমতার গুণ।


title: নো কান্ট্রি ফর ওল্ড মেন (চলচ্চিত্র)

text: চিত্রনাট্য রচনার সময় কোয়েন ভ্রাতৃদ্বয় উপন্যাসের প্রায় পুরোটাই অনুসরণ করেছেন। তবে শেষটা একরকম করেননি। বইয়ের শেষে কার্লা জিনের সাথে যখন শিগারের দেখা হয় তখন জিন প্রায় ভেঙে পড়ে। কিন্তু, ছবিতে কার্লা জিনকে বেশ সংহত মনে হয়। এরকম করার কারণ, মুভিতে বোঝানো হয়েছে তার হারাবার আর কিছু ছিল না।


title: নো কান্ট্রি ফর ওল্ড মেন (চলচ্চিত্র)

text: ছবিটিতে সংলাপ খুব কম। নাটকীয় ভাব আনার জন্য মূলত চিত্রগ্রহণ ও সম্পাদনার উপর নির্ভর করা হয়েছে।


title: নো কান্ট্রি ফর ওল্ড মেন (চলচ্চিত্র)

text: জোল কোয়েন বলেন, শেরিফ বেলকে মুভির আত্মা বলা যায়। তাই খুব উঁচুমানের এমন একজন অভিনেতার প্রয়োজন ছিল যিনি সূক্ষ্মতার সাথে অভিনয় করতে পারবেন। টমি লি জোন্স সেদিক থেকে একেবারে উপযুক্ত।


title: নো কান্ট্রি ফর ওল্ড মেন (চলচ্চিত্র)

text: মূলত নিউ মেক্সিকো ও টেক্সাস অঙ্গরাজ্য শুটিং হয়েছে। মাইরাম্যাক্স ও প্যারামাউন্টের ৫০/৫০ শেয়ারে এটি নির্মাণ করা হয়েছে। চিত্রগ্রাহক রজার ডিকিন্সের জন্য বড় চ্যালেঞ্জ ছিল, ছবিকে খুব বাস্তবসম্মত হিসেবে ফুটিয়ে তোলা। তার উপর পরিপ্রেক্ষিত ছিল অনেকদিন আগের আর দেখানোর প্রয়োজন ছিল জনমানবশূন্য বিরানভূমি।


title: নো কান্ট্রি ফর ওল্ড মেন (চলচ্চিত্র)

text: দক্ষিণ-পশ্চিম অঞ্চলে দুই শক্ত-সমর্থ ব্যক্তি একে অপরকে ধাওয়া করছে। এ ধরণের দৃশ্যের প্রসঙ্গ আসলেই বিখ্যাত চলচ্চিত্র নির্মাতা স্যাম পিকেনপাহ্-র নাম চলে আসে। কোয়েন ভ্রাতৃদ্বয় পিকেনপাহ্-র সিনেমার দৃশ্যগুলোর সাথে সামঞ্জসে ঘটে যাওয়ার ব্যাপারে বেশ সতর্ক ছিলেন। নৃশংস ও নির্মম দৃশ্যগুলো বরাবরের মত বেশ মজার সাথে করেছেন তারা। এগুলো করতে তাদের বেশ মজা লাগে। এতো সিরিয়াস ঘটনা, অথচ শুটিংয়ের সময় কৌতুকের মত লাগে। জেভিয়ার বার্ডেমও এই বিষয়টিতে খুব মজা পেয়েছেন। তিনি তো মুভি শেষে প্রতিদিন কোয়েনদের কাছে এসে দুই হাত ঘষে মজা করে বলতেন, আজকে কাকে মারতে যাচ্ছি?


title: নো কান্ট্রি ফর ওল্ড মেন (চলচ্চিত্র)

text: হলিউডের সাধারণ থ্রিলার সিনেমায় সঙ্গীত ও সুরের আতিশয্য থাকে। কোয়েনরা এদিক দিয়ে হলিউডের প্রথার পুরো উল্টো কাজ করেছেন। পুরো ছবিতে মাত্র ১৬ মিনিট সঙ্গীত ও সুরের ব্যবহার আছে। বাকি পুরোটা সাধারণ।


title: নো কান্ট্রি ফর ওল্ড মেন (চলচ্চিত্র)

text: প্রায় সব সমালোচকই ছবিটির প্রশংসা করেছেন। রটেন টম্যাটোস-এ ১৮৯টি রিভিউয়ের মধ্যে ৯৪% ই ইতিবাচক বিবেচিত হয়েছে। মেটাক্রিটিকে ৩৭ রিভিউয়ের মধ্যে ৯১% ই ইতিবাচক। এছাড়া ছবিটি আটটি ক্ষেত্রে অস্কার মনোনয়ন লাভ করে যার মধ্যে চারটিতে জয়লাভ করে।


title: বিজন ভট্টাচার্য

text: বিজন ভট্টাচার্য (জুলাই ১৭, ১৯১৭ ফরিদপুর, বাংলাদেশ - ১৯ জানুয়ারি, ১৯৭৮) একজন বাঙালি নাট্যমঞ্চের খ্যাতনামা ব্যক্তিত্ব ও সুঅভিনেতা।


title: বিজন ভট্টাচার্য

text: বিজন ভট্টাচার্য ফরিদপুর জেলার খানখানাপুরে ১৯০৬ সালে জন্মগ্রহণ করেন। তাঁর পিতা ক্ষীরোদবিহারী ভট্টাচার্য ছিলেন একজন স্কুলশিক্ষক। ভূস্বামী পরিবারে তাঁর জন্ম। পিতার কর্মসূত্রে বিভিন্ন অঞ্চলে বসবাস করার সুবাদে তিনি সাধারণ মানুষের দৈনন্দিন জীবনযাত্রা ও সংস্কৃতির সঙ্গে পরিচিত হন।


title: বিজন ভট্টাচার্য

text:
বিজন ভট্টাচার্যের নাট্যজীবনের শুরু হয় ১৯৪০ এর দশকে। প্রচলিত বাণিজ্যিক থিয়েটারের ধারার বাইরে স্বতন্ত্র নাট্য আন্দোলনের সূচনা করেন কিছু ফ্যাসিবাদ বিরোধী লেখক শিল্পী গোষ্ঠী । এঁদেরই সাংস্কৃতিক শাখা ছিল ভারতীয় গণনাট্য সংঘ বা ইণ্ডিয়ান পিপলস থিয়েটার অ্যাসোসিয়েসন যা আইপিটিএ নামে বেশি পরিচিত। বিজন ভট্টাচার্য ছিলেন এই গণনাট্য সঙ্ঘের প্রথম সারির নাট্যকর্মী।
চিন্তা, চেতনা এবং সংগ্রামের প্রগতিশীল চিন্তা ভাবনার দিশারী ছিল ভারতীয় গণনাট্য সঙ্ঘ। বিজন ভট্টাচার্যের নাটক রচনা, অভিনয় এবং নির্দেশনা সাফল্য লাভ করেছিল এই গণনাট্য আন্দোলনের মধ্য দিয়ে।


title: বিজন ভট্টাচার্য

text: গণনাট্য সঙ্ঘের (সেই সময় ফ্যাসিবিরোধী লেখক শিল্পী সঙ্ঘ) প্রথম নাটক আগুন বিজন ভট্টাচার্যের রচনা । এই নাটকটি ১৯৪৩ সালে মঞ্চস্থ হয়েছিল। ১৯৪৪ সালে তাঁর লেখা নাটক জবানবন্দী এবং নবান্ন অভিনীত হয়েছিল। এই নাটকগুলিতে তিনি প্রধান অভিনেতা এবং নির্দেশকের দায়িত্ব পালন করেছিলেন।


title: বিজন ভট্টাচার্য

text: ১৯৪৪ সালের ২৪ অক্টোবর শ্রীরঙ্গম মঞ্চে নবান্নের প্রথম অভিনয় হয়। এই নাটকটির পটভূমিকা ছিল দ্বিতীয় বিশ্বযুদ্ধের অস্থিরতা, ১৯৪২ সালের আগস্ট আন্দোলন, পঞ্চাশের মন্বন্তর এবং প্রাকৃতিক দুর্যোগ। গণনাট্য আন্দোলন এবং বিজন ভট্টাচার্যের নাটক বাংলা নাটক রচনা এবং অভিনয়ের এক যুগবদলের সূচনা করে।


title: বিজন ভট্টাচার্য

text: ১৯৪৮ সাল থেকে গণনাট্য সঙ্ঘের সঙ্গে বিজন ভট্টাচার্যের মতান্তর ঘটে। ১৯৪৮ থেকে ১৯৫০ তিনি বোম্বাইতে হিন্দি সিনেমার সঙ্গে যুক্ত থাকেন। ১৯৫০ সালে তিনি আবার বাংলায় ফিরে আসেন এবং নিজের নাটকের দল ক্যালকাটা থিয়েটার প্রতিষ্ঠা করেন। এখানেও তিনি নাট্যকার, প্রধান অভিনেতা এবং নির্দেশকের ভূমিকা পালন করেন। এই থিয়েটারে তাঁর রচিত নাটকের মধ্যে অন্যতম ছিল কলঙ্ক, গোত্রান্তর, মরাচাঁদ, দেবী গর্জন, গর্ভবতী জননী প্রভৃতি।


title: বিজন ভট্টাচার্য

text: ১৯৭০ সালে তিনি ক্যালকাটা থিয়েটার ছেড়ে দিয়ে কবচ-কুণ্ডল নামে নতুন দল গঠন করেন। এখানে তাঁর রচিত নাটকগুলির মধ্যে অন্যতম ছিল কৃষ্ণপক্ষ, আজবসন্ত, চলো সাগরে, লাস ঘুইর‌্যা যাউক প্রভৃতি।


title: বিজন ভট্টাচার্য

text: বিখ্যাত লেখিকা জ্ঞানপীঠ পুরস্কার বিজয়ী মহাশ্বেতা দেবী বিজন ভট্টাচার্যের স্ত্রী। তবে পরবর্তীকালে তাঁরা বিবাহ বিচ্ছিন্ন হন। তাঁদের এক সন্তান নবারুণ ভট্টাচার্য যিনি ১৯৪৮ সালে জন্মগ্রহণ করেছিলেন। নবারুণ ভট্টাচার্য একজন সাহিত্য একাডেমি পুরস্কার প্রাপ্ত লেখক এবং কবি।


title: বিজন ভট্টাচার্য

text: বিজন ভট্টাচার্য মার্কসীয় দর্শনে বিশ্বাসী ছিলেন। কৃষক শ্রমিক মেহনতী মানুষের জীবন সংগ্রামের কথা ও বাঁচবার কথা তাঁর নাটকগুলির মুখ্য বিষয় হয়ে উঠেছিল। কিন্তু আস্তে আস্তে তিনি এই ভাবনা থেকে সরে যান। গণনাট্য সঙ্ঘ ত্যাগ এবং নিজের নাটকের দল একাধিক বার ভেঙে গড়ে তিনি তৈরি করেন। ক্রমে মার্কসীয় দর্শনের পরিবর্তে বা সঙ্গে তাঁর রচনায় লোকায়ত ধর্ম দর্শন, হিন্দু ধর্মের সমন্বয় প্রয়াসী মানসিকতা কাজ করেছিল। চিরকালীন মাতৃকা ভাবনা তাঁর নাটকে প্রায়ই লক্ষ্য করা যায়।


title: বিজন ভট্টাচার্য

text: অভিনেতা হিসাবে বিজন ভট্টাচার্য অসামান্য কৃতিত্ব দেখিয়েছিলেন। নানারকম চরিত্রকে মূর্ত করে তুলতে তিনি দক্ষ ছিলেন । নানা উপভাষার সংলাপ উচ্চারণেও তিনি সাফল্য অর্জন করেছিলেন। তাঁর অভিনীত উল্লেখযোগ্য চরিত্রের মধ্যে ছিল বেন্দা (জবানবন্দী), প্রধান সমাদ্দার (নবান্ন), পবন ও কেতকাদাস (মরাচাঁদ), হরেন মাস্টার (গোত্রান্তর), প্রভঞ্জন (দেবীগর্জন), মামা (গর্ভবতী জননী), কেদার (আজ বসন্ত), সুরেন ডাক্তার (চলো সাগরে) প্রভৃতি।


title: বিজন ভট্টাচার্য

text: নাট্যনির্দেশক হিসাবেও তিনি সমান সফল ছিলেন। গণনাট্য সঙ্ঘে তাঁর নাটক জবানবন্দী এবং নবান্ন ছিল অসাধারণ দুটি প্রযোজনা। পরে তিনি তাঁর নিজের গ্রুপ থিয়েটারেও বহু নাটকের সফল প্রযোজক এবং নির্দেশক ছিলেন।


title: বিজন ভট্টাচার্য

text: তিনি ১৯ জানুয়ারি, ১৯৭৮ সালে কলকাতায় মারা যান।


title: আনন্দমোহন কলেজ (দ্ব্যর্থতা নিরসন)

text: আনন্দমোহন কলেজ ভারত ও বাংলাদেশের দুইটি শিক্ষা প্রতিষ্ঠানকেই নির্দেশ করে:


title: আনন্দমোহন কলেজ (কলকাতা)

text: আনন্দ মোহন কলেজ(Ananda Mohan College): সিটি কলেজ (আমহারস্ট স্ট্রীট)-এর সান্ধ্য বিভাগের নাম। কলকাতার এক স্নাতক পর্যায়ের কলেজ, এটি কলকাতা বিশ্ববিদ্যালয়ের আওতায় পড়ে। কলেজটি কলকাতার রাজা রামমোহন সরণিতে অবস্থান করছে। ১৮৭৯ সালের ৬ই জানুয়ারিতে সাধারণ ব্রাহ্মসমাজের পণ্ডিত শিবনাথ শাস্ত্রী ও স্যার সুরেন্দ্রনাথ ব্যানার্জীর সহযোগিতায় প্রথমে আনন্দমোহন বসু সিটি স্কুল প্রতিষ্ঠা করেন। তার মাত্র দুই বছর পরেই ১৮৮১ সালে স্কুলটি কলেজে উন্নীত হয়ে সিটি কলেজ নামে নামাঙ্কিত হয়। বর্তমানের নতুন বাড়িটি ১৯১৭ সালে নির্মিত হয় ও ১৯১৮ সালে বাড়িটিতে কলেজের উদ্বোধন করা হয়। ১৯৬১ সালে কলেজেটির সান্ধ বিভাগ আনন্দ মোহন কলেজ নামে স্বীকৃতি লাভ করে।


title: সিটি কলেজ (দ্ব্যর্থতা নিরসন)

text: সিটি কলেজ ভারত, বাংলাদেশের ও অন্যথা 'সিটি কলেজ' নামের শিক্ষা প্রতিষ্ঠানগুলিকেই নির্দেশ করে:-


title: প্যাথস অব গ্লোরি

text: প্যাথ্‌স অফ গ্লোরি স্ট্যানলি কুবরিক পরিচালিত একটি সাদাকালো যুদ্ধভিত্তিক চলচ্চিত্র। প্রথম বিশ্বযুদ্ধের পটভূমিকায় নির্মিত এই চলচ্চিত্রটি ১৯৫৭ সালে মুক্তি পায়। হামফ্রে কব রচিত একই নামের একটি উপন্যাসের কাহিনী অবলম্বনে এটি নির্মাণ করা হয়েছে।


title: প্যাথস অব গ্লোরি

text: ১৯৯২ সালে মার্কিন যুক্তরাষ্ট্রের লাইব্রেরি অফ কংগ্রেস এই ছবিটিকে "সাংস্কৃতিক, ঐতিহাসিক ও নৈসর্গিক দৃষ্টিভঙ্গিতে তাৎপর্যপূর্ণ" হিসেবে ঘোষণা করে। একই সাথে এটি সংরক্ষণের জন্য ইউনাইটেড স্টেট্‌স ন্যাশনাল ফিল্ম রেজিস্ট্রিতে নিবন্ধিত হয়। ২০০৪ সালের অক্টোবর ও নভেম্বরে ব্রিটিশ ফিল্ম ইনস্টিটিউট এই ছবিটি লন্ডন চলচ্চিত্র উৎসবে প্রদর্শন করে। ছবিটির মূল নির্মাণ উপাদানের অনেক কিছু হারিয়ে গেছে। তথাপি আধুনিক চলচ্চিত্র অঙ্গণে এটিকে সংরক্ষণের জন্য যথাযথ উদ্যোগ নেয়া হয়েছে। লস অ্যাঞ্জেলেসের কয়েকটি স্টুডিও এটিকে নতুনভাবে সংরক্ষণ করেছেন এবং এই সংরক্ষণের শুরুতে স্ট্যানলি কুবরিকের বিধবা স্ত্রী কিস্ট্রিয়ানের উপস্থিতি রয়েছে। ক্রিস্টিয়ান মূল চলচ্চিত্রে শেষ কয়েক মিনিট অভিনয় করেছিল।


title: শিবনাথ শাস্ত্রী

text: শিবনাথ শাস্ত্রী (১৮৪৭-১৯১৯) ছিলেন একজন শিক্ষাবীদ, সমাজসংস্কারক, দার্শনিক, লেখক, অনুবাদক, ঐতিহাসিক।


title: শিবনাথ শাস্ত্রী

text: সাহিত্যিক, শিক্ষাবিদ, সমাজ-সংস্কারক ও ব্রাহ্মধর্ম প্রচারক। ১৮৪৭ সালের ৩১ জানুয়ারি পশ্চিমবঙ্গের চব্বিশ পরগনা জেলার চাংড়িপোতা গ্রামে (বর্তমানে সুভাষগ্রাম) মাতুলালয়ে তিনি জন্মগ্রহণ করেন। তাঁর পৈতৃক নিবাস ঐ একই জেলার মজিলপুরে। তাঁর পিতা দ্বারকানাথ বিদ্যাভূষণ ছিলেন 'সোমপ্রকাশ' পত্রিকার সম্পাদক।


title: শিবনাথ শাস্ত্রী

text: শিবনাথ কলকাতার সংস্কৃত কলেজিয়েট স্কুল থেকে এন্ট্রান্স (১৮৬৬) এবং কলেজ থেকে এফ.এ (১৮৬৮), বি.এ (১৮৭১) ও এম.এ (১৮৭২) পাস করেন। পরে ঐ কলেজ থেকেই তিনি ‘শাস্ত্রী’ উপাধি লাভ করেন।


title: শিবনাথ শাস্ত্রী

text: ছাত্রাবস্থায়ই (১৮৬৯) শিবনাথ কেশবচন্দ্র সেনের ভারতবর্ষীয় ব্রাহ্মসমাজে যোগ দেন। Indian Reforms Association-এ যোগ দিয়ে তিনি মদ্যপান নিবারণ ও নারীমুক্তি আন্দোলনে এবং শিল্প-সাহিত্য-কারিগরি বিদ্যার প্রচারে অংশগ্রহণ করেন। মদ্যপানের বিরোধিতা কল্পে তিনি ১৮৭০ সালে প্রকাশ করেন মদ না গরল শীর্ষক একটি মাসিক পত্রিকা। পরে তিনি সোমপ্রকাশ (১৮৭৩-৭৪) ও ধর্মবিষয়ক সমদর্শী পত্রিকা (১৮৭৪) এবং আরও পরে তত্ত্বকৌমুদী, ইন্ডিয়ান মেসেজ ও মুকুল (১৮৯৫) পত্রিকা সম্পাদনা করেন।


title: শিবনাথ শাস্ত্রী

text: শিবনাথ কেশব সেনের ভারত আশ্রমের বয়স্কা মহিলা বিদ্যালয় (১৮৭২), ভবানীপুর সাউথ সুবারবন স্কুল (১৮৭৪) এবং হেয়ার স্কুলে (১৮৭৬) শিক্ষকতা করেন। এক পর্যায়ে তিনি সরকারি চাকরিতে ইস্তফা দিয়ে সাধারণ ব্রাহ্ম সমাজ প্রতিষ্ঠা করেন (১৮৭৮)। নারীমুক্তি আন্দোলনে বাল্যবিবাহের বিরুদ্ধে এবং বিধবাবিবাহের পক্ষে তিনি কেশবচন্দ্রের সহযোগী ছিলেন। তাঁদের বলিষ্ঠ প্রচেষ্টায় ১৮৭২ সালে মেয়েদের বিয়ের নূ্যনতম বয়সসীমা ১৪ বছর নির্ধারিত হয়।


title: শিবনাথ শাস্ত্রী

text: ১৮৭৭ সালে শিবনাথ ব্রাহ্ম যুবকদের ‘ঘননিবিষ্ট’ নামে একটি বৈপ্লবিক সমিতিতে সংগঠিত করে পৌত্তলিকতা ও জাতিভেদের বিরুদ্ধে এবং নারী-পুরুষের সমানাধিকার ও সর্বজনীন শিক্ষার পক্ষে সংস্কার আন্দোলনের সূচনা করেন। শিক্ষা প্রসারের জন্য তিনি সিটি স্কুল ও স্টুডেন্টস সোসাইটি নামে একটি গণতান্ত্রিক ছাত্র সমিতি (১৮৭৯) এবং নারী শিক্ষার প্রসারের লক্ষে্য মেয়েদের নীতিবিদ্যালয় (১৮৮৪) স্থাপন করেন। ব্রাহ্ম সমাজের পক্ষে ভারতের প্রথম কিশোর মাসিক পত্রিকা সখা (১৮৮৩) তাঁর উদ্যোগেই প্রকাশিত হয়। ১৮৯২ সালে তিনি ব্রাহ্ম সমাজের জন্য প্রতিষ্ঠা করেন সাধনাশ্রম।


title: শিবনাথ শাস্ত্রী

text: == সাহিত্য কর্ম__


title: শিবনাথ শাস্ত্রী

text: শিবনাথ কাব্য , উপন্যাস , প্রবন্ধ, জীবনী ইত্যাদি ধারায় অনেক গ্রন্থ রচনা করেন। তাঁর কয়েকটি অনুবাদ ও সম্পাদিত গ্রন্থও আছে। রামতনু লাহিড়ী ও তৎকালীন বঙ্গসমাজ (১৯০৪), আত্মচরিত (১৯১৮), History of Brahma Samaj ইত্যাদি তাঁর গবেষণামূলক আকরগ্রন্থ। অন্যান্য উল্লেখযোগ্য রচনা হলো: নির্বাসিতের বিলাপ (১৮৬৮), পুষ্পমালা (১৮৭৫), মেজ বৌ (১৮৮০), হিমাদ্রি-কুসুম (১৮৮৭), পুষ্পাঞ্জলি (১৮৮৮), যুগান্তর (১৮৯৫), নয়নতারা (১৮৯৯), রামমোহন রায়, ধর্মজীবন (৩ খণ্ড, ১৯১৪-১৬), বিধবার ছেলে (১৯১৬) ইত্যাদি। ১৯১৯ সালের ৩০ সেপ্টেম্বর কলকাতায় তাঁর মৃত্যু হয়।


title: ভেস্টমান্নায়েইয়ার

text: ভেস্টমান্নায়েইয়ার (আইসল্যান্ডীয় ভাষায়: Vestmannaeyjar) আইসল্যান্ডের মূল ভূখন্ডের দক্ষিণে উত্তর আটলান্টিক মহাসাগরে ভেস্টমান্না দ্বীপপুঞ্জের বৃহত্তম দ্বীপ হেইমায়েই দ্বীপে অবস্থিত একটি শহর। এটি অপেক্ষাকৃত প্রাচীন একটি আইসল্যান্ডীয় বসতি; প্রথমে এখানে একটি জেলে গ্রাম ছিল। শহরটিতে মূলত কড মাছ ধরা ও প্রক্রিয়াজাত করা হয়। ১৯০৮ সালে আইসল্যান্ডের প্রথম মাছ হিমায়িত করার কারখানা এখানে স্থাপন করা হয়।


title: ভেস্টমান্নায়েইয়ার

text: এই শহর ইতিহাসে অনেকবার বিপর্যয়ের সম্মুখীন হয়েছে। ১৫শ শতকে শহরটিতে প্রায়ই ইংরেজ জলদস্যুরা লুটতরাজ চালাত। ১৬২৭ সালে আলজেরীয় জলদস্যুরা এটি আক্রমণ করে এবং এখানকার অনেককে দাস হিসেবে ধরে নিয়ে যায়। ১৯৬৩ সালে সুর্ৎসেই আগ্নেয় দ্বীপটি যখন সাগরের তলদেশ থেকে উপরে উঠে আসে, তখন শহরটি আগ্নেয়ভস্মে ঢাকা পড়ে যায়। ১৯৭৩ সালের জানুয়ারি মাসে অনেকদিন ধরে সুপ্ত হেলগাফেল আগ্নেয়গিরির পার্শ্বদেশের প্রায় ১ মাইল দীর্ঘ ফাটল থেকে আবার অগ্ন্যুৎপাত শুরু হয় এবং শহরটি ভস্মচাপা পড়ে। অনেক অধিবাসী তখন শহর ত্যাগ করেন। জুন মাসে অগ্ন্যুৎপাত থেমে যাওয়ার পর তারা আবার ফিরে আসেন এবং শহরের দালানকোঠার উপর জমা হওয়া পুরু ভস্মের স্তর সরান। বর্তমানে শহরটি এই বিপর্যয় সম্পূর্ণ কাটিয়ে উঠেছে। এখানে প্রায় ৪০০০ লোকের বাস।


title: ডেনমার্ক প্রণালী

text: ডেনমার্ক প্রণালী (ডেনীয় ভাষায়: Danmarksstrædet, আইসল্যান্ডীয় ভাষায়: Grænlandssund) উত্তর-পশ্চিমে গ্রিনল্যান্ড এবং দক্ষিণ-পূর্বে আইসল্যান্ডের মধ্যে অবস্থিত একটি জলপ্রণালী। এর কিয়দংশ সুমেরুবৃত্তের উত্তরে অবস্থিত। এটি উত্তর মহাসাগরকে উত্তর আটলান্টিক মহাসাগরের সাথে সংযুক্ত করেছে। এর সবচেয়ে সরু অংশটি ২৯০ কিলোমিটার প্রশস্ত। প্রণালীটি উত্তরে গ্রিনল্যান্ড সাগর থেকে শুরু হয়ে দক্ষিণে ৩০০ কিলোমিটার পর্যন্ত প্রসারিত হয়ে উত্তর আটলান্টিক সাগরের উন্মুক্ত পানিতে গিয়ে মিশেছে। প্রণালীটির পশ্চিম ধার ঘেঁষে শীতল পূর্ব গ্রিনল্যান্ড সমুদ্রস্রোত দক্ষিণ দিক বরাবর প্রবাহিত হয় এবং উত্তর মহাসাগর ও গ্রিনল্যান্ডের বরফটুপি থেকে হিমবাহ বয়ে নিয়ে আসে। অন্যদিকে আইসল্যান্ডের উপকূল ঘেঁষে অপেক্ষাকৃত উষ্ণ ইর্মিঙ্গার সমুদ্রস্রোতের একটি শাখা উত্তর দিকে প্রবাহিত হয়।


title: ডেনমার্ক প্রণালী

text: দ্বিতীয় বিশ্বযুদ্ধের সময় ১৯৪১ সালের ২৪শে মে ডেনমার্ক প্রণালীর যুদ্ধ সংঘটিত হয়। এখানে জার্মান যুদ্ধজাহাজ "বিসমার্ক" ব্রিটিশ যুদ্ধ-ক্রুজার "এইচএমএস হুড"-কে ডুবিয়ে দেয়। ক্রুজারটি বিস্ফোরিত হয়ে বহু প্রাণহানি ঘটে এবং নিকটবর্তী ব্রিটিশ যুদ্ধজাহাজ "প্রিন্স অফ ওয়েলস"-এর ব্যাপক ক্ষতিসাধন করে। বিসমার্ক যুদ্ধজাহাজ সফলভাবে ডেনমার্ক প্রণালীর মধ্য দিয়ে আটলান্টিক মহাসাগরে প্রবেশ করতে সক্ষম হয়, কিন্তু যুদ্ধের ফলে ক্ষতিগ্রস্ত হওয়ায় ব্রিটিশ নৌবহরের আর কোন ক্ষতি করতে পারেনি, যা সেটির মূল উদ্দেশ্য ছিল।


title: আইসল্যান্ডীয় নিম্নচাপ

text: আইসল্যান্ডীয় নিম্নচাপ () আইসল্যান্ড ও দক্ষিণ গ্রিনল্যান্ডের মধ্যবর্তী অঞ্চলে অবস্থিত প্রায়-স্থায়ী একটি বড় নিম্নচাপ অঞ্চলের কেন্দ্র। উত্তর গোলার্ধের শীতকালে এটি ব্যারেন্ট্‌স সাগর পর্যন্ত প্রসারিত হয়। শীতকালে মহাসাগরের তাপমাত্রা মহাদেশগুলির তুলনায় বেশ উষ্ণ থাকে এবং তাপমাত্রার এই পার্থক্যের কারণেই আইসল্যান্ডীয় নিম্নচাপের সৃষ্টি হয়। নিম্নচাপটি উত্তর আটলান্টিক মহাসাগরের বায়ুপ্রবাহ অনেকাংশে নিয়ন্ত্রণ করে এবং বহু শীতকালীন ঘূর্ণিঝড়ের জন্ম দেয়। গ্রীষ্মকালে নিম্নচাপটি দুর্বল হয়ে পড়ে এবং দুইটি ভিন্ন কেন্দ্রে ভাগ হয়ে যায়; একটি কেন্দ্র ডেভিস প্রণালী এবং অপরটি আইসল্যান্ডের পশ্চিমে অবস্থান নেয়। জানুয়ারি মাসে এটির গড় বায়ুচাপ ৯৯৬ মিলিবার। উপসাগরীয় সমুদ্রস্রোত আইসল্যান্ডীয় নিম্নচাপটিকে উত্তরদিকে সরিয়ে দেয়। নিম্নচাপটি উত্তর আটলান্টিক আন্দোলনের একটি মেরু গঠন করেছে; অপর মেরুটি হল আজোরেস উচ্চচাপ।


title: ভেস্টমান্না দ্বীপপুঞ্জ

text: ভেস্টমান্না দ্বীপপুঞ্জ () আইসল্যান্ডের দক্ষিণ উপকূলের নিকটে উত্তর আটলান্টিক মহাসাগরে অবস্থিত ১৪টি ক্ষুদ্র দ্বীপের সমষ্টি। এদের সামগ্রিক আয়তন প্রায় ২১ বর্গকিলোমিটার। শিলাময় ও বিরান এই দ্বীপগুলি আগ্নেয় প্রকৃতির। খাড়া পাহাড়ী ধারগুলি আটলান্টিক মহাসাগর থেকে সোজা প্রায় ৩০০ মিটার উঁচুতে উঠে গেছে।


title: ভেস্টমান্না দ্বীপপুঞ্জ

text: দ্বীপগুলির মধ্যে সবচেয়ে বড়টির নাম হেইমায়েই (আয়তন ১৩.৪ বর্গকিলোমিটার)। এটির দৈর্ঘ্য প্রায় ৬ কিমি। কেবল এই দ্বীপটিতেই মানুষের বসতি আছে। এই দ্বীপে ভেস্টমান্নায়েইয়ার শহর অবস্থিত। ১৯৬৩-৬৭ সালে দ্বীপপুঞ্জটির ২৩ কিলোমিটার দক্ষিণ-পশ্চিমে আগ্নেয় দ্বীপ সুর্ৎসেই-এর আবির্ভাব ঘটে এবং দ্বীপগুলি আগ্নেয়ভস্মে চাপা পড়ে যায়।


title: ভাত্‌নাইয়োকুত্‌ল

text: ভাত্‌নাইয়োকুত্‌ল (আইসল্যান্ডীয় ভাষায়: Vatnajökull আ-ধ্ব-ব: ) দক্ষিণ-পূর্ব আইসল্যান্ডে অবস্থিত একটি বিস্তীর্ণ বরফক্ষেত্র। এটি আইসল্যান্ড ও ইউরোপের বৃহত্তম হিমবাহ। এর আয়তন প্রায় ৮,৪০০ বর্গ কিলোমিটার, যা আইসল্যান্ডের আয়তনের প্রায় ৮%। এখানকার বরফের গড় পুরুত্ব ৪০০ মিটার এবং সর্বোচ্চ পুরুত্ব ১০০০ মিটার। ক্ষেত্রটির পৃষ্ঠ বেশির ভাগ স্থানেই সমুদ্রতল থেকে প্রায় ৫০০০ ফুট উচ্চতায় অবস্থিত। দক্ষিণে ওরায়েফাইয়োকুত্‌ল (Öræfajökull) হিমবাহ এলাকায় এটির উচ্চতা বৃদ্ধি পেয়েছে এবং এখানেই ২,১১০ মিটার উচ্চতাবিশিষ্ট আইসল্যান্ডের সর্বোচ্চ শৃঙ্গ খ্‌ভান্নাটাল্‌শনুখুর (Hvannadalshnúkur) অবস্থিত।


title: ভাত্‌নাইয়োকুত্‌ল

text: গোটা বরফক্ষেত্র জুড়েই বহু সক্রিয় আগ্নেয়গিরি রয়েছে। এই আগ্নেয়গিরির উত্তাপে বরফ গলে যে পানি হয়, সেগুলি থেকে শত শত নদীর সৃষ্টি হয়েছে। এই নদীগুলির মধ্যে থিয়ৌর্সাও (Thjórsá), স্খিয়ালফান্টাফ্লিয়ৌত (Skjálfandafljót), ফিয়োৎলুম (Fjöllum), ইয়োকুলসাও আও দাই (Jökulsá á Dai) এবং লাগারফ্লিয়ৌত (Lagarfljót) উল্লেখযোগ্য। বরফক্ষেত্র ও সাগরের মাঝখানে একচিলতে ভূমি আছে, কিন্তু বরফগলা পানি, বরফের তলে অবস্থিত উষ্ণ প্রস্রবণের কারণে হিমবাহের বিস্ফোরণ, ইত্যাদি কারণে এই ভূমির উপর দিয়ে বহুদিন যাবৎ কোন রাস্তা নির্মাণ করা যায়নি। শেষ পর্যন্ত ১৯৭০-এর দশকের মাঝে এসে রাস্তাটি নির্মাণ সম্ভব হয় এবং এর ফলে সমগ্র আইসল্যান্ড বেষ্টনকারী মহাসড়ক নির্মাণ সমাপ্ত হয়।


title: ভাত্‌নাইয়োকুত্‌ল

text: বরফ ক্ষেত্রটির তলদেশে অবস্থিত বৃহত্তম গ্রিম্‌সভোত্‌ন আগ্নেয়গিরিতে কিছুদিন পর পরই অগ্ন্যুৎপাত হয়, যার ফলে এর আশেপাশের বরফ গলে গিয়ে হ্রদের সৃষ্টি হয়। এই হ্রদটি মাঝেমাঝে চারপাশের বরফের প্রাচীর ভেদ করে বেরিয়ে আসে এবং ইয়োখুলখ্‌লাউপ নামের ভয়াবহ বন্যার সৃষ্টি করে। ১৯৩৪ ও ১৯৩৮ সালের অগ্ন্যুৎপাতের সময় ইয়োখুলখ্‌লাউপের নিঃসরণের পরিমাণ প্রতি সেকেন্ডে ৫০,০০০ ঘনমিটার পর্যন্ত পৌঁছেছিল। বিংশ শতাব্দীতে প্রতি ৫ থেকে ১০ বছর অন্তর একটি করে ইয়োখুলখ্‌লাউপ ঘটেছে।


title: ভাত্‌নাইয়োকুত্‌ল

text: জলবায়ুর পরিবর্তন ও আগ্নেয় কর্মকাণ্ডের ফলে ভাত্‌নাইয়োকুত্‌লের আয়তন সম্প্রতি হ্রাস পাচ্ছে।


title: থিয়ৌর্সাও নদী

text: থিয়ৌর্সাও নদী (আইসল্যান্ডীয় ভাষায়: Þjórsá) আইসল্যান্ডের দীর্ঘতম নদী। এটি কেন্দ্রীয় মালভূমিতে হফ্‌স হিমবাহের উত্তর-পূর্বে উৎপত্তিলাভ করে দক্ষিণ-পশ্চিমে ২৩০ কিলোমিটার প্রবাহিত অয়ে সেলফস-এর দক্ষিণ-পূর্বে আটলান্টিক মহাসাগরে পতিত হয়েছে। থিয়ৌর্সাও নদী এবং এর বৃহত্তম উপনদী থুংগনা নদী ভাত্‌না, হফ্‌স এবং আরও অনেকগুলি ছোট ছোট হিমবাহের বরফগলা পানি বহন করে নিয়ে আসে এবং প্রায় ৭,৫৩০ বর্গ কিলোমিটার আয়তনের অববাহিকা এলাকা বিধৌত করে। এই নদীবিধৌত এলাকার নিম্ন তৃতীয়াংশেই আইসল্যান্ডের সবচেয়ে নিবিড় খামার এলাকা অবস্থিত। দক্ষিণ-পশ্চিমের জনবহুল অঞ্চলে অবস্থিত বলে এবং আকারে বড় বলে অন্য যেকোন নদীর তুলনায় থিয়ৌর্সাও নদী থেকেই সবচেয়ে বেশি জলবিদ্যুৎ উৎপাদন করা হয়।


title: থিয়ৌর্সাও নদী

text: আইসল্যান্ডকে বেষ্টনকারী মহাসড়ক খ্‌রিংভেগুর (hringvegur) সেলফস ও খেল্লা শহরের কাছে একটি সেতুর মাধ্যমে নদীটি অতিক্রম করেছে।


title: থিংভেৎলির

text: থিংভেৎলির (আইসল্যান্ডীয় ভাষায়: Þingvellir; Þing 'সংসদ', vellir 'সমভূমি') আইসল্যান্ডের একটি ঐতিহাসিকভাবে গুরুত্বপূর্ণ স্থান। এটি দক্ষিণ-পশ্চিম আইসল্যান্ডে, থিংভাৎলাভাত্‌ন হ্রদের উত্তর উপকূলে অবস্থিত। ৯৩০ থেকে ১৭৯৮ সাল পর্যন্ত এটি আইসল্যান্ডের আইনসভা আলথিং-এর বাৎসরিক মিলনস্থল ছিল। বর্তমানে প্রাচীন ভবনগুলির সামান্যই অবশিষ্ট আছে। আইসল্যান্ডের অতীত ইতিহাস-বিজড়িত স্থানটিকে বর্তমানে একটি জাতীয় উদ্যানের মর্যাদা দেয়া হয়েছে।


title: থিংভেৎলির

text: ১৯৪৪ সালের ১৭ই জুন এই থিংভেৎলিরেই আইসল্যান্ড প্রজাতন্ত্রের স্বাধীনতা ঘোষণা করা হয়। এছাড়াও এখানে আইসল্যান্ডের প্রধানমন্ত্রীর গ্রীষ্মকালীন ছুটি কাটানোর আবাসস্থল আছে।


title: থিংভাৎলাভাত্‌ন হ্রদ

text: থিংভাৎলাভাত্‌ন হ্রদ (আইসল্যান্ডীয় ভাষায়: Thingvallavatn) দক্ষিণ-পশ্চিম আইসল্যান্ডে, রেইকাভিক থেকে ৩২ কিলোমিটার পূর্বে অবস্থিত একটি হ্রদ। এটির দৈর্ঘ্য ১৪ কিমি, সর্বোচ্চ প্রস্থ ১০ কিমি এবং সর্বোচ্চ গভীরতা ১১৪ মিটার। ৮২ বর্গ কিলোমিটার আয়তনবিশিষ্ট থিংভাৎলাভাত্‌ন আইসল্যান্ডের বৃহত্তম হ্রদ। এখানে অনেকেই ট্রাউট ও চার মাছ ধরতে আসেন। হ্রদটির পানি দক্ষিণে সগ নদী ও সেখান থেকে ওলফুসাও নদীর মাধ্যমে আটলান্টিক মহাসাগরে পড়েছে। হ্রদের উত্তর তীরে ঐতিহাসিক থিংভেৎলির অবস্থিত, যেখানে আইসল্যান্ডের প্রাচীন আইনসভা আলথিং বসত। ১৯২৮ সাল থেকে হ্রদটি একটি জাতীয় উদ্যানের অংশ।


title: থিংভাৎলাভাত্‌ন হ্রদ

text: হ্রদটির ভূ-গঠন আইসল্যান্ডের আগ্নেয় উৎসের সাক্ষ্য দেয়। হ্রদটির চারপাশের ভূমিতে অনেক ফাটল আছে (যাদের মধ্যে আলমান্নায়া বৃহত্তম) যা থেকে বোঝা যায় এখানে আমেরিকা ও ইউরোপের টেকটনিক প্লেটগুলি পরস্পরের সাথে সংঘর্ষে লিপ্ত।


title: রেইকিয়ানেসপায়ের

text: রেইকিয়ানেসপায়ের (আইসল্যান্ডীয় ভাষায়: Reykjanesbær) দক্ষিণ-পশ্চিম আইসল্যান্ডে রেইকিয়ানেসপায়ের উপদ্বীপে ফাখ্‌সাফ্লোই উপসাগরের তীরে অবস্থিত একটি পৌর এলাকা। ১৯৯৫ সালে কেপ্লাভিক (Keflavík) শহরকে পার্শ্ববর্তী নিয়ার্দভিক (Njardvík) ও হাফনির (Hafnir) শহরের সাথে একত্রিত করে এই নতুন প্রশাসনিক শহরটি গঠন করা হয়। এর আগে তিনটি শহরের জনগণ এই একত্রীকরণের পক্ষে ভোট দেন। এটি একটি মৎস্যবন্দর ও স্থানীয় বাজারকেন্দ্র। এছাড়াও এখানে একটি আন্তর্জাতিক বিমানবন্দর ও দ্বিতীয় বিশ্বযুদ্ধের সময়ে নির্মিত একটি মার্কিন বিমান ঘাঁটি আছে। বিমান ঘাঁটিটিকে পরবর্তীতে ১৯৫১ সালে নেটোর ঘাঁটিতে রূপান্তরিত করা হয়। একটি ৪৮ কিলোমিটার লম্বা পাকা রাস্তা বিমানবন্দরটির সাথে রেইকিয়াভিককে সংযুক্ত করেছে।


title: রেইকিয়ানেসপায়ের

text: যে তিনটি শহর নিয়ে রেইকিয়ানেসপায়ের গঠিত, তাদের মধ্যে কেপ্লাভিক বৃহত্তম এবং হাফনির ক্ষুদ্রতম। কেপ্লাভিক ও নিয়ার্দভিক অতীতে দুইটি আলাদা শহর ছিল, কিন্তু ২০শ শতকের দ্বিতীয়ার্ধে এগুলি আকারে বাড়তে শুরু করে এবং শেষ পর্যন্ত একটি মাত্র রাস্তা এদেরকে আলাদা করতে সক্ষম হয়, যার উত্তরে কেপ্লাভিক ও দক্ষিণে নিয়ার্দভিক। নতুন রেইকিয়ানেসপায়ের শহর বর্তমানে আইসল্যান্ডের ৫ম বৃহত্তম শহর এবং এখানে প্রায় ১৩ হাজার লোকের বাস।


title: সিগলুফিয়োর্দুর

text: সিগলুফিয়োর্দুর (আইসল্যান্ডীয় ভাষায়: Siglufjörður) উত্তর আইসল্যান্ডের শহর। এটি গ্রিনল্যান্ড সাগরের একটি ছোট খাঁড়ির তীরে অবস্থিত। শহরটি আইসল্যান্ডের অন্যান্য অংশ থেকে খানিকটা বিচ্ছিন্ন। ১৯৪০ ও ১৯৫০-এর দশকে এটি একটি প্রধান মৎস্য বন্দর ছিল। তখন এটি ছিল আইসল্যান্ডের হেরিং মাছ শিল্পের কেন্দ্র। এখানে অনেকগুলি হিমায়ন ও মাছ প্রক্রিয়াকরণ কারখানা ছিল। এখান থেকে হেরিংজাত খাবার ও তেল রপ্তানি করা হত। ১৯৭০ সালের পর হেরিং শিকারের পরিমাণ কমে যাওয়ায় এই শিল্পের গুরুত্ব হ্রাস পায়। বর্তমানে লোকসংখ্যা প্রায় ১৪০০।


title: সিগলুফিয়োর্দুর

text: আইসল্যান্ড সরকার শহরের জনসংখ্যা হ্রাস প্রতিরোধকল্পে শহরটির সাথে আইসল্যান্ডের বাকী অংশের সড়ক যোগাযোগ উন্নয়নের চেষ্টা করছেন। আগামী দশকে সিগলুফিয়োর্দুরকে দুইটি সুড়ঙ্গের সাহায্যে পার্শ্ববর্তী ঔলাফ্‌সফিয়োর্দুর শহরের সাথে যুক্ত করা হবে।


title: সেলফস

text: সেলফস (আইসল্যান্ডীয় ভাষায়: Selfoss) দক্ষিণ-পশ্চিম আইসল্যান্ডের একটি গ্রাম-শহর। এটি রেইকাভিকের দক্ষিণ-পূর্বে ৪৮ কিলোমিটার দূরে, আটলান্টিক মহাসাগরের উপকূল থেকে প্রায় ৮ কিলোমিটার অভ্যন্তরে ওলফুসাও নদীর তীরে অবস্থিত। বর্তমানে এটি আওরবর্গ পৌর এলাকার অন্তর্গত। শহরটির ভেতর দিয়ে আইসল্যান্ডের রিং রোড (Hringvegur) চলে গেছে। সেলফস দেশের সবচেয়ে নিবিড় কৃষি অঞ্চলের পশ্চিম প্রান্তে অবস্থিত একটি কৃষি বাজার ও দুগ্ধ উৎপাদন কেন্দ্র। এটি রেইকাভিক শহরের দুধের প্রায় সমস্ত চাহিদা মেটায়। এছাড়াও এটি একটি জনপ্রিয় অবকাশযাপন কেন্দ্র। এখানে প্রায় ৬,০০০ লোকের বাস।


title: সেলফস

text: ১০০০ সালের কিছুকাল পরে দৌরির আওসাসন সেলফসে বসতি স্থাপন করেন। তবে আইসল্যান্ডের গাথাগুলিতে উল্লেখ আছে ৮৭৩-৮৭৪ সালের শীতকালে ইংগৌলফুর আর্নারসন এখানে এসেছিলেন। ১৮৯১ সালের গ্রীষ্মে থ্রিগভি গুন্নারসন নামের এক আলথিং সদস্যের প্রস্তাবমতে ওলফুসাও নদীর উপর আইসল্যান্ডের প্রথম ঝুলন্ত সেতু (suspension bridge) নির্মাণ করা হয়। এর ফলে সেলফস আশেপাশের কৃষি অঞ্চলের একটি যৌক্তিক সেবা কেন্দ্রে পরিণত হয়। ১৯০০ সালে এখানে মাত্র ৪০ জন লোকের বাস ছিল। ২০০৬ সাল নাগাদ তা বেড়ে দাঁড়িয়েছে ৬০০০। ১৯৩০ সালে দুগ্ধ ফার্ম মিয়ৌল্কউর্বু ফ্লৌয়ামান্না এবং জেনারেল স্টোর কাউপ্‌ফেলাগ আওর্নেসিংগা এখানে প্রতিষ্ঠিত হয়। এই দুইটি কোম্পানি বহু দশক ধরে স্থানীয় লোকদের চাকরির ব্যবস্থা করে আসছে।


title: উত্তরবঙ্গ সংবাদ

text:
উত্তরবঙ্গ সংবাদ পশ্চিমবঙ্গ থেকে প্রকাশিত একটি বাংলা সংবাদপত্র । এটি উত্তরবঙ্গের সবথেকে বেশি প্রচারিত সংবাদপত্র ।
উত্তরবঙ্গ সংবাদ শিলিগুড়ি থেকে প্রকাশিত হয় । সংবাদপত্রটি প্রথম প্রকাশিত হয় ১৯৮০ সালের ১৯ মে তারিখে শিলিগুড়িতে । বর্তমানে এটি শিলিগুড়ি ছাড়াও কোচবিহার এবং মালদা থেকেও মুদ্রিত হচ্ছে । এটি কলকাতার বাইরে প্রথম দৈনিককাগজ। এর দৈনিক ১৫ লাখ প্রতিলিপি ছাপা হয়


title: উত্তরবঙ্গ সংবাদ

text: উত্তরবঙ্গ সংবাদের ওয়েবসাইট


title: ভুবনচন্দ্র মুখোপাধ্যায়

text:
ভুবনচন্দ্র মুখোপাধ্যায় (১৮৪২ - ১৯১১) একজন বাঙালি সাহিত্যিক । ইনি বর্তমান পশ্চিমবঙ্গের দক্ষিণ চব্বিশ পরগণা জেলার শাসন এ জন্মগ্রহণ করেন । ছোটবেলায় তিনি মিশনারী বিদ্যালয়ে পড়াশোনা করেন । বারুইপুর সরকারি সাহায্য প্রাপ্ত বিদ্যালয়ে শিক্ষকতা করেন।
পরিদর্শক, সোমপ্রকাশ, সংবাদ প্রভাকর প্রভৃতি পত্রিকার সম্পাদনা ও পরিচালনা করেন । বসুমতী পত্রিকা সাপ্তাহিক হিসাবে প্রকাশিত হলে তিনি তার প্রথম সম্পাদক হন । এছাড়াও তিনি বিদূষক এবং জন্মভূমি পত্রিকাও সম্পাদনা করেছিলেন ।


title: ভুবনচন্দ্র মুখোপাধ্যায়

text: ভুবনচন্দ্র কালীপ্রসন্ন সিংহ প্রতিষ্ঠিত বিদ্যোৎসাহিনী সভার লিপিকার ছিলেন । অনেকের মতে কালীপ্রসন্ন সিংহের হুতোম প্যাঁচার নকশার অনেক রচনা তাঁর লেখা ।


title: ভুবনচন্দ্র মুখোপাধ্যায়

text: ভুবনচন্দ্র মুখোপাধ্যায় রচিত গ্রন্থের মধ্যে উল্লেখযোগ্য হরিদাসের গুপ্তকথা, "লন্ডন রহস্য" (অনুবাদ), "সমাজ-কুচিত্র", "ঠাকুরপো", "বিলাতী গুপ্তকথা", "স্বদেশ বিলাস", "রামকৃষ্ণচরিতামৃত", "বাবুচোর", প্রভৃতি । ইনি সারাজীবন দারিদ্র্যের মধ্যে থেকেও সাহিত্য চর্চা থেকে নিবৃত্ত হন নি ।


title: কালীনাথ দত্ত

text: কালীনাথ দত্ত (১৮৪৩ - ?) একজন বাঙালি লেখক । ইনি বর্তমান পশ্চিমবঙ্গের দক্ষিণ চব্বিশ পরগণা জেলার মজিলপুর শহরে জন্মগ্রহণ করেন ।


title: কালীনাথ দত্ত

text: কালীনাথ দত্ত উনিশ শতকে তত্ত্ববোধিনী, সমদর্শী প্রভৃতি পত্রিকায় পঞ্চ প্রদীপ ছদ্মনামের লেখক গোষ্ঠীর অন্যতম ছিলেন । ইনি ভারত সংস্কার নামে একটি সাপ্তাহিক পত্রিকা সম্পাদনা করতেন ।


title: কালীনাথ দত্ত

text: লর্ড লিটনের ডাকে ১৮৭৭ সালে দিল্লিতে সর্বভারতীয় সাহিত্যিক সমাবেশে বাংলার প্রতিনিধিত্ব করেন । মজিলপুর বালিকা বিদ্যালয়ের অন্যতম প্রতিষ্ঠাতা ছিলেন । ১৮৮৮ সালে জয়নগর মজিলপুর পৌরসভার সহকারী সভাপতি হন । বারুইপুরে বঙ্কিমচন্দ্র চট্টোপাধ্যায় ম্যাজিস্ট্রেট হলে কালীনাথ দত্ত তাঁর পেশকারী করতেন ।


title: কালীনাথ দত্ত

text: কালীনাথ দত্ত রচিত বইয়ের মধ্যে উল্লেখযোগ্য ব্রহ্ম সাধনা, নিগূঢ় আত্মদর্শন প্রভৃতি । তাঁর বইগুলি অধ্যাত্মচিন্তা এবং দর্শন জ্ঞানের পরিচয় বহন করে ।


title: কালীনাথ দত্ত

text: পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার


title: হরিকুমার চক্রবর্তী

text: হরিকুমার চক্রবর্তী (১৮৮২ - ১৯৬৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।


title: হরিকুমার চক্রবর্তী

text: হরিকুমার চক্রবর্তী পশ্চিমবঙ্গের দক্ষিণ চব্বিশ পরগণা জেলার সোনারপুর থানার অন্তর্গত চাংড়িপোতা (সুভাষগ্রাম) গ্রামে হরিকুমার জন্মগ্রহণ করেন। তাঁর পিতার নাম যোগেন্দ্রকুমার চক্রবর্তী।


title: হরিকুমার চক্রবর্তী

text: হরিকুমার চক্রবর্তী এবং মানবেন্দ্রনাথ রায় ওরফে নরেন্দ্রনাথ ভট্টাচার্যের নেতৃত্বেই স্বাধীনতা সংগ্রামের ধারার সূচনা হয় দক্ষিণ চব্বিশ পরগণা জেলায়। হরিকুমার প্রথমে অনুশীলন সমিতির সক্রিয় সদস্য ছিলেন। পরে তিনি বাঘা যতীনের যুগান্তর দলের সঙ্গে যুক্ত হন। বাঘা যতীনের নির্দেশে হরিকুমার সঙ্গীসাথীদের সাথে সুন্দরবনের গোসাবা অঞ্চলে গভীর জঙ্গলে ম্যাভেরিক জাহাজে জার্মানী থেকে পাঠানো অস্ত্রশস্ত্র ও অর্থ সংগ্রহের উদ্দেশ্যে অভিযান করতে যান। কলকাতায় হ্যারি এন্ড সন্স নামে ব্যবসায়ী প্রতিষ্ঠানের আড়ালে একটি গুপ্ত বিপ্লবী সংগঠন চালাতেন তিনি। অস্ত্র আমদানি ছিল তার দায়িত্ব। এই গুপ্ত ঘাঁটিতে তিনি গ্রেপ্তার হন ১৭ আগস্ট, ১৯১৫ সালে। এরপর ব্রিটিশ সরকার তাঁকে বহুদিন কারারুদ্ধ করে রাখে। সরকারী ভাষ্যে তিনি ছিলেন "'বাংলার সবথেকে ভয়ঙ্কর বিপ্লবী গোষ্ঠীর উচ্চ পর্যায়ের নেতা"'


title: হরিকুমার চক্রবর্তী

text: ১৯২১ খ্রিষ্টাব্দের ২০ জানুয়ারি তিনি জেল থেকে ছাড়া পান। এরপর তিনি কংগ্রেসে যোগ দেন। এই সময় তিনি নেতাজী সুভাষ ও চিত্তরঞ্জন দাশের সাহচর্য পেয়েছিলেন। তিনি মহাত্মা গান্ধীর ডাকে অসহযোগ আন্দোলনে সক্রিয় ভাবে অংশ নেন। তারপর তিনি দেশবন্ধু চিত্তরঞ্জন দাশের স্বরাজ পার্টিতে যোগ দেন এবং ইনডিপেন্ডেন্স লিগের বাংলাদেশ শাখার সম্পাদক হন। স্বরাজ পার্টির কাজে জড়িত থাকার জন্য ব্রিটিশ সরকার তাঁকে আবার গ্রেপ্তার করে। দীর্ঘকাল কারাবাসের ফলে তিনি অসুস্থ হয়ে পড়েন। তিনি বর্মার মান্দালয় ও ইনসিন জেলে বন্দী থাকেন।


title: হরিকুমার চক্রবর্তী

text: ১৯২৮ খ্রিস্টাব্দে জেল থেকে ছাড়া পেয়ে কলকাতার কংগ্রেস অধিবেশনে ভলান্টিয়ার সাবকমিটির সম্পাদক হন । কংগ্রেসের এই অধিবেশনে নেতাজির পূর্ণ স্বাধীনতা প্রস্তাবের পরিবর্তে জওহরলাল নেহরুর স্বায়ত্তশাসনের প্রস্তাব গৃহীত হওয়ায় হরিকুমার কংগ্রেস ছেড়ে আবার বিপ্লবী কর্মকাণ্ডে জড়িত হন। তিনি দক্ষিণ চব্বিশ পরগণা জেলার বিভিন্ন অঞ্চলে বিপ্লবী সংগঠন গড়ে তোলেন। এই কারণে ব্রিটিশরা আবার ১৯৩০ সালে তাঁকে কারাবন্দী করে। তিনি যুগান্তর দলের মুখপত্র 'স্বাধীনতা' ও র‍্যাডিকাল পার্টির 'জনতা' পত্রিকা সম্পাদনা করতেন।


title: হরিকুমার চক্রবর্তী

text: জেল থেকে ছাড়া পাওয়ার পর হরিকুমারের সাথে তাঁর বন্ধু মানবেন্দ্রনাথ রায়ের আবার যোগাযোগ হয়। তাঁরা তখন র‌্যাডিক্যাল হিউম্যানিজমের চর্চা করতে থাকেন। গোঁড়া ধার্মিক পরিবারে জন্মগ্রহণ করলেও হরিকুমার সারা জীবন যুক্তিবাদের চর্চা করেছেন। তিনি ঈশ্বর বা ধর্মে অবিশ্বাসী ছিলেন।


title: হরিকুমার চক্রবর্তী

text: ১৯৬৩ সালে ক্যানসার রোগে হরিকুমার চক্রবর্তীর জীবনাবসান হয়।


title: হাসান আজিজুল হক

text: হাসান আজিজুল হক (জন্ম: ২ ফেব্রুয়ারি, ১৯৩৯) একজন বাংলাদেশী ঔপন্যাসিক ও ছোট গল্পকার। তিনি বাংলা ভাষার অন্যতম প্রধান কথাসাহিত্যক হিসেবে পরিগণিত। ষাটের দশকে আবির্ভূত এই কথাসাহিত্যিক তাঁর সুঠাম গদ্য এবং মর্মস্পর্শী বর্ণনাভঙ্গির জন্য প্রসিদ্ধ। জীবনসংগ্রামে লিপ্ত মানুষের কথকতা তাঁর গল্প-উপন্যাসের প্রধানতম অনুষঙ্গ। রাঢ়বঙ্গ তাঁর অনেক গল্পের পটভূমি। "আগুনপাখি" (২০০৬) হক রচিত শ্রেষ্ঠ উপন্যাস। তিনি বাংলা একাডেমি সাহিত্য পুরস্কার লাভ করেন ১৯৭০ খ্রিষ্টাব্দে। ১৯৯৯ খ্রিষ্টাব্দে বাংলাদেশ সরকার তাঁকে একুশে পদকে ভূষিত করে। এই অসামান্য গদ্যশিল্পী তাঁর সার্বজৈবনিক সাহিত্যচর্চার স্বীকৃতি স্বরূপ ২০১৮ সালের সেপ্টেম্বরে “সাহিত্যরত্ন” উপাধি লাভ করেন।


title: হাসান আজিজুল হক

text: হাসান আজিজুল হক ১৯৩৯ খ্রিষ্টাব্দের ২ ফেব্রুয়ারি বর্তমান ভারতের পশ্চিমবঙ্গের বর্ধমান জেলার যবগ্রামে এক সম্ভ্রান্ত এবং একান্নবর্তী পরিবারে জন্মগ্রহণ করেন। তার পিতা মোহাম্মদ দোয়া বখশ্ এবং মাতা জোহরা খাতুন। জীবনের অধিকাংশ সময় তিনি রাজশাহীতে কাটিয়েছেন। তিনি ১৯৫৪ খ্রিষ্টাব্দে যবগ্রাম মহারানী কাশীশ্বরী উচ্চ ইংরেজি বিদ্যালয় থেকে ম্যাট্রিকুলেশন এবং ১৯৫৬ খ্রিষ্টাব্দে খুলনার শহরের অদূরে দৌলতপুরের ব্রজলাল কলেজ থেকে উচ্চ মাধ্যমিক পরীক্ষায় উত্তীর্ণ হন। প্রথম যৌবনেই ছাত্র রাজনীতিতে জড়িয়ে পড়েছিলেন তিনি। রাজনীতি করার কারণেই পাকিস্তানি সেনাবাহিনীর হাতে চরম নির্যাতন ভোগ করেন। ১৯৫৮ খ্রিষ্টাব্দে রাজশাহী সরকারি কলেজে থেকে দর্শন-এ সম্মানসহ স্নাতক ডিগ্রি লাভ করেন। ১৯৬০ সালে তিনি রাজশাহী বিশ্ববিদ্যালয় থেকে স্নাতকোত্তর ডিগ্রি লাভ করেন। তিনি পিএইচডি অধ্যয়নের জন্য অস্ট্রেলিয়া গিয়েছিলেন, কিন্তু বিদেশের পরিবেশ ভালো না-লাগায় অধ্যয়ন শেষ না-করেই দেশে প্রত্যাবর্তন করেন।


title: হাসান আজিজুল হক

text: ১৯৬০ থেকে ১৯৭৩ পর্যন্ত তিনি রাজশাহী সিটি কলেজ, সিরাজগঞ্জ কলেজ, খুলনা গার্লস কলেজ এবং দৌলতপুর ব্রজলাল কলেজে অধ্যাপনা করেছেন। ১৯৭৩ -এ তিনি রাজশাহী বিশ্ববিদ্যালয়ের দর্শন বিভাগে অধ্যাপক হিসেবে যোগ দেন। এ বিশ্ববিদ্যালয়ে ২০০৪ সাল পর্যন্ত একনাগাড়ে ৩১ বছর অধ্যাপনা করেন। ২০০৯-এ তিনি ঢাকা বিশ্ববিদ্যালয়ে বঙ্গবন্ধু চেয়ার পদের জন্য মনোনীত হন এবং দায়িত্ব পালন করেন। ২০১৪ এর আগস্ট এ তিনি বাংলাদেশ প্রগতি লেখক সংঘ এর সভাপতি নির্বাচিত হন। তাঁর নিজস্ব বাসভবন ‘উজান’ রাজশাহী বিশ্ববিদ্যালয়ের পূর্ব দিকে ‘বিহাস’-এ।


title: হাসান আজিজুল হক

text: রাজশাহী কলেজে পড়ার সময় কলেজের উদ্যমী তরুণ মিসবাহুল আজীমের সম্পাদনায় প্রকাশিত ভাঁজপত্র 'চারপাতা'য় হাসানের প্রথম লেখা ছাপা হয়, লেখাটির বিষয় ছিল রাজশাহীর আমের মাহাত্ম্য। তবে সিকান্দার আবু জাফর সম্পাদিত সমকাল পত্রিকায় পত্রিকায় ১৯৬০ সালে ‘শকুন’ শীর্ষক গল্প প্রকাশের মধ্য দিয়ে হাসান আজিজুল হক সাহিত্যাঙ্গনে তাঁর প্রতি দৃষ্টি আকর্ষণ করেন। তবে কৈশোর জীবনেই তাঁর সাহিত্যচর্চার হাতেখড়ি। তিনি যখন কাশীশ্বরী উচ্চ বিদ্যালয়ের অষ্টম শ্রেণীর ছাত্র তখন ঐ স্কুলে রাজা সৌমেন্দ্র চন্দ্র নন্দীর আগমন উপলক্ষ্যে একটি সম্বর্ধনাপত্র রচনার মধ্য দিয়ে তাঁর লেখালেখি জীবনের শুরু। এছাড়া প্রবেশিকা পাশের পরপরই তিনি লেখেন ‘মাটি ও মানুষ’ শীর্ষক একটি উপন্যাস; যে রচনাটি অদ্যাবধি অপ্রকাশিত। ‘শকুন’ গল্পটি প্রকাশের আগেই ১৯৫৬ সালে নাসির উদ্দিন আহমেদ সম্পাদিত ‘মুকুল’ পত্রিকায় তাঁর ‘মাটি ও পাহাড়’ শীর্ষক একটি গল্প প্রকাশিত হয়েছিল। এছাড়া বিএল কলেজবার্ষিকীতে তাঁর ‘লাঠি’ শীর্ষক একটি ছোটগল্প এবং ‘সাগর পারের পাখিরা’ শীর্ষক একটি কবিতা প্রকাশের কথাও জানা যায়। এ সময় ‘পাষাণ বেদী’ নামে একটি গল্পও প্রকাশ পেয়েছিল অন্য একটি কলেজবার্ষিকীতে। সাহিত্যচর্চার প্রথম দিকে হাসান আজিজুল হক কবিতা রচনায়ও আগ্রহী হয়েছিলেন। ‘বিনতা রায় : আমি’, ‘নিরর্থক’, ‘গ্রামে এলাম’, ‘দিনাবসান’, ‘কথা থাক’, ‘রবীন্দ্রনাথ’ প্রভৃতি কবিতা তিনি ১৯৫৭ সালে রচনা করেছিলেন। তিনি ১৯৫৭ সালে ‘শামুক’ শীর্ষক একটি উপন্যাস রচনা করে ‘মানিক স্মৃতি উপন্যাস প্রতিযোগিতা’য় অংশগ্রহণ করেন। এ উপন্যাসটিও অদ্যাবধি প্রকাশিত হয় নি। ‘শামুক’ উপন্যাসের আংশিক প্রকাশিত হয়েছিল রাজশাহী থেকে প্রকাশিত জিল্লুর রহমান সিদ্দিকী ও মুস্তাফা নূরউল ইসলাম সম্পাদিত পূর্বমেঘ ত্রৈমাসিক পত্রিকায়।


title: হাসান আজিজুল হক

text: ১৯৬০ সালে ‘পূর্বমেঘ’ পত্রিকায় ‘একজন চরিত্রহীনের স্বপক্ষে’ গল্পটি প্রকাশিত হওয়ার পর তাঁকে আর পেছনে ফিরে তাকাতে হয় নি। পরবর্তী পর্যায় তিনি বাংলাদেশের প্রতিনিধিত্বশীল সবগুলো পত্রিকায় লিখেছেন। ‘পূবালী’, ‘কালবেলা’, ‘গণসাহিত্য’, ‘ছোটগল্প’, ‘নাগরিক’, ‘পরিক্রম’, ‘কণ্ঠস্বর’, ‘পূর্বমেঘ’ প্রভৃতি পত্রিকায় তিনি প্রায় নিয়মিত লিখেছেন। ১৯৬৩ সালে সুহৃদ নাজিম মাহমুদের সহযোগিতায় ‘সন্দীপন গোষ্ঠী’ নামে একটি সাংস্কৃতিক সংগঠনের সাথে হাসান আজিজুল হক যুক্ত হন। হাসান আজিজুল হক এ সময় সুহৃদ নাজিম মাহমুদের সাথে যুগ্মভাবে সম্পাদনা করেন ‘সন্দীপন’ শীর্ষক একটি সাহিত্য পত্রিকা।


title: হাসান আজিজুল হক

text: খুলনায় এসে তাঁর সাহিত্যসৃষ্টির উৎসমুখ খুলে গেল প্রগতিশীল সাংস্কৃতিক সংগঠন 'সন্দীপন'-কে কেন্দ্র করে। ষাটের দশকের প্রথম দিকে নাজিম মাহমুদ, মুস্তাফিজুর রহমান, জহরলাল রায়, সাধন সরকার, খালেদ রশীদ প্রমুখ সংগ্রামী কয়েকজন তরুণের চেষ্টায় গঠিত হয়েছিল 'সন্দীপন গোষ্ঠী'। ততদিনে অবশ্য হাসান আজিজুল হক রীতিমতো বিখ্যাত। প্রথম গল্পগ্রন্থ 'সমুদ্রের স্বপ্ন শীতের অরণ্য' এর প্রথম গল্প 'শকুন' এ সুদখোর মহাজন তথা গ্রামের সমাজের তলদেশ উন্মোচিত করেছিলেন তিনি। প্রায় অর্ধশতাব্দীর গল্পচর্চায় বিষয়, চরিত্র ও নির্মাণকুশলতায় হাসান আজিজুল হক অনেক উল্লেখযোগ্য গল্পের রচয়িতা। এসবের মধ্যে রয়েছে 'শকুন', 'তৃষ্ণা', 'উত্তরবসন্তে', 'বিমর্ষ রাত্রি, প্রথম প্রহর', 'পরবাসী', 'আমৃত্যু' 'আজীবন', 'জীবন ঘষে আগুন', 'খাঁচা', 'ভূষণের একদিন', 'ফেরা', 'মন তার শঙ্খিনী', 'মাটির তলার মাটি', 'শোণিত সেতু', 'ঘরগেরস্থি', 'সরল হিংসা', 'খনন', 'সমুখে শান্তির পারাবার', 'অচিন পাখি', 'মা-মেয়ের সংসার', 'বিধবাদের কথা' 'সারা দুপুর' ও 'কেউ আসেনি'।


title: হাসান আজিজুল হক

text: ১৯৬০ সালে বৃত্তায়ন নামের একটি উপন্যাস লিখলেও তিনি নিজেই এটির বড় সমালোচক। এ রচনাকে তিনি নিজেই উপন্যাস হিসেবে অস্বীকার করে থাকেন। তবে "আগুনপাখি" নামে একটি উপন্যাস প্রকাশিত হয়েছে ২০০৬ সালে। উপন্যাসটি প্রথম আলো বর্ষসেরা বইয়ের স্বীকৃতি লাভ করে। এ উপন্যাসের জন্য তিনি ২০০৮ সালে কলকাতা থেকে ‘আনন্দ সাহিত্য পুরস্কার’ লাভ করেন। তাঁর দ্বিতীয় উপন্যাস 'সাবিত্রী উপাখ্যান' ২০১৩ সালে প্রকাশিত হয়। 'শিউলি' নামে আরও একটি ছোট উপন্যাস তিনি লিখেছেন।


title: হাসান আজিজুল হক

text: গল্পকার হাসানের স্ত্রী শামসুন নাহার। তাঁরা তিন কন্যা ও এক পুত্র সন্তানের জনক-জননী।


title: হাসান আজিজুল হক

text: হাসান আজিজুল হকের উল্লেখযোগ্য গ্রন্থগুলোর মধ্যে রয়েছে :


title: হাসান আজিজুল হক

text:
১ সমুদ্রের স্বপ্ন শীতের অরণ্য ১৯৬৪
২ আত্মজা ও একটি করবী গাছ ১৯৬৭
৩ জীবন ঘষে আগুন ১৯৭৩
৪ নামহীন গোত্রহীন ১৯৭৫
৫ পাতালে হাসপাতালে ১৯৮১
৬ নির্বাচিত গল্প ১৯৮৭
৭ আমরা অপেক্ষা করছি ১৯৮৮
৮ রাঢ়বঙ্গের গল্প ১৯৯১
৯ রোদে যাবো ১৯৯৫
১০ হাসান আজিজুল হকের শ্রেষ্ঠগল্প ১৯৯৫
১১ মা মেয়ের সংসার ১৯৯৭
১২ বিধবাদের কথা ও অন্যান্য গল্প ২০০৭


title: হাসান আজিজুল হক

text:
১ কথাসাহিত্যের কথকতা ১৯৮১
২ চালচিত্রের খুঁটিনাটি ১৯৮৬
৩ অপ্রকাশের ভার ১৯৮৮
৪ সক্রেটিস ১৯৮৬
৫ অতলের আধি ১৯৯৮
৬ কথা লেখা কথা ২০০৩
৭ লোকযাত্রা আধুনিক সাহিত্য ২০০৫
৮ একাত্তর : করতলে ছিন্নমাথা ২০০৫
৯ ছড়ানো ছিটানো ২০০৮
১০ কে বাঁচে কে বাঁচায় ২০০৯
১১ বাচনিক আত্মজৈবনিক ২০১১
১২ চিন্তন-কণা ২০১৩
১৩ রবীন্দ্রনাথ ও ভাষাভাবনা ২০১৪


title: হাসান আজিজুল হক

text:
১ আগুনপাখি ২০০৬
২ সাবিত্রী উপাখ্যান ২০১৩
৩ শামুক ২০১৫তিনি ১৯৬৭ খ্রিষ্টাব্দে আদমজী সাহিত্য পুরস্কার এবং ১৯৭০-এ বাংলা একাডেমি পুরস্কার লাভ করেন। বাংলাদেশ স্বাধীন হওয়ার পর আরও অনেক পুরস্কার, পদক ও সম্মানে ভূষিত হয়েছেন তিনি। ১৯৯৯ -এ তিনি একুশে পদক লাভ করেন। ২০১২ খ্রিষ্টাব্দে তিনি আসাম বিশ্ববিদ্যালয় থেকে এবং ২০১৮ খ্রিষ্টাব্দে রাজশাহী বিশ্ববিদ্যালয় থেকে সন্মানসূচক ডি-লিট ডিগ্রি পান।
অন্যান্য পুরস্কার ও সম্মাননার মধ্যে রয়েছে :
চন্দন আনোয়ার সম্পাদিত গল্পকথা হাসান আজিজুল হক সংখ্যা (রাজশাহী, ২০১২)


title: হাসান আজিজুল হক

text: চন্দন আনোয়ার সম্পাদিত হাসান আজিজুল হকের আমার ইলিয়াস (ইত্যাদি গ্রন্থ প্রকাশ, ২০১৮)


title: হাসান আজিজুল হক

text: চন্দন অানোয়ার, উজানের চিন্তক হাসান আজিজুল হক (জাতীয় গ্রন্থ প্রকাশন, ২০১২)


title: হাসান আজিজুল হক

text: চন্দন আনোয়ার, বাংলা ছোটগল্প ও তিন গোত্রজ গল্পকার : মানিক-হাসান-ইলিয়াস (গ্রন্থ কুটির, ২য় সং ২০১৭)


title: ভূতনাথ ভট্টাচার্য

text: ভূতনাথ ভট্টাচার্য (১৯০৬ - ১৯৯২) একজন ভারতীয় স্বাধীনতা সংগ্রামী । তিনি দক্ষিণ চব্বিশ পরগণা জেলার মজিলপুর শহরে জন্ম গ্রহণ করেন ।


title: ভূতনাথ ভট্টাচার্য

text: ১৯৩০ খ্রিস্টাব্দে গান্ধীজির ডাকে ভারতে লবণ আইন অমান্য আন্দোলনে ভূতনাথ ভট্টাচার্য দক্ষিণ চব্বিশ পরগণা জেলায় নেতৃত্ব দিয়েছিলেন । তিনি বেঙ্গল ভলান্টিয়ারের এই অঞ্চলের অধিনায়ক ছিলেন । তাঁর ডাকে এখানকার বহু যুবক স্বাধীনতা আন্দোলনে যোগদান করেছিলেন ।


title: ভূতনাথ ভট্টাচার্য

text: ১৯৩২ খ্রিস্টাব্দে ওয়াটসন হত্যা মামলায় তিনি গ্রেপ্তার হন । এরপর তিনি ছয় বছর কারাদণ্ড ভোগ করেন । জেলে থাকাকালীন তিনি মার্কসীয় দর্শনের প্রতি আগ্রহী হন । ১৯৩৮ সালে মুক্তি পেয়ে তিনি ভারতের কমিউনিস্ট পার্টির সক্রিয় কর্মী হন । তিনি দক্ষিণ চব্বিশ পরগণা জেলার কমিউনিস্ট পার্টির সংগঠক ছিলেন ।


title: ভূতনাথ ভট্টাচার্য

text: পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃঃ ২৬১


title: দুর্গাদাস বন্দ্যোপাধ্যায়

text: দুর্গাদাস বন্দ্যোপাধ্যায় (১৮৯৩ - ১৯৪৩) একজন বিখ্যাত বাঙালি অভিনেতা । তিনি বর্তমান পশ্চিমবঙ্গের দক্ষিণ চব্বিশ পরগণা জেলার দক্ষিণ গড়িয়া গ্রামে জন্মগ্রহণ করেন ।


title: দুর্গাদাস বন্দ্যোপাধ্যায়

text:
দুর্গাদাস বন্দ্যোপাধ্যায় আর্ট স্কুল থেকে কৃতিত্বের সঙ্গে পাস করেন । নাট্যকার গিরিশচন্দ্র ঘোষের সংস্পর্শে তিনি অভিনয়কেই পেশা হিসাবে বেছে নেন । তিনি কলকাতার ম্যাডান থিয়েটারে নির্বাক চলচ্চিত্রের বর্ণনা লেখার কাজ গ্রহণ করেন । ১৯২১ থেকে ১৯৩২ সালের মধ্যে মোট ২২টি নির্বাক চলচ্চিত্রে এবং তারপর ১৬টি সবাক চলচ্চিত্রে অভিনয় করেন ।
দুর্গেশনন্দিনী চলচ্চিত্রে ওসমানের ভূমিকায় তিনি সবাইকে মুগ্ধ করেছিলেন । তিনি একজন দক্ষ নাট্যভিনেতা ছিলেন । তিনি অন্তত ৪৬টি নাটকে অভিনয় করেন । ১৯২৩ সালে স্টার থিয়েটারে কর্ণাজুন নাটকে বিকর্ণের ভূমিকায় কৃতিত্ব দেখান । ১৯২৫ সালে চিরকুমার সভা নাটকে তিনি রবীন্দ্রনাথ ঠাকুরের প্রশংসা পান ।


title: দুর্গাদাস বন্দ্যোপাধ্যায়

text: তাঁর অভিনীত কর্ণাজুন, খনা, শকুন্তলা নাটকগুলির রেকর্ড এখনও জনপ্রিয় । দুর্গাদাস বন্দ্যোপাধ্যায় মাত্র ৫০ বছর বয়েসে মারা যান ।


title: শিক্ষা প্রতিষ্ঠান

text: শিক্ষা প্রতিষ্ঠান: জনগণের উদ্দ্যেশ্যে নিয়োজিত কোন শিক্ষা প্রদান ও শিক্ষণ কেন্দ্র, সংস্থা বা কর্পোরেশন।


title: শিক্ষা প্রতিষ্ঠান

text: প্রাতিষ্ঠানিক শিক্ষাদানের পাশাপাশি এসকল প্রতিষ্ঠানে বিভিন্ন প্রতিযোগিতামুলক পরীক্ষার প্রস্তুতি গ্রহনের জন্যও বিশেষ শিক্ষা প্রদান করা হয়।।


title: মাধ্যমিক বিদ্যালয়

text: মাধ্যমিক বিদ্যালয় বা উচ্চ বিদ্যালয় এমন শিক্ষা প্রতিষ্ঠান যেখানে মাধ্যমিক স্তরের শিক্ষা প্রদান করা হয় এবং শিক্ষার্থীরা তাদের প্রাথমিক শিক্ষা সম্পন্ন করার পর এ স্তরে শিক্ষা গ্রহণে সুযোগ পায়। মাধ্যমিক স্তরের শিক্ষা শেষে একজন উত্তীর্ণ শিক্ষার্থী মহাবিদ্যালয়ে শিক্ষা গ্রহণের উপযুক্ত হয়।


title: মাধ্যমিক বিদ্যালয়

text: গুরুদাসপুর পাইলট মডেল উচ্চ বিদ্যালয়


title: নৃপেন্দ্র নারায়ণ সরকারী উচ্চ বিদ্যালয়

text: নৃপেন্দ্র নারায়ন সরকারি উচ্চ বিদ্যালয় (এনএন উচ্চ বিদ্যালয় নামে পরিচিত) পঞ্চগড় জেলার দেবীগঞ্জে ১৯০৬ সালে প্রতিষ্ঠিত একটি উচ্চ বিদ্যালয়।


title: নৃপেন্দ্র নারায়ণ সরকারী উচ্চ বিদ্যালয়

text:
১৯০৬ খ্রিস্টাব্দে প্রতিষ্ঠিত বিদ্যালয়টি প্রতিষ্ঠা লগ্নে এনএন উচ্চ বিদ্যালয় নামে পরিচয় বহন করে।
এই বিদ্যালয়টি প্রতিষ্ঠা করেন মহারাজা নৃপেন্দ্র নারায়ন। ওই সময় স্কুলটির নামকরণ করেন, "নৃপেন্দ্রনারায়ণ ইংলিশ স্কুল" পর্যায়ক্রমে সময়ের সাথে সামঞ্জস্য রেখে বিদ্যালয়টির নাম পরিবর্তন হয়ে নৃপেন্দ্র নারায়ন সরকারি উচ্চ বিদ্যালয় সংক্ষেপে এন এন সরকারি উচ্চ বিদ্যালয় নামে পরিচয় বহন করছে। তত্কালীন আসাম, জলপাইগুড়ি, কুচবিহার, রংপুরসহ বিভিন্ন অঞ্চলের জনগোষ্ঠী এই প্রতিষ্ঠান থেকে শিক্ষা অর্জন করেছেন। ২৫ একর জমির উপর প্রতিষ্ঠিত বিদ্যালয়টিতে অসংখ্য জ্ঞানী-গুণী, প্রথিতযশারা পড়াশুনা করেছেন।
২৬টি কক্ষ নিয়ে গঠিত একাডেমিক ভবন, রয়েছে বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো। বিদ্যালয়টি মনোরম দৃষ্টিনন্দন এলাকায় অবস্থান করছে। বিদ্যালয়টিতে খেলাধুলার পাশাপাশি ক্রীড়া ও সাংস্কৃতিক বিনোদন সমানতালে হয়ে থাকে।


title: নৃপেন্দ্র নারায়ণ সরকারী উচ্চ বিদ্যালয়

text: বিদ্যালয়টি ২৬ কক্ষের একাডেমিক ভবন, বিজ্ঞানাগার, হলরুম, শিক্ষক কমনরুম, কম্পিউটার রুম এবং নামাজঘরসহ প্রয়োজনীয় ভৌত অবকাঠামো নিয়ে গঠিত।


title: মহাবিদ্যালয়

text: মহাবিদ্যালয় বা কলেজ হল উচ্চ বিদ্যালয় এবং বিশ্ববিদ্যালয়ের মাঝামাঝি এমন শিক্ষা প্রতিষ্ঠান, যেখানে প্রাপ্ত বয়স্কদের শিক্ষা দেওয়া হয়। তবে মহাবিদ্যালয় বা কলেজ শব্দটি আরও উচ্চস্তরের শিক্ষা প্রতিষ্ঠানেও ব্যবহৃত হয় যেমন টেকনিক্যাল কলেজ বা কারিগরি মহাবিদ্যালয়। এছাড়া আরেক ধরণের কলেজ রয়েছে যেখানে শিক্ষার্থীগণ মাধ্যমিক স্তর থেকে 'এ' লেভেল (A level) পর্যন্ত শিক্ষাগ্রহণের সুযোগ পায়।


title: রজার স্পেরি

text:
রজার ওয়ালকট স্পেরি (ইংরেজি ভাষায়: Roger Wolcott Sperry) (২০শে আগস্ট, ১৯১৩ - ১৭ই এপ্রিল, ১৯৯৪) প্রখ্যাত মার্কিন স্নায়ুজীববিজ্ঞানী ও স্নায়ুমনোবিজ্ঞানী। তিনি মানুষের মস্তিষ্কের একটি স্তরের বিভাগগুলোর পৃথক পৃথক বৈশিষ্ট্য ও ক্রিয়া আবিষ্কারের জন্য ১৯৮১ সালে চিকিৎসাবিজ্ঞানে নোবেল পুরস্কার লাভ করেন।
স্পেরির প্রাথমিক শিক্ষা সম্পন্ন হয় কানেক্টিকাটের এল্‌মউড এবং ওয়েস্টা হার্টফোর্ডের উইলিয়াম হল হাই স্কুলে। এরপর অ্যামোস সি মিলার বৃত্তি নিয়ে ওবার্লিন কলেজে পড়তে যান। এই কলেজ থেকেই ১৯৩৫ সালে ইংরেজি ভাষা ও সাহিত্যে এবি ডিগ্রি অর্জন করেন। একই কলেজ থেকে ১৯৩৭ সালে মনোবিজ্ঞানে মাস্টার্স অফ আর্টস ডিগ্রি অর্জন করেন। মাস্টার্সে তার অধ্যাপক ছিলেন আর এইচ স্টেটসন। দুই বছরে মাস্টার্স শেষ করার পর আরও এক বছর ওবার্লিনে পড়াশনা করেন যার উদ্দেশ্য ছিল প্রাণিবিজ্ঞানে পিএইচডি করার প্রস্তুতি গ্রহণ। এই প্রস্তুতি নিয়ে পরের বছর প্রাণিবিজ্ঞানে পিএইচডি করার জন্য ইউনিভার্সিটি অফ শিকাগোতে ভর্তি হন। এ সময় তার ডক্টোরাল উপদেষ্টা ছিলেন অধ্যাপক পল এ ওয়াইজ। ১৯৪১ সলে শিকাগো থেকে পিএইচডি ডিগ্রি অর্জন করেন। এরপর এক বছর হার্ভার্ড ইউনিভার্সিটিতে অধ্যাপক কার্ল এস ল্যাশলির অধীনে ডক্টোরাল-উত্তর গবেষণা করেন। এই বিশ্ববিদ্যালয়ে তিনি গবেষণা করেছিলেন ন্যাশনাল রিসার্চ কাউন্সিল ফেলো হিসেবে।


title: রজার স্পেরি

text: কর্মজীবনে রজার স্পেরি নিম্নলিখিত দায়িত্বগুলো পালন করেছেন:


title: ওয়ার্ল্ড ওয়াইড ওয়েব

text: ওয়ার্ল্ড ওয়াইড ওয়েব (সংক্ষিপ্তরূপ দি ওয়েব) হল ইন্টারনেট দিয়ে দর্শনযোগ্য আন্তঃসংযোগকৃত তথ্যাদির একটি ভাণ্ডার। একটি ওয়েব ব্রাউজারের সহায়তা নিয়ে একজন দর্শক ওয়েবপাতা বা ওয়েবপৃষ্ঠা দেখতে পারে এবং সংযোগ বা হাইপারলিঙ্ক ব্যবহার করে নির্দেশনা গ্রহণ ও প্রদান করতে পারে।


title: ওয়ার্ল্ড ওয়াইড ওয়েব

text: ইন্টারনেটের মাধ্যমে পরস্পরের সাথে যুক্ত হাইপার টেক্সট ডকুমেন্টগুলো নিয়ে কাজ করার প্রক্রিয়া ওয়াল্ড ওয়াইড ওয়েব নামে পরিচিত। হাইপার লিংকের সাহায্যে ওয়েব ব্রাউজারের মাধ্যমে, ওয়েব পৃষ্ঠা দেখা যায়, যা টেক্সট, চিত্র, ভিডিও ও অন্যান্য মাণ্টিমিডিয়া সমৃদ্ধ হতে পারে। ১৯৮৯ সালের মার্চে ইংরেজ পদার্থবিদ টিম বার্নাস লি, বর্তমানে যিনি ওয়ার্ণ্ড ওয়েব কনসোর্টিয়ামের ডাইরেক্টর, পূর্ববর্তী হাইপারটেক্সট সিস্টেম হতে ধারণা নিয়ে, যে প্রস্তাবনা লেখেন তা হতেই উপত্তি ওয়াল্ড ওয়াইড ওয়েবের। পরবর্তীতে এ কাজে লি'র সাথে যোগ দেন বেলজিয়ান বিজ্ঞানী রবার্ট কাইলিয়াউ। এসময় তারা উভয়েই সুইজারল্যান্ডের জেনেভায় সের্নে কর্মরত ছিলেন। ১৯৯০ এর ডিসেম্বরে তাদের প্রকাশিত এক প্রস্তাবনায় তারা উল্লেখ করেন,“ হাইপারটেক্সট্-কে লিংক ও ওয়েব হতে নানবিধ তথ্যের সংগ্রহের মাধ্যম হিসেবে ব্যবহার করে একজন ব্যাবহারকারি তার মর্জিমাফিক ওয়েব পরিভ্রমণ করতে পারবে।”


title: ওয়ার্ল্ড ওয়াইড ওয়েব

text: বর্তমান ইন্টারনেট সংযোগের মাধ্যমে সংযুক্ত হয়ে, অন্যান্য ওয়েব সাইট তৈরি হয়েছিল, সারা বিশ্বব্যাপী, ডোমেইন এর নাম ও এইচটিএমল এর ক্ষেত্রে আন্তর্জাতিক মান স্থাপিত হয়েছিল। তখন থেকেই বার্নাস লি ওয়েব স্টান্ডার্ড এর ব্যাপারে তার সক্রিয় ভূমিকা পালন করেন(যেমন, ওয়েব পেই্জ তৈরীতে কোন মার্কআপ ভাষা ব্যবহার করা হবে)। সাম্প্রতিক কালে তিনি আওয়াজ তুলেছেন Semantic ওয়েব এর ব্যাপারে। ওয়ার্ল্ড ওয়াইড ওয়েব সহজে ব্যবহার যোগ্য ও সাবলীল পক্রিয়ায় ইন্টারনেটের মাধ্যমে তথ্য সমূহের প্রসার বা বিস্তৃতি ঘটিয়েছে। আর এভাবেই তারা ইন্টারনেটকে জনপ্রিয় করতে গুরুত্ববহ ভূমিকা রেখেছেন। অনেক সময় সাধারণত এদের অর্থকে গুলিয়ে ফেলা হয় যদিও ইন্টারনেট কখনই ওয়ার্ল্ড ওয়াইড ওয়েবের প্রতিশব্দ নয়। ওয়েব হল মূলত ইন্টারনেটের উপর ভিত্তিকরে গড়ে ওঠা একটা এপ্লিকেশন মাত্র


title: ওয়ার্ল্ড ওয়াইড ওয়েব

text: ওয়েব পৃষ্ঠা দেখার প্রক্রিয়া সাধারণত কোন ব্রাউজারে ইউআরএল টাইপ করা বা কোন পাতা হতে হাইপারলিঙ্ক অনুসরণের মাধ্যমে শুরু হয়ে থাকে। এরপর ওয়েব ব্রাউজার যোগাযোগ স্থাপনের লক্ষ্যে ধারাবাহিকভাবে কিছু বার্তা প্রদান শুরু করে। এর ফলশ্রুতিতে পরিশেষে পাতাটি দর্শনযোগ্য হয়ে ওঠে।


title: ওয়ার্ল্ড ওয়াইড ওয়েব

text: প্রথমেই ইউআরএল এর সার্ভার নামের অংশটি আইপি এ্যাড্রেস ধারণ করে। এজন্য এটি একটি বিশ্বজনীন ইণ্টারনেট ডাটাবেস বা তথ্যভাণ্ডার ব্যবহার করে যা ডোমেইন নেম সিস্টেম নামে পরিচিত। এই আইপি ঠিকানাটি ওয়েব সার্ভারে ডাটা প্যাকেট প্রেরণের জন্য জরুরী।


title: ওয়ার্ল্ড ওয়াইড ওয়েব

text: এরপর ব্রাউজার নির্দিষ্ট ঠিকানাটিকে একটি এইচটিটিপির আবেদন জানায় ওয়েব সার্ভারের কাছে। সাধারণ কোন ওয়েব পৃষ্ঠার বেলায়, পাতাটির এইচটিএমএল লেখার জন্য শুরুতে আবেদন জানানো হয়। এরপর ওয়েব ব্রাউজারটি ছবিসহ অন্যন্য প্রয়োজনীয় ফাইলের জন্য আবেদন পৌছে দেয়।


title: ওয়ার্ল্ড ওয়াইড ওয়েব

text:
ওয়েব সার্ভার থেকে আবেদনকৃত ফাইলসমূহ পাবার পর ওয়েব ব্রাউজারটি এইচটিএমএল, সিএসএস ও অন্যান্য ওয়েব ল্যাঙ্গুয়েজ অনুযায়ী পাতাটিকে স্ক্রিনে সাজিয়ে ফেলে।
অধিকাংশ ওয়েব পাতাগুলোতে নিজস্ব হাইপারলিঙ্ক থাকে যাতে সংশ্লিষ্ট অন্যন্য পাতা এবং ডাউনলোডসহ অন্যন্য প্রয়োজনীয় লক্ষ্য উল্লেখিত থাকে। এই প্রয়োজনীয় ও পরস্পর সংযুক্ত হাইপারলিঙ্কগুলোর সমুষ্টিই ওয়েব নামে পরিচিত। টিম বার্নার্স-লি সর্বপ্রথম একে ওয়ার্ল্ড ওয়াইড ওয়েব নামে নামাঙ্কিত করেন।


title: ওয়ার্ল্ড ওয়াইড ওয়েব

text: ১৯৮৯ সালে সুইজারল্যান্ডের জেনেভায় সার্ন এ কর্মরত অবস্থায় স্যার টিম বার্নার্স-লি ওয়ার্ল্ড ওয়াইড ওয়েব তৈরি করেন। সেটা থেকে শুরু করে ওয়েবের উন্নতিসাধনে তিনি গুরুত্বপুর্ণ ভূমিকা পালন করেছেন। উদাহরণস্বরূপ, তিনি মার্কআপ ল্যাংগুয়েজ তৈরিতে ভূমিকা রাখেন যার মাধ্যমে ওয়েবপৃষ্ঠা অলঙ্করণ বা কম্পোজ করা হয়। সাম্প্রতিক সময়ে তিনি সেমান্টিক ওয়েব তৈরিতেও উত্সাহ প্রদান করেছেন।


title: ওয়ার্ল্ড ওয়াইড ওয়েব

text: আজকের ওয়েব পদ্ধতি থেকে এটি অনেকটা আলাদা হলেও এদের ভিতরে যথেষ্ট মিল আছে। ১৯৮৯ সালে টিম বার্নার্স-লি এনকোয়ার সহ আরো বিশদ একটি তথ্য ব্যবস্থাপনা পদ্ধতির প্রস্তাবনা করেন। রবার্ট কাইলিয়াউ এর সহায়তায় ১৯৯০ সালের ১২ নভেম্বর তিনি ওয়ার্ল্ড ওয়াইড ওয়েবের আরো আনুষ্ঠানিক একটি প্রস্তাবনা প্রদান করেন।


title: উমেশচন্দ্র দত্ত

text: উমেশচন্দ্র দত্ত (১৮৪০ - ১৯০৭) একজন সমাজ সংস্কারক এবং শিক্ষাবিদ । পশ্চিমবঙ্গের বর্তমান দক্ষিণ ২৪ পরগণা জেলার মজিলপুরে তিনি জন্মগ্রহণ করেন ।১৮৫৯ এ প্রবেশিকা পরীক্ষায় তিনি দ্বিতীয় স্থান অধিকার করেন । স্ত্রীশিক্ষা বিস্তারে তিনি অদম্য উৎসাহী ছিলেন ।